

l&Kfl 





















FIZIKA i KEMIJA 

ZA 

VISE PUČKE S, IOLE I SLIČNE ZAVODE 

U TRI KONCENTRIČNA KRUGA. 

SASTAVIO 

IVAN B R I X Y, 

PROFESOR 1 OLAVNI UČITEIJ KRALJ. MUŠKE UČITELJSKE ŠKOLE U ZAORRBU. 

I. STUPANJ. 

SA 132 SLIKE. - CIJENA 1 K 20 F1L. 


1353sre> 


TISAK I NAKLADA KNJIŽARE LAV. HARTMANA (ST. KUOLI), ZAGREB, ILICA. 








I. DIO. 


FIZIKA. 


I. 0 fjelesima u opće. 

1. Tijelo, prostornost, tvar (materija). 

Stol, čavao, čaša i druge stvari, koje svojim osjetilima zamje¬ 
ćujemo, imaju dužinu, širinu i visinu, i zapremaju neki određeni 
dio prostora. 

Svaka tvar, koja zaprema ograničen prostor, zove se tijelo. 

Svojstvo, da svako tijelo zaprema neki određeni dio 
prostora, zove se prostornost. 

Stol je od drveta, čavao od željeza, čaša od stakla itd. 

Građa, od koje je tijelo, zove se tvar ili materija; n pr 

gvožđe, drvo, staklo, kosti itd. 

Drvo (stablo) imade drugi oblik, nego li daske, koje su od njega 
ispiljene; tučeni kamen opet drugi, nego li tesanac; kap vode drugi 
a kocka opet drugi itd. 

Oblik tijela je raznolik prema tomu, kako je tijelo 
ograničeno. On može biti prirodan ili 
umjetan. 

Olovka, knjiga, peč, orman itd. ne za¬ 
premaju jednaki prostor. 

Tjelesa imaju različnu veličinu; različne 
su veličine n. pr. kocke na si. 1. 

Veličina prostora, što ga neko tijelo 
zaprema, zove se obujam ili volumen. 

Vježbe; 1 . Imenuj stvari, koje zapremaju veliki, a koje mali prostori 2. Kaži 
st\an, koje su od iste, a koje su od različne tvari! 3. Imenuj stvari, koje su od 
iste tvari, ali nejednakoga oblika! 4. .Nabroj stvari, koje imaju prirodni oblik, a 
oje umjetni. 5. Koja tjelesa imaju isti obujam, ali su od različne tvari? 6. Imenuj 
tijelo, koje je uglas to, obio, okruglo! 7. Može li se po zadanoj duljini, širini i 
visim poznati oblik tijela? 8. Čim se mjeri volumen tijela? 

Pazi: 1 dnf> = 1/. 

I. Brixy: Fizika. 

2. Stanja tijela (skupnost, agregacija.) 

Kada hoćemo željezo, drvo, vosak ili vodu razdrobiti ili im 
čestice rastaviti, opazit ćemo, da se drobljenju ili rastavljanju nešto 
opire; ima dakle nešto, što njihove komadiće ili čestice drži skupa. 

Kod željeza, drva, voska i kod mnogih drugih tjelesa drže se 
te čestice jedna druge tako čvrsto, da treba neka sila, da ih rastavimo 
ili da njihov oblik promijenimo, S toga rečena tjelesa imaju svoj 

stalni oblik. „ . 

Tjelesa, kojih se čestice međusobno čvrsto drže i koja 
imaju svoj stalni oblik, zovu se čvrsta (kruta) tjelesa ili krutine. 

Čestice vode, mlijeka, ulja itd. slabo se drže jedna druge i lako 
se pomiču. Nagnemo li posudu s vodom do ruba posude, onda će 
se otkidati male čestice vode u kapljicama, kapat će; u velikoj pak 
množini ne mogu imati svoj stalni oblik, već primaju oblik posude, 

u kojoj su. — .... 

Tjelesa, kojima se čestice lako pomiču i koja u maloj 
množini tvore kapljice, a u velikoj množini nemaju^ stalna 
oblika, zovu se kapljevita tjelesa ili kapljevine (tekućine). 

Uroni staklenu cijevčicu jednim krajem u vodu, a na drugi 
kraj duši u nju, pa ćeš vidjeti, da se u vodi dižu mjehuri t. j. dijelovi 
uzduha izlaze iz vode i zapremaju neki dio prostora. 1 uzduh je 
dakle tijelo. Njegove se čestice dadu vrlo lako pomicati, ali ne tvore 
kapljica, niti se ne drže jedna druge, dapače se jedna od druge oda- 
lečuje (odbijaju se), da što veći prostor zauzmu, pa s toga i tlače na 
strane i na dno posude, u kojoj su. (Rastegljiva sila, ekspanzija.) 

Tjelesa, kojima su čestice vrlo pomične i jedna se od 
druge odalečuje (odbija), a ne tvore kapljica, niti imaju stalni 
oblik, zovu se uzdužna tjelesa ili uzdušnine. 

Uzdušnine se mogu spremiti samo u posude, koje su sa svih 
strana dobro (neprodušno) zatvorene. Zašto? (Rastegljiva sila, ekspanzija.) 

Toplinom se dade vosak, kositer, olovo itd. pretvoriti u tekućine 
(tale se), a voda i žesta u. uzdušnine (hlapove, pare). Studen pretvore 
vodu u krutinu (led), a uzdušnine (hlapove, pare) u tekućine (kiša, rosa). 

Vježbe: 1 . U kojem obliku dolazi sve voda u prirodi? 2. Kada se pretvora 
led u vodu? 3. Može li i željezo biti kapljevito ? (Posuđe od ljevanoga zeljeza). 
4. Zašto se vinovica (žesta) sprema u neprodušne posude? 5. Zašto se orose pro- 
zori, kada je hladno? 

Prema tomu kako se čestice kojega tijela međusobno 
drže ili međusobno odbijaju, razlikuju se tri vrste suvislosti 
tjelesnih čestica ili tri vrste skupnosti (agregatna stanja, 
agregacije). 

3- Spolnost (kohezija). 

Kredu ćeš lakše razdrobiti, nego li opeku (ciglu); opeku opet 
lakše nego li šljunak. 

Vidjeli smo već prije, da se čestice čvrstih tjelesa opiru rastav- 
Ijanju ili trganju. Opažamo dakle neku suvislost među česticama. 

Kod drobljenja krede je taj otpor (odnosno suvislost) manji, nego 
ii kod opeke, a kod opeke opet manji, nego kod šljunka. Ova je 
dakle suvislost kod različitih tjelesa različita. 

Sila, koja na istovrsne čestice tijela djeluje i međusobno 
ih drži ili spaja, zove se spojnost (kohezija), 

Spojnost je kod krede manja, nego li kod opeke ili šljunka; 
kod vode je još manja, a kod uzduha je ni nema. 

Čvrsta tjelesa i tekućine imaju, a uzdušnine nemaju 
spojnosti. 

Spojnost je kod čvrstih tjelesa vrlo različita i veća je n. pr. kod 
čelika, željeza, bakra, olova, voska, maslaca itd. nego li kod tekućina: 
vode, ulja, žeste itd. 

Napunimo od dvije bočice uskoga grljka jednu uljem, a drugu 
vodom, pa lijevajmo polagano iz jedne i druge tako, da samo kapaju 
u kocku od lem 3 i brojmo kapljice, to će po prilici 20—25 kapljica 
vode napuniti kocku, dok će uljenih trebati kakovih 45—50. 

Uljene su kapljice dakle manje od vodenih, ali i uljene i vodene 
se otkidaju i kapaju t. j. one moraju svladati spojnost. 

Spojnost je kod kapljevina malena, ali kod ulja manja, 
nego li kod vode. 

Nalijmo čašu vode i metnimo lagano suhu šivaću iglu na povr¬ 
šinu vode, ali tako, da se ni jedan kraj igle površine vode prije ne 
dodirne, već da sva igla najednom površinu dotakne, tada će nam 
igla na površini vode plivati, doklegod voda bude potpuno mirna. 
Prodre li samo jedan kraj igle u vodu, odmah će potonuti. 

Cestice se na površini tekućina jače međusobno drže nego li u 
unutrašnjosti. One tvore kao neku opnicu (kožicu) na površini.. Ovaj 
se pojav zove napetost površine. 

Vježbe: 1 . Zašto su žestine kapljice manje odvođenih? 2. Zašto nekoji kukci 
{veslačice) mogu plivati na površini mirne vode? 3. -Zašto dlačice kista stoje u 
vodi razdaleko, a kad ih izvadimo skupe se? Protumačite taj pojav. 4. Nabrojte 
tjelesa, koja imaju veliku, a koja malenu spojnost ili koheziju! 5. Koja tjelesa ne¬ 
maju nikakve spojnosti? 

4. Čvrstoća. 

Konac, konop ili uže dade se pretrgnuti; greda ili tram i 
mosnica mogu se prelomiti, stupovi i podbočaji mogu se velikom 
silom zdrobiti; vratila, osovine i svrdlovi previjaju se i popucaju. 

Čestice se tijela dadu na različit način rastaviti; i to: trganjem, 
lomljenjen, zdrobljenjem i previjanjem. Tomu se rastavljanju čestica 
ne opiru sva tjelesa jednakim otporom, već se različita tjelesa opiru 
jače ili slabije, dapače će se isto tijelo opirati drugačije trganju, dru¬ 
gačije lamanju, drugačije opet drobljenju i previjanju. 

Veličina otpora, što ga tijelo pokazuje pri rastavljanju 
čestica poradi svoje spojnosti, zove se čvrstoća. 

U glavnom razlikujemo četiri vrste čvrstoće. To su: 

1 . Apsolutna čvrstoća (čvrstoća vlaka) je otpor protiv 
rastrganja. N. pr. kod konaca, uzica, konopa i užeta, lanaca i sipki, 
na kojima nešto visi ili vuče, uzima se ova čvrstoća u obzir. 

Veličina se ove čvrstoće nađe, 
da se jedan kraj pričvrsti osovno 
za kakvu gredu (si. 2.), a na drugi 
se meću utezi dotle, dok se konop 
ili lanac, koji kušamo, ne pretrgne. 
Najmanji utez, što smo ga konačno 
metnuli, a tijelo se tada prekinulo, 
označuje apsolutnu čvrstoću dotič¬ 
noga tijela; no valja mu još pri¬ 
brojiti težinu komada, koji se 
otkinuo. 

Među svim kovinama imade 
ocao najveću apsolutnu čvrstoću. 
Prut (šipka) od livena zakaljena 
nada (ocala) u prerezu od lem 2 pre¬ 
kine se, kada o njega objesimo 
10.000 — 14.000 kg. Između drva 
imade jasenovina, bukovina i hra- 
stovina najveću apsolutnu čvrstoću. 
— Pleteni su konopi jači od frkanih, 
suhi jači od mokrih. Svileni je konac skoro triputa čvršći, nego isto 
tako debeo laneni. — Apsolutna čvrstoća raste s veličinom pro¬ 
reza, ako su tvari iste. 

2. Relativna čvrstoća (čvrstoća lomljenja) je otpor protiv 
lomljenja, n. pr. kod greda, mosnica, brvi itd., koje vodoravno leže, 
te su na jednom ili na oba kraja poduprte. 

Veličina se ove čvrstoće nađe, 
da tijelo kao gredu na jednom kraju 
vodoravno učvrstimo n. pr. u zid za¬ 
zidamo (si. 3.), a na drugi kraj mećemo 
uteze, dok se ne prelomi. Posljednji 
utez i ć, koji smo k ostalim utezima 
metnuli i pri kojem se greda pre¬ 
lomila, naznačuje njezinu relativnu 
čvrstoću. — Relativna je čvrstoća 
tim veća, čim je i apsolutna čvr¬ 
stoća tijela veća, i čim je tijelo 
kraće. — Grede pačetvorinastoga pro¬ 
reza su najčvršće, kad ih položimo 
tako, da njihova veća stranica dođe okomito. Ako je greda na 
oba kraja poduprta i u sredini opterećena, onda je četiii puta čvtšća. 




iiiiiiiil 


SI. 3. 

3, Čvrstoća tlaka ili otpor tijela protiv drobljenja. N. pr. 

kod stupova, potpornjaka, opeke i kamena u zidovima ili svodovima. 

Veličina se ove čvrstoće nađe, da se stupovi ili potpornjaci 
opterete utezima toliko, dok se ne zdrobe (si. 4A Ova je čvrstoća 
ovisna o veličini proreza, a najveća je, kad prorez imade oblik kruga. 



Među kovinama imade lijevano željezo najveću čvrstoću tlaka. 

4. Čvrstoća prijevoja ili otpor tijela protiv previjanja. 

N. pr., kod svrdlova, osovina, vratila, vretena itd. 

Veličina se ove čvrstoće nađe. da se tijelo na jednom kraju 
učvrsti, a na drugom se vješaju utezi, koji nastoje, da ga oko nje¬ 
gove osovine savinu (si. 5.). 

Kod uporabe ne uzima se nikada radi sigurnosti krajnja čvrstoća 
tijela nego samo neki dio. Tako se n. pr. uzima kod konopa samo 
1 kod kovine 1 / 6l kod drva i kamena 1 10 njihove čvrstoće. 

Vježbe: 1. Koliko ćemo moći opteretiti neku kovnu šipku, ako je njezina 

apsolutna čvrstoća po 1 cm' 2 3000 kg? 2. Neki se konop prekine pri 500 kg .; 

koliko ga možemo opteretiti? 

5. Vrste čvrstih tjelesa. 

Ilovaču, sapun, vosak možemo noktom parati; olovo, kositer 
željeznim čavlom, željezo čelikom, staklo bjelutkom. Dijamant (alem) 
para sva tjelesa, a njega nikoje. 

Tjelesa, koja se jako opiru zadiranju drugih tjelesa, zovu 
se tvrda; a obratno ona, koja se slabo opiru, zovu se meka. 

Vježbe: 1 . Xabroj nekoliko mekih i tvrdih tjelesa! 2. Koje je tijelo najtvrđe? 

3. Kakav je maslac zimi, a kakav ljeti? 4. Koja je razlika između mekoga i tvr¬ 

doga tijela? 5. Koja je razlika između čvrstoga i tvrdoga tijela? 

Pečatni vosak odmah pukne, čim ga malo saviješ. Udari če¬ 
kićem po komadiću sumpora ili krede, raspast će se na mnogo 
sitnih komadića. 

Uzmi staklenu suzu (si. 6a), koja se dobije, ako rastaljenu stak~ 
lušinu kapamo u hladnu vodu, da se naglo ohladi, pa zamotavši je 
u papir tako, da samo brk viri, otkini taj brk, — suza će se raspasti 
na sam stakleni prah. 

Uzmi nadalje tako zvanu boljonešku bočicu (si. 6//), koja imade 

dosta jake strane i dno, ali je naglo 
na uzduhu ohlađena, kada je prav¬ 
ljena. — Ovom bočicom možeš po 
stolu dosta jako dnom udarati i ne će 
popucati; ali čim baciš u nju komadić 
kremena i grecne ju iznutra, raspast 
će se na mnogo komada. 

Tjelesa, koja se raskoma¬ 
daju, čim čestice njihove samo 
malo pomaknemo, zovu se krhka. 

Pazi! Čelik (oeao) je to krhkiji,. 
što je tvrđi. 



Grijanjem se dade staklena cijev razvući u tanju. Olovo se 
udaranjem čekića rastanji na ploče; kositer valjanjem u tanke listove,, 
koje zovemo stanijol, a željezo, srebro i zlato u tanke žice i listiće 
(lim, pozlata). Bakrena se žica dade vrlo lako savijati itd. 

Tjelesa. koja se dadu kovanjem rastanjiti ili u žice iz¬ 
vući, da im se čestice pri tom ne rastave, nego pridrže taj 
novi oblik, zovu se žilava, kovka, podatna, rastezljiva i gipka. 

Pazi! Željezo, ocao (čelik) srebro 
i platina je žilava kovina, a sve žilave 
kovine jesu kovke. Bakar je podatna 
i gipka kovina. 

Objesi utez na tanku željeznu 
žicu, koju si prije namotao na olovku 
tako, da dobiješ zavojnicu (si. 7.).. 
Žica će se otegnuti. Skineš li utez, 
po vratit će se na svoju pređašnju 
dužinu. 

Objesi na kaučukove prutove (si. 8.) 
utez od jedan, dva, tri dkg, otegnut će 
se prutovi jedan, dva, tri puta jače, a 
svaki put, kad utez skineš, povraćat će 
se na pređašnju duljinu. Ako prutove 
preopteretimo utezima, onda se ne 
vraćaju u svoj pređašnji oblik. 

Ocalna se žica dade savijati, a 
čim sila popusti, ispruži se. 

Tjelesa, kojima se čestice dadu 
razmicati, a da se ne trgaju, i koja, kada sila prestane na 
njih djelovati, poprimu svoj pređašnji oblik, zovu se pruživa 
ili elastična. 



SI. 7. SI. S. 

Vrlo pruživa tjelesa jesu: kaučuk (guma), slonova kost, riblja us, 
srednje zakaljeni ocao, osobito ocalno pero (si. 9.) i ocalne žice 
(si. 10 i 11) u obliku, kako ih slike pokazuju. 



SI. 9. 



SI. 10. 



te 


SO 


Rastegnemo li koje pruživo tijelo tako jako, da se 
čestice više ne vraćaju u svoj pređašnji položaj, tada velimo, 
da je tijelo dosegnulo svoju krajnju pruživost. Sila, kojom 
je tijelo do krajnje pruživosti došlo, zove se pružna veličina. 

Pazi! Kaučuk imade veoma veliku krajnju pruživost, 
ali malenu pružnu veličinu. Što četo reći? Odgovor: Kaučuk se dade 
rastegnuti veoma malenom silom. 

Što znači to, kad se veli: Čelik imade dosta veliku krajnju pru¬ 
živost, a i znatnu pružnu veličinu ? 



Pusti iz neke visine nekoliko kuglica n. pr. od drva, kosti, že¬ 
ljeza itd. 11 a mramornu ploču, koju si prije namazao čađom, svaka će 
kuglica odskočiti. Ogledaš li kuglice, opazit ćeš, da je svaka dobila 
manju ili veću mrlju od čađe, što je znak, da se svaka ponešto 
stlačila, inače bi imala svaka samo crnu točku. 

Sva su čvrsta tjelesa manje više pruživa. 

Topli vosak, vlažna glina, staklarski maz (kit), slabo pečeni kruh 
itd. dadu se malom silom obličiti i pridrže dobiveni novi oblik i 
onda, kada sila prestane. 

Tjelesa, koja malom silom dođu do svoje krajnje pru¬ 
živosti i nove oblike lako primaju i pridrže, zovu se gnjecava 
ili plastična. 

Pazi! Gnjecava ili plastična 
se tjelesa upotrebljavaju za pravljenje 
kalupa, lonaca, za modelovanje itd. 

Primjena. Na pruživosti (ela- 
sticiteti) se temelji: 1 . Mjerilo za 
sile (dinamometar) (si. 12.), kojim 
se mjere velike sile n. pr. snaga 
konja, volova, parostroja itd. 

2. Kućna vaga na pero (si. 13.) 

3. Nova obiteljska vaga sa ka¬ 
zalom kao kod ure (si. 14, 15.) 



SI. 12. 









Vježbe: 1 Zašto imaju karuce pera (federe) ? 2. Zašto 

šaljemo*’ 3 ? 0SU ? e . u slamu > kada ga kuda na kolima 

šaljemo. 3. Nabroj nekoja pruživa tjelesa! 4. Je li naše 
odijelo pruz.vo ? K oje je jače, a koje slabije pruživo ’ 
5. Čemu je leva (petoj na bravi? 6. Koju zadaću imade 
pero ocalno u zepnoj uri? 7. Može li i staklo biti pruživo’ 
Odg. Može. Ako se rastopljena staklušina razvuće u veoma 
tanke niti i lagano ohladi, onda su te niti tako pružive da ih 
možemo presti, plesti i savijati, kako hoćemo. 8. Zašto kod 
preskakivanja skačemo na prste ? 

6. Prionljivost (adhezija). 

Povučemo li kredom po tabli, ostat će na njoj 
male čestice krede. Čaša s glatkim dnom teško se 
otkine s ravne, mokre i glatke mramorne ploče 
Dobro izbrušene staklene ili kovne ploče prionu 
jedna uz drugu, ako ih pritisnemo. Zamoči ruku 
u vodu, vode će nešto ostati na ruci. — (Crnilo 
na peru i papiru.) Prašina se drži zidova i stropa. Ako smo dulje 
vremena bili u staji imat će nam haljine vonj od staje. Isto tako od 
duhana, ljekarnice itd. Dođemo li zimi s ulice u toplu sobu osjetit 
ćemo vonj svježega uzduha, koji smo na našim haljinama donijeli. 



SI. 13 



Sila, kojom se drže čestice jednakih ili različitih tjelesa 
svojom površinom, kad se dovoljno približe, zove se prion- 
ljivost ili adhezija. 




























9 


Voda prianja uz našu ruku zato, jer je prionljivost između naše 
ruke i vode veća, nego što je spojnost vode. Vodene se čestice 
rastavljaju i prianjaju za staklo, staklo je vlažno itd. 

Umočimo prst u živu, on će ostat suh, jer je spojnost žive veća, 
nego prionljivost između žive i prsta, 
posude stoji voda više, nego nešto 
dalje od krajeva (si. 16), jer je prion¬ 
ljivost između vode i stakla veća nego 
spojnost vode. Obratno će biti, ako 
nalijemo žive u čistu staklenu posudu 
(si. 17), jer je tu spojnost žive veća, 
nego prionljivost između žive i stakla. 

Na prionljivosti se osniva pisanje, 
risanje, slikanje, ličenje, tiskanje slova (tiskarnice). 

Prionljivost je veća: 

1. ako tjelesa jače jedno uz drugo pritisnemo. N. pr. čisti olovni komadi 
prionu jedan uz drugi, ako ih jako stisnemo (plombe, kliješte za plombe). 

2. ako metnemo kakvu tekućinu između površine jednoga i 
drugoga tijela, n. pr. između staklenih ploča, to će ploče bolje pri¬ 
onuti jedna za drugu. 

Na ovom se temelji klijanje (keljenje). Klija ili kelje (tutkalo) 
povećava prionljivost između ploha, koje spajamo (stolari). 

Žbukanje zidova. — Žbuka drži bolje, ako je zid vlažan. Zato 
zidari poškrope vodom takova mjesta, koja žbukaju, ako je zid suh i 
prašan. Kod spajanja kovina (lotanja) meću limari kositer, koji spa- 
jalom (Lothkoiben) rastale, a plohe namažu solnom kiselinom, u kojoj 
je tutije (Lothwasser), da kositer bolje uz komade prione. 

3. ako su plohe glade, jer je onda više dodirnih čestica, nego 
kad su plohe hrapave. U takvim se događajima, plohe izglade ili iz¬ 
bruse (blanjanje, poliranje), i meće između njih koja tekućina, osobito 
takva, koja poslije očvrsne n. pr. kod keljenja i lotanja. Kod pozla- 
ćivanja, posrebrnjivanja, niklovatija moraju se plohe dobro ugladiti, 
da zlato, srebro ili nikalj bolje prione. 

Prionljivost ne postoji samo između čvrstih tjelesa i tekućina, već 
je imade i između tekućina i uzdušnina, i između uzdušnina i uzdušnina. 

Stojimo li blizu vode, koja brzo teče, osjetit ćemo mali vjetar, 
jer uzduh prianja uz vodu, a ona ga povlači za sobom. 

Mnoge se zarazne (infekcijozne) bolesti prenose odijelom, knji¬ 
gama i drugim, a tomu je uzrok prionljivost, n. pr. kod ospica, do- 

braca, difterije itd.; jer kuživo prione za te stvari i tako se prenosi. 

Vježbe: 1. Zašto lovački psi nađu zeca po tragu? 2. Zašto tjeraju psi divljač 
bolje, kad je rosa ili snijeg, nego li kad je suho i vjetar? 3. Zašto se kapljice vode 

na prašnom stolu ne razliju, već prave kuglice? 4. Zašto živa pravi kuglice, kad 

se raspe? 5. Zašto mažemo cipele mašću i uljem? Odg. Da uklonimo prionljivost 
između kože i vode. 6. Kako bi mogli uroniti prst u vodu. da ne bude vlažan? 
Odg. Na površinu vode pospi crvotočinu (Lycopodium), koja pokrije prst, a voda 
ga ne može ovlažiti. 7. Zašto je perje ptica plivačica suho, a od koke, purana mokro, 
kad su u vodi? 8. Zašto se podlizuje voda, kad ju lijevamo lagano iz čaše? 9. Zašto 
se nekoje tekućine lijevaju na malo po niti (koncu)? 


— Uz krajeve staklene čiste 



SI. 16. SI. 17. 

7. Kapilarni pojavi (Kapilarnost). 


Zamoči kocku sladora jednim uglom malo u crnu kavu ili čai r 
opazit ćeš, kako se kava ili čaj naglo diže u sladoru. Uroni komadić 
upijača (bugačice) jednim krajem u crnilo, crnilo će se dizati u upi- 
jaču. Spužva će upiti vodu iz zdjelice itd. 



Uronimo više uskih staklenih cijevčica u vodu, koju smo prije 
ocrvenili anilinom (boja , opazit ćemo, da 
se voda u cijevčicama diže, i to tim više, 
čim su cijevčice uže (si. 18.). U cijevčici 
d se voda najviše digla, jer je najuža. 

Uronimo iste cijevčice u posudu sa 
živom, opazit ćemo obratni pojav, t. j., u 
cijevčicama će živa niže stojati, nego što 
je u posudi (si. 19.). i to u najužoj naj¬ 
niže, a u najširoj najviše. 

Dizanje kapljevina u uskim cijev¬ 
čicama zove se kapilarnost. 

Tekućine, koje poradi svoje prion- 
ljivosti kvase krajeve cijevčica, dižu se u 
njima. 

Živa ne kvasi staklene cijevi, jer je 
SI. 18. prionljivost između žive i stakla manja, 

nego spojnost žive. S toga se živa ne 
diže u staklenim cijevčicama, već obratno ona 
stoji niže. 

Površina kapljevine, koja kvasi krajeve po¬ 
sude, udubljena je (konkavna), a površina onih, 
koje ne kvase, izbočena je (konveksna). Vidi 
slike 16. i 17. 

Poradi ovih uzroka diže se ulje (petrolej, 
mast, loj) u stijenju svijetiljaka. Upijač siše 
crnilo, spužva vodu itd. Osobito je kapilarnost 
znamenita za bilje, jer se u njemu sokovi (mezga) 
dižu od korijena, pa do najviše grančice. Mokri 
konopi postanu deblji i kraći, drvo nabubri itd. Kod mnogih je tjelesa 
kapilarnost tako velika, da se čestice raspadaju, jer množinu kapljevine 
upijaju. — Zidovi su na mokrom tlu do strehe vlažni. Masne se 
mrlje vade iz haljina tako, da se na njih metne upijač i preko njega 
prođe vrućim gladilom (peglom , koje mast otopi, a upijač je isiše. 



Vježbe: 1. Zašto su kuće često vlažne? 2. Zašto drveno posuđe kao kabli, 
žbanje i vože cure, kad se osuše? 3. Zašto mećemo pijesak na vlažna ili mokra 
mjesta? 4. Što radimo, kad nam kabli cure? 5. Zašto se čamci i brodovi mažu ka¬ 
tranom? 6. Zašto su oličeni prozori uljenom bojom? 

8. Neproničnost. 


ne može u isto 
kamen itd., ne 



SI. 20. 


Na onom mjestu, gdje netko sjedi, 
drugi sjedjeti. Gdje je orman, knjiga, peć, 
čas što drugo biti na tom 
mjestu. Uronimo ruku u 
zdjelu punu vode, curit će 
voda napolje, jer daje mjesta 
ruci. Uroni čašu obrnuto u 
posudu s vodom (si. 20.), 
ne će unilaziti voda u čašu, 
a to će nam posvjedočiti papir, 
što smo ga prije zagnjeli do 
polovice u čašu, jer je suh. 

— Utakni lijevak kroz pluto 
čvrsto u grljak boce (si. 21.), 

voda ne će iz lijevka curjeti u bocu. Podigneš li malo 
lijevak, odmah će curjeti. 

Tjelesa zapremaju svojom tvarinom 
prostora, pa zato ne 
mogu u isti čas dva 
tijela isti prostor za¬ 
uzimati. Ovo se svoj¬ 
stvo sviju tjelesa 
zove neproničnost. 

Primjena. Na ne- 
proničnosti uzduha te¬ 
melji se ronilo, kojim 
se ljudi mogu na dulje 
vremena spustiti na dno 
mora ili rijeka, da po¬ 
dižu potonule stvari ili 
da beru koralje. 

Ronilo (si. 22.) je 
veliki željezni dolje ot¬ 
voreni zvonoliki orman, 
koji na gornjoj strani 
imade prozorčiće od 
jaka stakla, da u nu- 
trinju može prodirati 
svjetlost. Na dolnjem se 
kraju nalaze klupe za 
ronioce, a čitavo ronilo 
visi na lancima. Da 
ronioci mogu dulje 

vremena u ronilu biti, Si. 22. 


vrijeme tko 
može u isti 



neki određeni dio 

dovodi im se cjevinom sa površine vode svjež uzduh. Ronioci mogu 
i izlaziti iz ronila, a tada metnu nepromočnu kapu na glavu, u koju 
se uzduh vodi cjevinom iz ronila. 

Danas se malo upotrebljavaju ronila, nego najviše ronilačka 
odijela, koja se zovu skafander. 

Skafander je nepromočno odijelo, koje ronilac na se navuče, da 
voda do njegova tijela ne dolazi. Pred očima imide stakla, da vidi, 
a na glavi cjevinu, kojom mu se dovodi uzduh. 

Vježbe: 1 . Zašto curi mlijeko iz pune zdjelice, kada n njega drobimo kruh ? 
2. Zašto se prolijeva vino ili pivo, kada lijevamo na lijevak, koji pristaje uz bocu? 
Što ćemo učiniti, da se lie prolijeva? 3. Zašto se podigne voda u loncu, kad sta¬ 
vimo meso kuhati? 4. Kako bi izmjerio obujam ključa čašom? 5 Zašto u ronilu 
nema vode? 

Pazi! Prostornost i neproničnost su znamenita svojstva tjelesa. 


9. Djeljivost. 

Kamen, sol, slador, možeš čekićem razmrviti na sitne komadiće. 
— Drvo pilimo i cijepamo, da dobijemo manje komade. — Željezo, 
bakar, srebro i slično dade se piljakom na sitnu piljotinu ispiliti. 

Vodu, mlijeko, ulje itd. možeš iz velike posude preliti u sve 
manje posudice. Ako jako dušemo u mali mlaz vode, raspršit će se 
na veoma sitne kapljice. 

Iz mjehura, u kojem je uzduh, možeš tiskanjem na malu cijev- 
čicu s pipcem vrlo malu množinu uzduha ispuštati. 

Sva se tjelesa dadu nekom silom rastaviti (dijeliti) na 
manje dijelove, koji imaju istu tvar, kao i cio komad. 

Slador se i sol topi u vodi, pa svaka kap vode je slatka odnosno 
slana, jer imade u njoj sladora, dotično soli 

I rastapanjem se mogu tjelesa razdijeliti na manje 
čestice. 

Ulij u malu zdjelicu nešto etera, ishlapit će, i sva će soba po 
njemu mirisati. Donesi svježu ružu u sobu, sva će soba zamirisati nje¬ 
zinim mirisavim uljem. 

I kod etera i kod ruže mora da su se mali dijelovi primiješali 
uzduhu, koje smo dišući našim sjetilom zamijetili 

Ishlapljivanjem se mogu tjelesa razdijeliti na manje 
čestice. 

Tjelesa se dadu ili silom ili kojim drugim načinom (rastapanjem, 
ishlapljivanjem) na manje istovrsne čestice razdijeliti, a to svojstvo tje¬ 
lesa, zove se djeljivost, ili mekanička djeljivost. 

Mnoga su tjelesa u velikoj mjeri djeljiva. 

Jedan gram fuksina (crvena boja) može 1000 l vode omastiti, 
da se još opaža crvenilo u vodi. Mošus može dulje vremena raspro- 
straniti miris po sobi, ma da se soba danomice vjetri, a ipak se ne 
će opaziti, da je što manji postao. Zlato se dade rastanjiti na tako 


tanke listiće, da 10.000 naslaganih jedan na drugi istom 1 mm debelu 
naslagu daju. Dukat se dade rastanjiti da možeš njime pozlatiti plohu 

od l 3 / 4 w 2 veliku. . 

Nekoja tjelesa, kako smo vidjeli, imaju veliku djeljivost, ah ipak 
ne bi mogli nikoje tijelo dijeliti, dok hoćemo, jer bi konačno došli 
do tako sitnih čestica, koje ne bi mogli dalje dijeliti. I te čestice 
možemo pomisliti, da su još iz drugih manjih čestica sastavljene, koje 
svojim sjetilima ne možemo zamijetiti, a ni dijeliti se više ne dadu. 
Ovake čestice zovu se tvarne čestice ili molekuli. 

Bilješka. U 1 l uzduha ima do trilijun molekula. 

Vježbe: 1. Kakva tjelesa možemo njuhom zamijetiti? 2. Protumači, kako 
zamjećujemo miriš ruže? 3. Kakva tjelesa zamjećujemo okusom? 4. Zašto je slatka 
svaka kap vode, u kojoj se rastopio slador? 


10. Šupljikavost (poroziteta). 


Na spužvi, plovučcu, kruhu vidimo prostim okom manje ili veće 
šupljine. - Lijevaj vode na suhu opeku, ona će ju upiti, a kad je 
razdrobiš, opazit ćeš, da je i unutra mokra. Iz sirova 
drva pisti voda, kada gori. — Baci komad krede, 
kojom pišemo u vodu, izlazit će mjehuri iz vode. 

Suho drvo nabubri u vodi. — Živa se dade protis¬ 
nuti kroz tanku daščicu s pomoću živina tiskala 
(si. 23.) Ako zavrtimo vijak B u valjku C, to će živa 
iz prostora A. kao sitna kišica prolaziti kroz daščicu 1K 

Ako u bocu (si. 24.) metnemo stakleni lijevak 
i u nj smotamo zaokruženi komad upijača u obliku 
čunja, pa lijevamo vodu, to će voda prolaziti kroz 
upijač, premda nijesmo vidjeli nikakvih šupljinica. 

Na tom se pojavu temelji procjeđivanje ili 
filtrovanje tekućina. 



Sva su čvrsta (kruta) tjelesa šupljikava, 
t. j. imaju šupljinice ili pore. 

Napunimo jednu bocu do polovice vodom, a 
drugu polovicu žestom i začepimo je dobro, da ne 
ostane ni malo uzduha, promućkajmo to, boca ne 
će biti puna. Smjesa imade manji obujam nego voda 
i žesta skupa. ~ Metni čašu s vodom na stol, da 
ostane preko noći u toploj sobi, vidjet ćemo u jutro 
na krajevima čaše neke kuglice kao biser. To je 
uzduh, koji je bio u porama vode. 

Tekućine su šupljikave. 

Ako u stakleni valjak J, B , č, D (si. 25.) 
porineš čep A, koji neptodušno pristaje, stlačit će 
se uzduh na manji obujam. Ovo je dokaz, da je 


Si. 23. 



SI. 24. 

uzduh šupljikav, budući da se nije tvar umanjila, već 
su se morale umanjiti šupljinice. 

Kada očepimo bocu s kiselom vodom, dižu se 
mjehurići ugljikova dvokisa, koji je bio u porama vode. 

I uzdušnine su šupljikave. 

Zaklj učak. Sva su tjelesa šupljikava ili po¬ 
rozna. Svojstvo, da tjelesa imaju šupljinice ili 
pore, zove se šuplikavost ili poroziteta. 

Vježbe: 1 . Zašto unilazi treslovina u kožu, kada se učinja ? 
2. Zašto varzilo (Farbstoff) bojadiše vunu, pamuk, jaja itd. Q 
3 ‘ £ a ? to se katrane brodovi? 4. Zašto se liče prozori i vrata ? 
5. Zašto močenjem (bajcomi unilazi boja u drvo? 6. Na čemu 
se osniva inpregnovanje drva? 7. Zašto se sladorni sok filtrira 
kroz koštani ugalj (spodij)? 8. Zašto šupljikavo tlo pogoduje bilj- 
kama? 9, Od koje je znamenitosti, da voda u moru, jezerima, 
rijekama itd. imade uzduha? 


11. Teža. 

Ispusti iz ruke kamen, kredu, drvo, olovku, kap 
vode ili ulja, sve će se ovo gibati prema zemlji. 

Ovakovo se gibanje zove padanje. 

Da tjelesa padaju, uzrokom je tomu privlačiva sila 
ulje, koja sva tjelesa k sebi priteže. 

Ova privlačiva sila zemlje zove se sila teže ili u 
kratko teža. 

Teža je uzrokom, da sva tjelesa padaju, ili 
da su sva tjelesa teška. 

Uzmi jakoga konca od 50—60 nn duljine i priveži 
na nj kakvogod tijelo, recimo ključ, komadić krede, oveće 
puce itd., tada to tijelo ne može padati, već samo napinje 
konac poradi teže. Ako konac prerežemo ili pregorimo, 
past će. — Ako se umiri konac, na kojem visi ključ’, 
pokazat će nam on smjer, kojim tjelesa padaju. 

Smjer, kojim tjelesa padaju, zove se osovan ili 
vertikalan. 

Ako mjesto ključa, krede itd. privežemo na vrpcu 
ili konopčić olovnu ili željeznu kuglicu ili valjak, kao što 
ga predočuje si. 26., dobili smo tada jednostavnu spravu, 
koja se zove okomilo. 

Ispusti iz ruke kamenčić nuz okomilo, past će uspo- 
l redno s vrpcom okomila. 

|M Što nam dakle pokazuje okomilo? — Smjer, kojim 

teža djeluje pri padu tjelesa — ili smjer, kojim tjelesa 
SI. 26. padaju. 

Da dovoljno produžimo osovne smjerove, svi bi se u središtu 
zemaljskom sjekli. — Ovi smjerovi nijesu dakle usporedni, ali za naše 
male udaljenosti uzimamo, da jesu. 

Ta privlačivost ** 

nije samo između 
zemlje i tjelesa, koja 
su na njoj, nego je 
imade i u svemiru iz¬ 
među nebeskih tjelesa 
n. pr. između sunca 
i zemlje, zemlje i 
mjeseca itd., a ta se 
zove općena teža 

ili gravitacija. S1 27 

Mjesec je uzrokom plime i osjeke mora, jer privlači morsku vodu 

Okomilom se može označiti i vodoravan ili razit smjer. Sprava, 
kojom se određuje vodoravan smjer, zove se razulja (si. 27.) To je 
istokračan trokut, (može biti i daščica), koji imade 
u vrhu učvršćeno okomilo. Osnovka je raspolovljena 
i crtom spojena s vrhom trokuta. Okomilo će samo 
onda pasti u sredinu osnovke i na crtu, kada je 
podloga vodoravna, na kojoj leži osnovka razulje. 

Ispusti pero i kamenčić u isti čas iz ruke, ka¬ 
menčić će prije biti na tlu, nego pero. 

Uzmi krunu (novac) i krug od papira, koji 
je nešto veći od krune, pa ispusti u isti čas jedno 
uz drugo, kruna će prije na tlo pasti, nego krug 
od papira. Sada metni krug od papira na krunu i 
ispusti, opet će kruna prije na tlo pasti, nego papir. 

Obreži papirnati krug, da bude nešto manji od krune 
i metni ga na krunu, pa ispusti, oboje će pasti u 
isti čas na tlo. 

Uzmimo odulju staklenu cij’ev (si. 28.) i metnimo 
u nju olovne kuglice, komadiće papira i pahuljice 
perja, pa isišimo uzduh iz cijevi, sva će nam ova 
tjelešca u isti čas padati, kad budemo cijev obraćali. 

Uzrok, zašto sva tjelesa jednakom brzinom ne 
padaju, jest otpor u uzduhu, kojega teža tjelesa lakše 
svladaju, nego li laka. U cijevi nema uzduha ili je 
barem veoma razrijeđen, pa nema ni otpora. 

Sva tjelesa padaju istom brzinom, sva 
su jednako teška, sva jednako tlače na svoju 
podlogu. 

Vježbe: 1. Kako bi se uvjerio, da li je stupac osovno 
u zemlju ukopan? 2. Jesu li tornjevi udaljenih crkvi uspo¬ 
redni? Razjasni crtežem. 3. Jesu li zidovi školske sobe uspo¬ 
redni? Zašto? 4. Zašto uvijek ne pada kiša i snijeg osovno? SI. 28. 

p. Kada će padati osovno? 6. Kad bi mogli našu zemlju skroz provrtati, pa bi 
ispustili kuglu u tu rupu, kuda bi došla kugla? Zašto? 7. Zašto lepršaju pahuljice 
perja amo tamo, kad ih iz vrećice istresemo? 8. Zašto se nebeska tjelesa gibaju 
uvijek istim stazama? 9 Sto je uzrok plimi i osjeci mora? 10. Tko upotrebljava 
okomilo i razulju? Zašto? 11. Narišite okomilo i razulju' 


12. Apsolutna i specifična (posebna) težina, gustoća. 

Metni kamen ili knjigu na dlan, osjetit ćeš neki tlak kamena ili 
knjige prema dolje ; nagneš li dlan, past će. Priveži na konopčić komad 
opeke (cigle) i drži konopčić u ruci, osjetit ćeš, kako dolje vuče. 

Veličina tlaka ili vlaka, što ga tijelo očituje osovno na 
vodoravnu podlogu, zove se težina tijela ili apsolutna težina. 

Apsolutna se težina određuje vagom. Nabroji uteze, koje poznaješ? 

Pazi! Težina cm 3 vode pri 4° G = 1 y 

» 1 dm 3 = 1 l vode pri 4 ° C = 1 kg 

» m 3 vode pri 4 °C = 1000 kg = 1 tona 

Zašto ? 

Nasipaj u posudu nešto pijeska i digni posudu, pa ćeš 
opaziti, da ima neku težinu. Metni zatim još pijeska u posudu, i digni 
opet, pa ćeš opaziti da ima neku veću težinu. Metni zatim još pi¬ 
jeska u posudu i digni opet, pa ćeš opaziti, da je težina još veća. To 
isto pokušaj i sa sačmom, vodom i živom! 

Svaka čestica ili molekul imade težinu, a zbroj sviju čestica ili 
molekula nekog tijela je težina cijeloga tijela. Ako je množina tvari 
(mase) kojega tijela 2—3— 4 put veća, bit će i njegova težina 2—3—4 
put veća. 

Težina tijela raste sa množinom tvari (mase). 

Teža nije svuda na zemlji jednaka. Točnim se mjerenjem našlo, 
da tijelo, koje je 2—3—4 put udaljenije od zemljskoga središta, ima 
4—9 16 puta manju težu Odatle slijedi, da je na visokim bregovima 

teža manja nego u ravnicama; na polutniku (ekvatoru) manja nego na 
stožerima (polovima). Zašto? 

Uzmimo jednake množine različitih stvari u ruke, zamijetit ćemo, 
da sve nijesu jednako teške. Pluto (šuvor) je lakše, nego ista tolika 
množina drveta; drvo je lakše od željeza, a željezo opet lakše od olova. 

Ako dademo načiniti kocke od 1 cm 3 od različitih tjelesa n. pr. 
od opeke, vapnenca, željeza, bakra, olova itd. i jednu šuplju kocku 
od lima, kojoj je šupljina upravo 1 cm 3 , pa nalijemo u tu šuplju 
kocku vode (4° C) i vagnemo fo na točnoj i osjetljivoj vagi, vidjet 
ćemo, da je voda 1 g teška, kad ođuzmemn težinu šuplje kocke. Kocka 
od opeke, koja pristaje točno u šuplju limenu kocku, bit će teška 
1-8 g; kocka od vapnenca 2*5 g; od željeza 7*8 g; od bakra 8*8 q; 
od olova 11*4 g. Nalijemo li u šuplju kocku žive, bit će 13*6 g; teška. 
Ove se težine pojedinih tjelesa zovu posebna (specifična) težina. 

Težina jedne jedinice obujma kojegagod tijela zove se 
posebna ili specifična težina. 

Pazi! Jedinica obujma je 1 cm 3 . 

Budući da nam nije uvijek moguće imati kocke, koja bi imala 
točno 1 cm* od dotičnoga tijela, to možemo odrediti specifičnu težinu 
i slijedećim načinom: 

Da nađemo specifičnu težinu od nepravilnoga komadića olova 
vagnut ćemo olovo, i recimo, da imade težinu od 45‘6 g. Uzet ćemo 
sada staklenu valjkastu posudu, koja je razdijeljena na kubične centi¬ 
metre (kalibrovana posuda, menzura) i naliti u nju vode do 15 cm 3 . 
Spustimo taj komadić olova u tu posudu, voda će se dići, recimo do 
19 cm 3 . Tamo gdje je olovo, nije voda, pa radi toga je voda dala 
mjesta olovu i ona se 
upravo digla za toliko, kolik 
je obujam olova. Obujam 
olova je dakle 4 cm 3 . Ako 
dakle 4 cm 3 olova važe 
45*6 g, onda će 1 cm 3 
vagati četvrti dio od 45*6 g. 
t. j. 45*6 : 4 = 11*4 g. 

11-4 g je težina 1 cm' 6 olova 
ili to je njegova posebna ili 
specifična težina. 

Da uzmognemo i većim 
komadima na ovaj način 
odrediti specifičnu težinu, 
odrežimo dno od jedne 
ošire boce, a u grljak met- 
nimo dobar čep i provu¬ 
ci mo kroz njega dva puta 
savinutu cijev, (si. 29 I.) 

da doseže gotovo do 
2 /s boce. Obrnimo bocu, 
da grljak dođe dolje i sta¬ 
vimo, je u stalak, da čvrsto 
i mirno stoji. (Stalak nije Si. 29. 

nacrtan). Sada lijevajmo u 

tu preobrnutu bocu vodu, dok na cijev ne bude curila u [pod¬ 
metnutu čašu. Voda je u razini cijevi. Podmetnimo pod bocu men¬ 
zu™ i uronimo tijelo, kojemu tražimo spec. težinu, na tankoj niti ili 
žici u vodu. Voda će se u boci dići i curjeti kroz cijev u pod¬ 
metnutu menzuru, dok opet ne dođe u razinu s cijevlju. Vode je toliko 
iscurjelo, kolik je obujam uronjenoga tijela; menzura nam pak po¬ 
kazuje. koliko je vode iscurjelo, ili koliko je vode tijelo istisnulo 
t. j. koliki je obujam uronjenoga tijela (si. 29 II.). 

Ako smo n. pr. uronili u bocu šljunak (bjelutak), koji je 360*5 g 
težak, a vode je iscurjelo u menzuru 50 cm 3 = t. j. obujam je njegov 
50 cm 3 , onda^će biti njegova spec. težina 360*5:50 = 7*21 g. 

Specifična se težina nađe, ako apsolutnu težinu tijela 
razdijelimo s njegovim obujmom. 

I. Brixy: Fizika. 


R. 





2 

Vježbe: 1. Komad lijevanoga željeza važe 86*4 g ., obujam mu je 12 cm*. 
Kolika mu je specifična težina? Odgovor. Ako lijevano željezo važe 86*4 g., a obu¬ 
jam je 12 cm 3 ., onda će dvanaesti dio željeza vagati 86*4 : 12 = 7 2 g. ili 12 g. 
je specifična težina lijevanoga željeza. 2. Komad hrastovine ima 25 cm 3 obujma, a 
teži 19*75 g . Kolika mu je spec. težina? Odgovor. Specifična težina će biti * 
19*75 : 25 = 0 799 g. 

Ako nam je poznata specifična težina i obujam možemo lako 
naći apsolutnu težinu. 

Apsolutna se težina nađe, ako se obujam tijela umnoži 
njegovom specifičnom težinom. 

Vježbe: 1. Pluto imade obujam 20 cm 3 , specifič. težina mu je 0*24 g. Ko¬ 
lika mu je apsolutna težina? Odgovor. 1 cm 3 pluta važe 0 34 g ., a 20 cm 3 vagat 
će 0-24 X 2 ~ 4*8 g . ili njegova apsolutna težina je 4*8 g. 2. Srebro imade 
obujam 9 cm 3 , specif. težina je 10*5 g. Kolika mu je apsolutna težina? Odgovor. 
1 cm 3 srebra važe 10 5 g. a 9 cm 3 vagat će 9 X 10 ‘ 5 — 94*5 g. 

Nadalje možemo proračunati i obujam tijela, ako nam je poznata 
specifična težina i apsolutna težina. 

Obujam se nađe, ako se apsolutna težina tijela razdijeli 
brojem spec. težine. 

Vježbe: Komad kovana željeza važe 249 6 kg , spec. težina mu je 7*8. 
Kolik mu je obujam? Odgovor. Ako 1 dm 3 kovana željeza važe 7*8 kg, onda će 
njegov obujam biti, koliko se 7*8 u 249*6 nalazi t. j. 249*6 : 7*8 — 32 dm 3 ili 
obujam je 32 dm 3 . 

Jedan cm 3 olova važe 11*4 g., 1 cm 3 vode 1 g ., 1 cm- srebra 10*5 < 7 ., zlata 
19*3 g. itd. 

Budući da jednaki obujmi olova, srebra, zlata, vode nemaju istu 
težinu već različitu, to zaključujemo, da u tom obujmu od 1 cm 3 kod 
tih tjelesa mora biti i više tvarnih čestica, nego u vodi; mora dakle 
da te čestice tješnje jedna nuz drugu prianjaju, mora da su gušće. 
Olovo će dakle imati 11*4 puta više tvarnih čestica nego voda, olovo 
je dakle 11*4 puta, srebro 10*5 puta, zlato 19*3 puta gušće od vode. 

Broj, koji nam naznačuje, koliko je tvari (mase) u kojem 
tijelu više ili manje nego u istom obujmu vode, (od 4° C) 
zove se gustoća. 

Specifična težina i gustoća označuju se istim brojevima. Brojevi 
specifične težine jesu imenovani, jer nam kažu težinu jedinice obujma, 
dok su brojevi gustoće neimenovani, jer nam naznačuju množinu 
materije (mase) u jedinici obujma. N. pr. gustoća tutije je 7 t. j. u 
lem. 3 tutije imade 7 puta više materije nego u 1 cm. 3 vode (kod 4°C). 


Nekoje specifične težine. 

pluta . . . važe 0 24 g. 

lem 3 opeke (cigle,) 

važe 

1*8 

omorike suhe » 

0*43 « 

1 « sumpora . 


2 

hrastovine * 

0*79 « 

1 « stakla . . 


2*4 

bukovine suhe » 

0*65 « 

1 « vapnenca . 

« 

2*5 

alkohola (žeste)» 

0*8 « 

1 « aluminija . 

» 

2*6 

ulja ... » 

0*9 « 

1 « kremena 


2*7 

vode (4°C) » 

1 

1 « tutije (cinka) 

» 

7 

1 C)H 6 lijevanoga željeza važe 

T2g. 

1 cm 3 srebra . . 

važe 

10*5 

9- 

1 « kositra . . « 

7-3 « 

1 » olova . . 

T> 

11-4 

» 

1 « kovanoga željeza « 

7*8 « 

j 1 » žive 

» 

13*6 

» 

1 « ocala (čelika, nada) « 

7*9 » 

1 » zlata . . 

» 

19*3 

» 

1 « bakra . . « 

8*8 « 

1 » platine . . 

» 

13 Rastapanje, miješanje, gutanje [apsorpcija] 

Metni komadić sladora (šećera) u vodu, voda ne samo da će 
ovlažiti slador, nego će se uvlačiti među čestice i poradi velike prion- 
ljivosti između vode i sladora, svladat će prionljivost spojnost sla- 
dornih čestica i slador će se raspasti. Slične ćemo pojave opaziti, 
ako u vodu metnemo komad slankarnena (kamena sol), salitre itd. 
Čestice su ove u vodi veoma sićušne, da ih ni povećalom opaziti ne 
možemo, jedino ih osjećamo okusom. 

Pojav, da kruto tijelo s pomoću koje tekućine (oto- 
pilom) samo prijeđe u tekućinu, zove se rastapanje (rastopina). 

Rastopina sladora ili soli imađe sićušne čestice sladora, odnosno 
soli u otopilu t. j. tekućini, u kojoj su se raspale (rastopile ili otopile). 

Kako su ove čestice male, vidimo odatle, što čestice sladora ili 
soli prolaze pri procjeđivdnju (filtriranju) kroz cjedilo, dok primiješana 
sitna prašina ili pijesak ostaje na cjedilu. 

Rastapamo li kuhinjsku sol tako, da mećemo malo po malo 
sitne komade soli u vodu i čekamo, dok se otopi svaki komadić 
soli, što smo ga u vodu metnuli, zamijetit ćemo, da će se tim brže 
rastapati, ako otopilo miješamo; konačno ćemo opaziti, da voda više 
sol ne rastapa, jer čestice soli nerastopljene padaju na dno. 

Ako tijelo razdrobimo na sitno i zatim miješamo, tada 
se pospješuje rastapanje. 

Svako otopilo može samo neku određenu količinu ne¬ 
koga tijela rastopiti, a kad otopilo prestane rastapati, velimo, 
da je ta rastopina (otopina) zasićena ili sita. 

Sva tjelesa ni jesu u istoj mjeri rastopi va. 

148 dijelova soli rastapa se u 400 dijelova vode, dok se u istoj 
množini vode rastopi samo jedan dio sadre (gipsa). Sol je lako to¬ 
piva, a sadra teško. 

Rastopi obične salitre u vodi, da dobiješ situ otopinu. Ugrij 
sada ovu otopinu i pridodaj salitre, salitra će se još rastopiti. 

Toplo otopilo više rastapa nego hladno. 

25 dijelova salitre rastapa se u 100 dijelova hladne vode, dok 
će se 246 dijelova salitre rastopiti u 100 dijelova vrijuće vode. 

_ Ostavimo ovako situ otopinu salitre, da se malo po malo ohladi, 
izlučit će se jedan dio salitre iz vode i tvorit će pravilne oblike, koji 
se zovu leci (kristali). 

Voda je najobičnije otopilo. Šećer (slador), kuhinjsku sol, salitru, 
kocelj (stipsu), galicu sapun itd. rastapa voda. 

Vinovica (alkohol) rastapa jod, smolu i različna mastila (boje). 
Etir topi jod, fosfor, sumpor i mast itd. 

Uzmi vinovice i vode, pak lijevaj vinovicu u vodu, vidjet ćeš, 
kako se vinovica u vodi jednoliko razdjeljuje. — Uzmi pako ulja i 
vode, pak lijevaj ulje u vodu, ulje se ne će u vodi porazdijeliti, nego 
se sabire na površini vode i pliva na njoj. 

Ako se dvije ili više tekućina jedna u drugoj jednoliko 
porazdijele, tada velimo, da se tekućine miješaju, da je to smjesa. 

Ako se pak tekućine ne miješaju, onda se one po svojoj speci¬ 
fičnoj težini tako razdijele, da dođe lakša na težu. 

1 čvrsta tjelesa možemo miješati, ako ih u prah razdrobimo i 
ovo se onda zove smjesa n. pr. sumporni cvijet i željezna piljevina, itd 

Ostavimo li u čaši vode, da dulje vremena stoji, spazit ćemo, 
da se dižu neki mali mjehurići u obliku kuglica. To je uzduh, koji 
je bio u vodi. 

Između vode i uzduha je prionljivost, pa je uzduh zašao među 
molekule (čestice) t. j. u pore (šupljice) vode. 

Ako koja tekućina upija uzduh ili koju drugu uzduš- 
ninu, tada velimo, da ona guta ili apsorbira, a ovaj se pojav 
zove gutanje ili apsorpcija. 

Jedan litar hladne vode proguta 1 litar ugljične kiseline (soda 
voda). Ako ovu ugljično-kiselu vodu grijemo, izlazit će ugljična 
kiselina, a voda se pjenuši (muzira). 

Hladna voda upija više uzdušnine nego topla. 

Ako procjeđujemo (filtriramo) vodu, koju smo lakmusom (modra 
boja iz lišajeva) omastili, kroz koštani ugalj (spodij), postat će 
voda bez boje. 

Koštani ugalj ili spodij oduzima t. j. apsorbira tekućinama boje. 
(Tvornice šećera). Drveni ugalj apsorbira također plinove i vonj 
tekućinama. 

Drveni i koštani ugalj apsorbiraju plinove, boju i vonj 
tekućinama. (Čuvanje mesa ljeti, filtriranje gadne vodei. 

Vježbe: 1. Nabroj tjelesa, koja se niti u vodi niti u vinovici ne rastapaju. 
2. Kada otopilo više otapa? 3. Što je sita otopina.'' 4. Zašto se masne mrlje iz ha¬ 
ljina vade vinovicom, a ne vodom? 5. Zašto je topla voda za pranje rublja bolja* 
nego hladna? 6. Kako možemo mutnu i smrdljivu vodu načiniti, da bude bistra 
i bez vonja? 

14. Prijegled. 

J. Razlikujemo tri vrste tjelesa: čvrsta, tekuća i uzdušna. 

2. Tjelesa imaju osim inih neka svim tjelesima zajednička svoj- 
stva, koja se poradi toga zovu općena svojstva a ta su: 

a) neproničnost ; b) djeljivost; c) šupljikavost ; d) stla- 
čivost; e) teža (također općena teža ili gravitacija). 

3. Tjelesa su sastavljena iz molekula, na koje djeluju dvije sile 
spojna i odbojna Način, kako se molekuli međusobno drže, zove se 
agregatno stanje. 

Razlikujemo tri vrste agregatnoga stanja: čvrsto, tekuće i 
uzdušno. 

4. Sila, koja molekule tijela međusobno drži i spaja, zove se 
spojnost (kohezija), a ona, koja na površini djeluje, zove se prion- 
ljivost (adhezija) 

5. Sila, kojom se spojnost opire rastavljanju čestica, zove se 
čvrstoća. Razlikujemo četiri vrste čvrstoće : apsolutnu i relativnu, 
čvrstoću tlaka i čvrstoću prijevoja. 

6. Sva tjelesa nastoje da padaju prema središtu zemlje; uzrok 
tomu je teža. Sva su tjelesa jednako teška. 

7. Apsolutna težina je tlak tijela na podlogu ili vlak na stvar, 
o koju je obješeno. 

8. Težina jedinice obujma zove se specifična ili posebna 
težina. Omjer između težine nekoga tijela i isto tako velikoga obujma 
vode zove se gustoća tijela. — Umnožak obujma i specifične 
težine je apsolutna težina. 

9. Otopilo je kapljevina, u kojoj se neko tijelo rastapa. Toplina 
otopila djeluje na rastapanje. Kada se tijelo više ne rastapa, velimo, 
da je otopina sita. Pravilni oblici tijela, koji nastaju, kada se iz otopine 
ishlapi otopilo, zovu se leci ili kristali. 

Sva tjelesa nijesu jednako topiva. 

10. Nekoje se kapljevine međusobno miješaju, a nekoje se ne 
miješaju. — Smjesa nastane, kada se 2 —3 ili više tekućina među¬ 
sobno tako porazdijele, da postane jednolika tekućina, u kojoj ipak 
zamjećujemo pojedine tekućine, iz kojih je sastavljena. 

1 čvrsta se tjelesa dadu miješati, kad ih zdrobimo. 

11. Tekućine upijaju različite uzdušnine; velimo, da ih gutaju 
(apsorbiraju), t. j. uzdušnine se uvlače u šupljinice (pore) tekućina. 


II. 0 toplini (Kalorika). 

1. Toplina, temperatura, prelaženje topline. 

Ako stojimo na suncu ili kod peći, ili blizu vatre ili ugrijanoga 
gvožđa, ili ako ruke taremo, zamjećuje naše tijelo posebni osjet, t. j. 
osjećamo toplinu. 

Metnimo komad željeza na sunce ili u vatru, vidjet ćemo, da 
je željezo u nekom posebnom stanju, t. j. željezo je toplo, — ono 
se ugrijalo. 

Uzrok tomu osobitom stanju tjelesa zove se toplina. 

Ako neko tijelo budi u nama osjet topline, onda velimo, da je 
toplo. Taj osjet nije uvijek jednak, već je različan, pa zato govorimo 

o nekom stupnju topline. Usijano gvožđe imade veći stupanj topline 
nego mlaka voda. Vrijuća voda veći, nego voda, koju pijemo itd. 

Stupanj topline, što ga neko tijelo itna ; zove se njegova 
temperatura. 

Stupanj topline nekoga tijela može biti različan. Mi velimo, tijela 
je vruće, toplo, mlako, hladno ili studeno; temperatura je tijela 
dakle različna. 

Vrućina je visoki, a studen niski stupanj topline. — Studen je 
prirodna sila, koja je ista kao i toplina; one se ne razlikuju u svojoj 
bitnosti, već samo u stupnju. 

Toplinu osjećamo cijelim našim tijelom. 

Turimo ruku najprije u vruću, a onda u mlaku vodu, mlaka će 
nam se voda pričinjati hladnom. Turimo li ruku najprije u hladnu,, 
zatim u mlaku vodu, onda će nam se mlaka voda pričinjati toplom. 

Ako dođemo iz studeni u sobu, koja je malo topla, bit će nam 
uzduh u sobi topao, ali ako bi došli iz veoma tople sobe u tu sobu, 
onda bi nam se činila hladnom. 

Uzduh u podrumu čini nam se ljeti hladan, a zimi topao. Zašto? 

Naše tijelo nije pouzdano u prosuđivanju topline. 

Metnimo usijano gvožđe na neku kovnu ploču, toplina će 
gvožđa padati, a toplina će ploče rasti, dok ne dobiju obadva tijela 
istu temperaturu, t. j. dok se njihove topline ne izjednače. Isti ćemo 
pojav opaziti, ako ugrijano gvožđe turimo u hladnu vodu. Voda će 
primati toplinu gvožđa tako dugo, dok se njihove temperature ne izjednače. 

Ako su dva tijela različite temperature u dodiru, onda 
uvijek toplije tijelo daje svoju toplinu' hladnijemu. Ovaj se 
pojav zove prelaženje topline. 

2. Rastezanje toplinom. 

Toplina nekoga tijela ne budi u nama samo osjet topline, nego 
toplina mijenja i obujam tjelesa. 

a) Rasteza¬ 
nje čvrstih tje¬ 
lesa. 

Kovna kugla 
n. pr. od žute 
mjedi prolazi, dok 
je hladna, kroz 
obruč; ali čim je 
ugrijemo ne će pro¬ 
laziti, već zasjedne. 
Čim se pak kugla 
ohladi, prolazi kroz 
obruč i padne (si. 
30.). 



SI. 30. 

Uzmi obruč, kroz koji kugla ne prolazi, ali ako obruč ugrijemo, 
prolazit će. 

Željezo od gladila, kad je jako ugrijano, teško zalazi u gladilo, 
ali ako se malo ohladi zađe Iako; ohladi li se sasvim, onda imade 
dosta mjesta u gladilu. 



Napni žicu a , b , (si. 31.) i objesi u polovici žice c utez i ugrij 
žicu komad om pamuka, koji si u žesti namočio, utez će asti na 
podlogu d. 

Toplina je kugli, željezu od gladila i žici povećala obujam, ona 
ih je rastegla. 

Toplinom se rastežu sva čvrsta tjelesa. 

Da uzmognemo 
raztezanje kovina, naro¬ 
čito kovnih sipki, pro¬ 
matrati, uzima se sprava, 

(si. 32.) u kojoj se šipka 
u a vijkom pričvrsti, a 
kraj šipke b naslanja se 
na kazalo, koje se po¬ 
miče uz luk razdijeljen 
na 90°. Čim stanemo 
šipku ab svjetiljkom cc 
grijati, počne se kazalo 
micati od^ 0 (ništice) prema 90, i to tim jače, što šipku više ugrijemo. 

Točnim se pokusima dokazalo, da se kovine po malo, ali pra¬ 
vilno raztežu, ako ih grijemo dotle, dok voda ne uzavri. 

Rastezanje je kod različitih kovina različno. Tako se n. pr. že¬ 
ljezna šipka od 1 m duljine rastegne za 1*2 mm, ako smo je stavili u 
led, a onda u kipuću vodu; tutija ili cinak rastegne se tim načinom 
za 3 mm. 

b) Rastezanje tekućina. 

Ako u loncu grijemo vodu, opazit ćemo, da će se voda u loncu 
dizati, a ako je jače ugrijemo, izlaziti će iz lonca. 

Mlijeko lako kipi, isto tako juha i kava, kad ih kuhamo. Ku¬ 
hamo li u loncu kakovo varivo, ne smijemo lonac napuniti do 
vrha. Zašto? 

Uzmi bočicu (si. 33.) t. zv. tikvicu (bučicu) i napuni je bojadi- 
sanom vodom do vrha, a onda utakni cijev, koju si kroz probuŠeni 
čep provukao i začepi bočicu tako, da nešto vode uđe u cijev. Griješ 






















24 



SI. 33. 


li sada ovu tikvicu lagano na plamenu svije- 
tiljke, voda će se dizati, što ćeš još lakše mo¬ 
triti, ako si na cijev natakao prutak papira i na 
njem povukao crte u razmaku od 1 mm, kako 
to na slici vidiš. 

Isto će se tako rastezati i vinovica, ali još 
jače i brže od vode. I živa će se rastezati, ako 
je griješ u cjevčici s kuglicom. 

Toplinom se rastežu sve tekućine, 
c) Rastezanje uzdušnina. 

Naduhaj mjehur malo uzduhom, sveži ga 
Čvrsto koncem i primakni k peći ili štednjaku, 
mjehur će se jače naduti. Donesi zimi iz hladne 
sobe jabuke, koje su navorane, u toplu sobu, 
one će se izravnati. — Uzmi staklenu cijev 
s kuglicom (si. 34.), uroni je u posudu s vodom 
i grij kuglicu svjetiljkom, iz vode će se dizati 
mali mjehurići. Ti su mjehurići uzduh, koji se 
toplinom u kuglici rastegao i sada kroz vodu 
izilazi. Prestaneš li kuglicu grijati, voda će se 
dizati cijevlju u kuglicu. 

(Pazi! Kuglica lako pukne, 
ako voda u nju zađe. Zašto?) 

Da se voda u cijevi diže, 
uzrok je to, što se kuglica ohla- 
đuje, a u njoj i uzduh. Uzduh 
se steže, zauzimlje manji obujam, 
a voda ulazi, tlačena vanjskim 
uzduhom u kuglicu. 

Sve se uzdušnine topli¬ 
nom rastežu. 

Točnim se pokusima našlo, 
da se uzdušnine od svih tjelesa 
najviše i najpravilnije toplinom 
rastežu i pri tom povećavaju svoj 
obujam od prilike za x / 3 , ako ih grijemo od stupnja topline, pri kojem 
se voda smrzava do stupnja topline, pri kojem vri. 

Sva se tjelesa toplinom rastežu. 

Neki prividni izuzetak čine glina, koža i drvo Ova se tjelesa 
stežu, kad ih grijemo; ali tomu je uzrok vlaga (voda), koja se nalazi 
u njihovim šupljicama (porima). Vlaga se iz tih šupljica toplinom tjera, 
čestice se stežu, a obujam postaje manji. 

Sila, kojom se tjelesa toplinom rastežu ili stežu, jest velika. Kod 
tekućina veća, nego kod uzdušnina, kod čvrstih tjelesa veća, nego 
kod tekućina. Kod čvrstih je tjelesa dapače neodoljiva. 

Ljudi upotrebljavaju često rastezanje tjelesa toplinom N. pr. ko¬ 

vači pri okivanju; zidari, kada uziđavaju parne kotlove, moraju osta¬ 
viti prostora oko kotla. Vodovodne i plinske devi spajaju se tako, da 
se mogu rastezati i stezati. Željezničke tračnice polažu tako, da između 
pojedinih tračnica u duljini ostave nešto prostora Staklene posude po¬ 
pucaju, ako se samo na jednom mjestu griju, jer se na tom mjestu 
čestice raztežu, dok na drugim mjestima miruju. Stakleni čep, koji je 
u grlu boce jako zasjeo, izvadit ćemo tako, da grlo od boce ugrijemo. 
Brzojavne i telefonske žice se ne smiju jako napinjati. 

Pazi! Specifična težina toploga tijela je manja, nego hladnoga. 

Vježbe: 1 . Zašto pukne čaša debeloga dna, kad je metnemo na vruću peć 
ili kad u nju lijevamo vruću vodu ? 2. Zašto staklene posude tankih stijena ne pu¬ 
caju, kad se temperatura mijenja ? 3. Koji su tuljci (cilindri) na svjetiljkama (lam¬ 
pama) bolji, tanki ili debeli ? 4. Zašto puca glazura na željeznim loncima, kada ih 
prazne na vrući štednjak metnemo? 5. Zašto kovači navlače vruć obruč (šinju) na 
točak, kad ga okivaju ? 6. Bi li dobro bilo, da se željezničke tračnice postave po 
duljini sasvim jedna do druge? Zašto? 7. Bili bilo dobro jako napeti brzojavne 
i telefonske žice, kad ih ljeti postavljaju ? 8. Zašto se pri razašiljanju žeste, bačve 
sasvim ne napune? 9. Sto bi se dogodilo, kad bi se boca sa soda-vodom metnula 
kraj vruće peći? 10. Zašto pukne naduveni mjehur kraj peći? 11. Zašto je zemljana 
roba. kao: lonci, opeke, cijevi poslije pečenja manja, nego dok je bila sirova? 
12. Sto je probitačnije na litre ili na vagu kupovati petrolej, ulje žestu itd. 

3. Toplomjer (termometar}. 

Već smo prije vidili, đa je naše tijelo nepouzdano u prosuđi¬ 
vanju topline, jer često tvrdimo, da je neko tijelo istoga stupnja to¬ 
pline ili iste temperature sad hladno, sad toplo. Poradi toga moralo 
se pomišljati na nešto, što bi nam vazda pouzdano temperaturu po- 
kazjvalo. Opazili smo, da se obujam tijela toplinom mijenja i da je to 
veći, što je temperatura viša. Na ovom pojavit osniva se sprava, kojom 
se mjeri temperatura. 

Sprava, kojom se mjeri temperatura, zove se toplomjer 
ili termometar. 

Obični toplomjer na živu (si. 35.) imade ove dijelove: 1.) veoma 
usku, jednako široku staklenu cjevčicu, koja imade na jednom kraju 
kuglicu ili valjkastu posudu. 2.) Živu, koja je dobro očišćena, pa na- 
punjava kuglicu, odnosno valjkastu posudu i neki dio cjevčice. 3.) 
ljestvicu (škalu ili mjerilo), s koje se može čitati promjena živine du¬ 
ljine. Ljestvica je ili na samoj cjevčici urezana, ili je na posebnoj 
daščici ili pločici nacrtana. Cjevčica se puni živom tako, da je skupa 
sa kuglicom ili posudicom najprije pozorno ugrijemo i u posudu sa 
živom uronimo. Budući da smo uzduh toplinom iz kuglice i cjevčice 
istjerali, ulazit će živa u cjevčicu i napunit će kuglicu i neki dio cjev¬ 
čice. Nad živom je u cjevčici još uzduh ostao, a taj se odstrani, da kuglicu 
grijemo, dok se živa do kraja cijevi ne digne, a onda cjevčicu zatalimo. 

Na ljestvici su dvije glavne točke: 1.) ledište, 2.) vrelište. Da¬ 
ljina ili razmak između ledišta i vrelišta, zove se temeljna ili funda¬ 
mentalna daljina ili razmak. 

Da označimo ledište, stavimo kuglicu u posudu, u kojoj se tali 
snijeg ili led. Živa će u cjevčici padati, ali će najednom stati i više 

od ledišta. 


ne će padati niti se dizati. 
Ova se točka zabilježi na cjev¬ 
čici i zove se ledište. 

Da nađemo vrelište, met- 
nut ćemo cjevčicu sa kuglicom 
u posudu, (si. 36.) u kojoj 
voda vri tako, da kuglica dođe 
iznad vode. Živa će se u 
cjevčici dizati a konačno će 
stajati nepomično. Ona točka, 
do koje je živa u cjevčici u 
vrijućoj vodi došla, zove se 
vrelište, ta se točka na cjev¬ 
čici zabilježi. Sad nam je poz¬ 
nata fundamentalna daljina, pa se načini ljestvica 
ili na samoj cjevčici ili na posebnoj daščici ili 
pločici, prema tomu, kakvu smo razdiobu odabrali. 

Fizičar Reaumur (izgovaraj Reomir) razdijelio 
je fundamentalnu daljinu na 80, Celsius (Celzij) 
na 100, a Fahrenheit (Farenhajt) na 180 jednakih 
dijelova. Svaki ovaj dio zove se stupanj, a bilježi 
se sa »°« n. pr. 3°, 15° (čitaj tri stupnja, 15 stu¬ 
panja) i t. d. 

Da se znade, od koje se razdiobe stupnjevi 
navode, nužno je još i početno slovo dotičnoga 
fizičara naznačiti n. pr. 13° R., 20° C, 60° F. 
(Čitaj: 13 stupanja Reomira, 20 stupanja’ Celzija, 
60 stupanja Farenhajta.) 

Reaumur i Celzij obilježili su ledište ništicom 
(0) a Fahrenheit brojem 32. Vrelište je na Reau- 
mur-ovoj ljestvici označeno brojem 80, na Cel- 
zijevoj brojem 100, a na Fahrenheit-ovoj brojem 
ISO -f 32 = 212. 

Od ledišta i vrelišta prenose se stupnjevi 
gore i dolje, dok cjevčica seže. Kod Fahrenhei- 
tove ljestvice dolazi 0 (ništica) za .32 dijela niže 

SI. 36. 


Stupnjevi nad ništicom ( 0 ) označuju se znakom 4- (više, plus) 
i zovu se stupnjevi topline. Oni stupnjevi ispod ništice ( 0 ) sa znakom 
— (manje, minus) i zovu se stupnjevi studeni, -f 19° R. znači 19 stu¬ 
panja po Reaumuru nad ništicom, a — 12° C. znači 12 stupanja 
ispod ništice po Celziju. 

Reaumorov se toplomjer upotrebljava najviše u Austro-Ugarskoj 
i Njemačkoj; Celzijev u Francuskoj, a Fahrenheitov u Engleskoj i 
svuda u izvanevropskim krajevima, gdje se govori engleski. 

Fahrenheit-ov se dakle toplomjer najviše rasprostranio. No u 
znanstvene se svrhe svuda i uvijek upotrebljava samo Celzijev. 

Budući da se živa pri — 32° R. smrzne, ne mogu se toplo¬ 
mjerom na živu označivati veoma niske temperature, zato se toplomjeri 
u takve svrhe pune vinovicom (alkoholom), koja je shodno bojadisana, 
a ne živom. Vinovica naprotiv nije shodna za mjerenje više tempe¬ 
rature, jer se tada nepravilno rasteže i pri 62y 2 ° R. vri. 

Toplomjeri za običnu porabu nemaju potpune ljestvice već 
obično do + 40° R. = 50° C. Razdioba se na ovakvim toplomje¬ 
rima načini po kojem potpunom (normalnom) toplomjeru. 

Cesto moramo stupnjeve R. preračunavati u stupnjeve C. ili F., 
ili obratno. A to se radi po slijedećim zaključcima. 


80° R — 100° C 80° R =: 180° F 100° C = 180° F 

4° R = 5° C 8° R = 18° F 10° C = 18° F 

1 0 R — s / 4 ° C a 4° R — 9° F 5 ° c — 9° F 

1° C =r ~ 1 * * 4 / 5 °~ R “1° R -_ 9 A° F a 1° C = 9 / 5 ° F a 

1° F = 4 / 9 ° R ' 


Broj Reaumurovih stupanja preračuna se u stupnjeve Celsijeve 
da se broj R° pomnoži sa 6 * * / 4 , a u Fahrcnheitove, da se broj R° nad 
ledištem pomnoži sa !, / 4 i umnošku pribroji 32. (Zašto?) Kako bi pro¬ 
računali stupnjeve Celsijeve u Fahrenheitove? 

Toplomjeri se upotrebljavaju u stanovima, školama, bolnicama, 
kupalištima, vrtovima, sušionicama, pivovarama, tvornicama i za znan- 
stvena iztraživanja. 

Kako bi našli temperaturu koje tekućine? 

Odgov. Kuglicu bi toplomjera turili u tekućinu i držali je 
tako dugo u njoj, dok se živa ne umiri. — Za ote se svrhe upo¬ 
trebljavaju posebni toplomjeri i zovu se kupališni toplomjeri. 

Da označimo temperaturu vanjskoga uzdulia, objesit ćemo to¬ 
plomjer na zid zgrade u hladu, koja je okrenuta prema sjeveru. 
(Zašto ?) 


Temperaturu ćemo uzduha u sobi naći, da toplomjer objesimo 

u sredini sobe između poda i stropa (Zašto?) 

Temperatura se čovječje krvi nađe, da toplomjer turimo pod 

pazuho i nadlakticom toplomjer malo pritisnemo, pa nekoliko minuta 
tako držimo. Temperatura krvi zdravoga čovjeka je -f- 37° C. 

Toplomjer je, veli se, izumio Holandez Drebbl g. 1605., drugi 
opet misle, da ga je već Galilej g. 1597. izumio. 

Vježbe: 1. Koliko će pokazivati toplomjer po Reaumuru u sobi, ako Ceisijev 
pokazuje + 20°? Odgovor. 20 X 4 / 5 " R = 16° R. 2. Fahrenheit-ov to¬ 
plomjer pokazuje -f- 50°, koliko je to po C ? Odgovor. 50—32 = 18; 18 X 5 , , 0 
c = 10° C. 3. Reaumurov toplomjer pokazuje 30°. koliko je to F’ Odgovor 
30 X 9 / 4 ° F = 67-5° F; dakle 67'5° + 32 = 99'5° F. 4. Izračunaj koliko je R° 5°' 
10°, 30°, 45°, 60°, 100“ C? 5. Koliko je C° 4«, 8°, 12“, 36°, 72°, 80° R? 6. Zašto 
cjevčica toplomjera mora svuda jednako široka biti? 7. Kako bi proračunali srednju 
temperaturu dana, mjeseca, godine? 8. Temperatura čovječje krvi je 37° C, koliko 
je to po Reaumuru? 9. Tutija ili cinak se tali pri 228° C, a željezo pri 1600° C, 
pri koliko stupanja Reaumura? 

4. Rastezanje i strujanje vode (cirkulacija). 

Napuni bocu (si. 37.) do vrha vodom, koja 
imade običnu temperaturu i začepi bocu dvostruko 
provrtanim čepom. Kroz jedan otvor provuci toplomjer 
sa ljestvicom po C., a kroz drugi staklenu cijev i za¬ 
bilježi na njoj visinu vode. Metni sada bocu u 
zdjelu, u kojoj je snijeg ili led, opazit ćeš, kako voda 
u cijevi pada, što je znak, da se voda steže poradi 
ohlađivanja. Kad se voda tako ohladila, da toplomjer 
pokazuje 4° G, prestala je mahom padati, što više, 
ona se pri dalnjem ohlađivanju počinje dizati. Živa 
u toplomjeru padne do 0° G, a voda se smrzne. 
Grijemo li sada ovu smrznutu vodu, to će se otop¬ 
ljena voda stezati, a živa će se u toplomjeru dizati. 
Od 4° C voda će se opet pravilno rastezati, ako je grijemo. 
Voda je pri 4° C najgušća. 

Led imade veći obujam nego voda, od koje je 
postao. Poradi toga popucaju posude, u kojima se 
voda smrzne. Isto tako pucaju i pećine, kad se u 
njihovim pukotinama zimi smrzava voda. Pećine se 
tada raspadaju na sve manje i manje komade, dok se konačno sasvim 
ne raspanu. Led je poradi manje gustoće specifično lakši od vode, pa 

zato pliva na njoj. Ovo je od velike znamenitosti u prirodi! 

Da nije tako, voda bi se u jezerima i ostalim mirnim vodama za ve¬ 
like studeni do dna zamrzla, pa ni sama ljetna toplina ne bi bila 

kadra silne naslage leda otopiti. Sve bi životinje, što u vodi žive, po¬ 
ginule. Vode tekućice ne mogu se ta¬ 
kođer do dna zamrznuti, jer kad se voda 
ohladi do 0° C pretvora se u led, a on se 
diže na površinu i smrzava se u veće 

gromađe, pa onda kao pokrov čuva vodu 
od studeni. 

Pod ledom dubokih voda tempe¬ 
ratura je vode 4° C, pa ne može biti 
leda na dnu tih voda. 

Smrzavica čini, da se tlo na nji¬ 
vama i oranicama raspada, što je od ve¬ 
like koristi. Zašto? 

Označi specifičnu težinu leda! 
Grijemo Ii vodu ozdo u staklenoj 
posudi, (si. 38.) ugrijat će se najdolnje 
čestice vode, koje se poradi topline ras¬ 
težu, dobiju veći obujam, postanu lakše 
i dižu se prema površini. Hladnije, gušće 
čestice u isto doba padaju i ugrljavši se 
opet se dižu. 



SI. 38. 















29 



Tako nastane neko kolanje vođenih čestica iz sredine gore, a 
ozgo sa strance dolje. Ovo ćemo moći još bolje motriti, ako u vodu 
metnemo jantarova praha ili drvene piljotine, jer se čestice jantara i 
piljotine sa česticama vode dižu i padaju. 

Ugrijana je voda lakša od hladne, pa se zato u hladnoj diže, 
dok hladna pada i tako nastane gibanje vode u krivuljama. Isti ćemo 
pojav opaziti i onda, ako vodu ozgo ohlađujemo. 

Grijemo li tekućine ozdo ili ih ozgo ohlađujemo, 
giblju se njihove čestice u krivuljama, a to se zove strujanje 
ili cirkulacija. 

Tekućine se i plinovi strujanjem brzo ugriju, odnosno ohlade. 

Ovi su pojavi u prirodi znameniti. Kad nastane studen, voda se 
u jezerima ili ribnjacima ozgo ohlađuje, dok se sva ohladi do 4° C. 
Voda se još i dalje ohlađuje, ali ove su čestice lakše i ostanu na po¬ 
vršini, dok se ne smrznu i tako nastane led. Led kao neki pokrov 
čuva, ’ da se voda jače od 4° C ne ohladi, a to je nužno za životinje, 
koje u njoj žive, da ne poginu. 

Na strujanju ili 
cirkulaciji se osniva lo¬ 
ženje (kurenje) stanova 
toplom vodom. Slika 39. 
pokazuje, kako je to ure¬ 
đeno. U podrumu se na¬ 
lazi kotao 0. Iz njega 
vodi kod A cijev na tavan 
u posudu D. 

Iz V vode cijevi u 
posebne peći F, i‘, a 
odavle natrag u kotao. 

Voda se nalije u posudu 
D na tavanu, koja cije¬ 
vima dospije do kotla i 
sve posude i peći napuni. 

Sve su posude zatvorene. 

Ako se sada grije 
voda u kotlu C, strujat 
će voda iz kotla prema 
tavanu do posude ^ 1), 
a odavle do peći F, F, 
i opet natrag u kotao. 

A i ii je dimnjak, koji 
potpomaže promahu u 
peći, oko kotla. 

Vježbe : 1. Zašto po¬ 
pucaju vodovodne cijevi, kad 
se voda smrzne u njima V 
2. Zašto se pokrivaju zimi 
kameni spomenici? 3. Zašto 

sc krše litice? 4. Zašto oremo u jesen i kopamo jame za presađivanje voćaka? 
o. Zašto pucaju posude, kad se u njima voda smrzne? 6. Protumači strujanje 
vode u oceanima. (Golfstrom;. 

5.) Rastezanje uzduha, promaba. 

Promatramo li lagana tjelešca, koja su u blizini tople peći, opazit 
ćemo, da se ona giblju prema gore. Držimo li laki prutak papira na 
tankom koncu nad plamenom lampe ili nad toplim štednjakom, dizat 
će se. Isto će se tako gibati pahuljica perja, paučine i t. d. Dim se 
diže osovno u vis, u kovačnici se dižu usijane čestice ugljena • kod 
velikoga požara goreći komadi drva. 




Ohoiimo li vrata između tople i hladne sobe i metnimo svijeću 
gore (si. 40.) kod c, plamen će svijeće lizati prema hladnoj sobi. Po¬ 
stavimo li svijeću dolje kod a, plamen će lizati unutra prema toploj 

sobi, a u sredini vrata kod b bit će plamen 
miran. 

Na toplu peć metni od papira izrezanu 
zmiju (si. 41.) na pletenki, zmija će se 
vrtjeti; ako je gore na pletenki učvrstiš, da 
se ne vrti, plesat će gore dolje. Preko go- 
reće svijeće metni tuljak (cilinder) od lampe 
na dva komadića drveta (si. 42.) i drži nad 
tuljcem komadić papira ili koju drugu laganu 
stvar, gibat će se gore dolje; metni taj ko¬ 
madić dolje, opazit ćeš, kako hladan uzduh 
struji u tuljak. 

Ugrijani se uzduh rasteže, postaje lakši, 
diže se, a na njegovo mjesto dolazi hladan. 

Topao je uzduh lakši od hlad- 
noga, s toga se diže, a na njegovo 

mjesto dolazi hladan, time nastaje strujanje (cirkulacija) uz- 
duha ili promaha. 

Na strujanju uzduha osniva se Meissnerovo ili centralno grijanje 
kuća vrućim uzduhom. 

U komorici II 
(si. 43.) je velika že¬ 
ljezna peć 0, kojom 
valja grijati više soba. 

Sobe kraj kom ori ce 
A i B imaju blizu 
poda i stropa otvore 
a , a’, b , b\ kojima su 
s komoricom spojene. 

Ugrije li se peć 0, 
ugrijat će se i uzduh 
oko nje, koji postavši lakši, diže se i kroz otvore b i // struji u sobe 
A i B. Iz soba ulazi na dolnje otvore a i a 1 hladan uzduh u komo- 
ricu, da se ugrije i da opet struji u sobe. 

Ovako se može grijati s jednom peći više soba. Peć se stavlja 
obično u podrum. Kod centralnoga je loženja (kurenja) uzduh u so¬ 
bama suh, što škodi disalima, pa se zato moraju posude s vodom 
metnuti na peć 0, ili vlažni zastori kraj otvora b i //. Dobro je met¬ 
nuti i u same sobe posude s vodom, da se što više ovjaži uzduh. 

Na pojavu, da je topli uzduh specifično lakši od hladnoga, na- 
činiše braća Montgolfieri g. 1798. prve zrakoplove. Vatra na dolnjoj 
strani zrakoplova (balona) grije nutarnji uzduh i razređuje ga na to¬ 
liko, da se balon diže u vanjskom hladnijem uzduhu. 

Vježbe: 1 . Zašto nastaje promaha, kad otvorimo vrata i prozore od tople 
sobe? 2. Zašto nas zebe za noge u toploj sobi, kad se otvore vrata od hladne 
sobe? 3. Zašto je u sobi toplije pri stropu nego pri podu? 4. Koju zadaću imaju 
tuljci (cilindri) kod lampi? Ćemu su visoki dimnjaci kod tvornica? 6. Zašto se 
dimi u kući bez dimnjaka? 7. Protumači strujanje u dimnjacima! 

6. Vjetar. 

Ako se uzduh na nekom dijelu zemaljske površine sunčanom 
toplinom jače ugrije, nastaju uzdušne struje ili vjetrovi. 

Ugrijani uzduh struji u gornjim slojevima uzdušišta prama hlad¬ 
nijim krajevima, dok u dolnjim struji hladan prema toplijim. Što su 
veće razlike temperature tih krajeva, to je silnije strujanje, to su jači 
vjetrovi i traju, dok se temperature ne izjednače. 

Vjetrove rasvrstavamo: 1) po smjeru; 2.) po jakosti, od¬ 
nosno brzini; 3.) po kakvoći. Nadalje vjetrovi mogu biti redo¬ 
viti ili pravilni i neredoviti ili nepravilni. 

Smjer se vjetrova označuje po stranama svijeta od kuda dušu, 
n. pr. istočnjak, zapadnjak, sjeveroistočnjak i t. d. Pri tom se služimo 
zastavicama ili vjeternicama (Windfahne). I oblaci nam često svojim 
gibanjem kažu, od kuda vjetar duše. 

Jakost ili brzina vjetra je veoma različita. Obični vjetrovi imaju 
brzinu najviše 15 m u sekundi, t. j. taj vjetar baci n. pr. pahuljicu 



Si. 43. 

perja 15 m daleko u jednoj sekundi. — Oluje imaju brzinu do 40 m, a 
orkani još veću. 

Po kakvoći su vjetrovi hladni ili topli (vrući) i vlažni ili 
suhi. — Duše li vjetar iz krajeva, gdje je snijeg ili led, onda je 
hladan; dolazi li iz vrućih krajeva, onda je topao. Vjetrovi s mora 
jesu vlažni, a sa pjeskovitih pustara suhi. 

Redoviti ili pravilni vjetrovi jesu oni, koji uvijek dušu u sta¬ 
novito doba, dakle redovito. Redoviti vjetrovi jesu morski i kopneni, 
zatim pasatni vjetrovi. 



Morski i kopneni vjetrovi dušu 
u primorjima- Preko dana duše 
vjetar s mora (si. 44.), jer se kopno 
prije i jače od sunčane topline 
ugrije nego more, ugrijani se uzduh 
diže, a na njegovo mjesto struji 
s mora hladan uzduh; morski 
vjetar (gornja slika.) 

U veče se i preko noći kopno 
prije ohladi od mora, nad morem 
se diže topli uzduh, a na njegovo 
mjesto struji sa kraja hladan; kop¬ 
neni vjetar (dolnja slika). 

Pasatni vjetrovi nastaju ugri¬ 
javanjem uzduha u vrućem pojasu. 
Uzduh se diže i struji prema sje¬ 
veru i jugu; dok u isto vrijeme sa 
polova struji prema polutniku hladan 
uzduh. Kad bi zemlja mirovala i 
ne bi se vrtila oko svoje osovine, 
duhao bi na sjevernoj poluči ne¬ 
prestano sjevernjak, a na južnoj južnjak. Budući da se zemlja vrti oko 
svoje osovine i budući da brzina zemaljske površine nije svud jed¬ 
naka, nego je prema polovima sve slabija, a prema polutniku sve jača, 
veća, to će vjetar, koji je počeo duhati sa sjevernoga pola, prema po¬ 
lutniku morati zaostajati tim više, što je bliže polutniku, pa duše po¬ 
najprije kao sjeveroistočnjak, a na polutniku kao istočnjak. Isto je 
tako i na južnoj poluči. Vjetar počne duhati s južnoga pola prema 
polutniku, zaostaje sve jače i jače, duše onda kao jugoistočnjak, a na 
polutniku kao istočnjak. 



Ove uzdušne struje na sjevernoj i južnoj poluči jesu vjetrovi 
sjeveroistočni i jugoistočni i zovu se pasatni vjetrovi. 

Ugrijani uzduh na polutniku diže se osovno u vis, pa se u 
ovoj uzdušnoj struji oslabe pasatni vjetrovi, s toga nastaje tišina ili 
kalma. Pojas kalma opseže samo nekoliko stupanja zemaljske širine. 

Sukobe li se dvije uzdušne struje protivnoga smjera, onda na¬ 
staje vijavica ili vijor. Mnogi vijori zahvate množinu uzduha, stlače 
ga i nose na daleko kao uzdušne stupove. Takvi se uzdušni stupovi 

zovu trombe. Trombe su silne i strašne. Ako se ovaki uzdušni stu¬ 
povi ili trombe načine nad morem, onda dignu vodu u vis i nose je 
daleko silnom snagom. Ovaki se pojav zove pijavica. (SI. 45) 



Slika 45. 


Bura je hladan, suh i osobito jak vjetar, koji duše ponajviše 
zimi u Jadranskom i Crnom moru, pa sprečava brodarenje i donosi 
često veliku štetu. 

Fohn (čitaj: fen) je vruć i jako suh vjetar, koji s velikom snagom 
s juga dolazi, pa preko Alpa, Švicarskom i Tirolom struji silnom 
brzinom. Sve osuši, snijeg i led naglo stopi, pa tako prouzroči silne 
povodnje, survine i požare. 

Sirocco (čitaj: široko) je južnjak, koji preko Italije i Tirola, 
često do Beča duše. 

Solano je vjetar u Egiptu; samum u južnoj Španjolskoj; har- 
mattan na južnoj međi Sahare u Senegambiji i Guineji. 

Vježbe: 1 . Po čem ćeš poznati gornje, a po čem doljne uzdušne struje? 
2. Nariši vjetrulju! 3. Kako nam koriste vjetrovi? 4. Je li ratarima nužno pozna¬ 
vanje vjetrova? Zašto? 5. Zašto je pri velikim požarima vjetrovito? 6. Koji vjetrovi 
ni jesu zdravi? 


I. Brixy: Fizika 


3 

7. Prijegled. 

1. ) Tjelesa, koja u nama uzrokuju osjećaj topline, jesu u po¬ 
sebnom stanju, t. j. u stanju topline. Uzrok tomu stanju je toplina. 

2. ) Stupanj stanja topline zove se temperatura. 

3. ) Ako su dva tijela nejednake temperature u dodiru, izravnavaju 
svoje temperature, t. j. toplina prelazi. 

4. ) Toplina širi, a studen steže sva tjelesa Promjena obujma 
prema agregatnom stanju kod različitih je tjelesa različita. 

a) Čvrsta se tjelesa slabo rastežu, ali prilično jednoliko. Ras¬ 
tezanje ovisi o tvari dotičnoga tijela. 

b) Tekućine se rastežu jače, ali nejednoliko, izuzam žive. 
Najnepravilnije se rasteže voda. — Ona se pri 4° C najjače stegne, a 
dalnjim grijanjem ili ohlađivanjem rasteže se. 

c) Plinovi se najviše, ali vrlo jednoliko rastežu. Povećavanjem 
topline za 1° C dobiju obujam za ^ 3 - veći od pređašnjega obujma. 

5. ) Dizanjem toploga uzduha u hladnijem nastaju promahe ili 
vjetrovi. 


III. 0 magntfizmu. 

1, Prirodni i urofotni magneti. 

Stari Grci poznavahu nekoje željezne rudače, koje privlače iz 
neke daljine željezne komadiće i drže ih. - U nekim pokrajinama 
kao u Švedskoj, Norveškoj, Americi i Ugarskoj mogu se naći takve 
rudače. Takva se rudača zove magnetovac (magnetit) ili prirodni 
magnet. Nazvan tako po gradu Magneziji, gdje su ga, kako vele, 
najprije našli. — Pospemo li magnetovac (magnet) željeznom piljotinom, 
opazit ćemo, da se piljotina mjestimice više prihvaća, a mjestimice manje 
ili ništa. Povučemo li nekoliko puta pletenkom po mjestima, gdje se 
piljotina najviše prihvatila, dobit će ona sama to svojstvo t. j. privlačit 
će male komadiće željeza. 

Uzrok tomu pojavu jest neka sila, koja se zove magne¬ 
tična sila ili magnetizam. 

Ta se sila dade prenositi shodnim načinom poglavito na čelik i 
željezo, a slabije na nikalj, kobalt, krom i mangan. 

Magnetovac je prirodni magnet, a tjelesa, koja su ovo 
svojstvo od prirodnog magneta dobila, zovu se umjetni 
magneti. 

Za umjetne magnete uzima se ocao (čelik), kojemu se daje 
oblik šipke ili potkove. 

Objesimo li manju željeznu šipku o konac tako, da se vodo¬ 
ravno na koncu okretati dade, pa se približimo k sipki magnetom, 
magnet će ju i onda privlačiti, ako između njega i šipke metnemo 
papir, staklo ili daščicu i t. d. 

Magnetizam djeluje i kroz tjelesa, koja smo metnuli iz¬ 
među magneta i željeza. 

Motrimo li jakost, kojom magnet djeluje na šipku, vidjet ćemo, 
da je magnetična sila tim slabija, što je magnet dalje od šipke. 

Magnetizam djeluje slabije u daljini. 

Magneti se upotrebljavaju u tvornicama igala i drugim tvorni¬ 
cama željeza, da zapriječe sitnim česticama, da dođu u oči ili disala 
radnika. Poradi toga imaju radnici magnetične krinke, koje meću na 
oči, usta i nos. Nadalje se upotrebljavaju magneti za rastavljanje ko¬ 
vina n. pr. piljotinu žute mjedi ili bakra od piljotine željeza, za raz¬ 
nolike igračke i u znanstvene svrhe. 

2. Polarnost magneta. 

Stavimo magnetičnu šipku (si. 46.'! 
u željeznu piljotinu, opazit ćemo, da će 
se piljotine prihvatiti najviše na krajevima 
magneta. Prema sredini hvata se sve sla¬ 
bije, a u samoj sredini ništa. 

Magetična sila u magneta nije 
svuda jednaka; na krajevima je najjača, a u sredini je nema. 

Krajevi magneta, gdje je sila najjača, zovu se poli (krajnici). 



SI. 46. 



SI. 47. 



SI. 48. 


Sredina magneta, gdje magnetične sile nema, zove se indife¬ 
rentni pojas. 

Metni na jači magnet ljepenku ili staklenu ploču, pospi je že¬ 
ljeznom piljotinom, pa pokucaj po Ijepenki, odnosno po staklenoj 
ploči, piljotina će se poredati u posebne krivulje, koje se zovu mag- 
netičke krivulje (si. 47.) 

Objesi magnetičnu šipku na konac tako, da se može slobodno 
u vodoravnom položaju kretati (si. 48.), vidjet ćeš, da će se šipka neko 
vrijeme amo tamo vrtjeti, ali će se konačno umiriti i u neki stanoviti 
položaj postaviti. Zabilježi ovaj položaj i makni je, opet će se vratiti 
u isti položaj, makar to koliko puta ponovio. Ako se magnet slobodno 
ii vodoravnoj ravnini kreće, to će se postaviti tako, da jednim krajem 

pokazuje prema sjeveru, a drugim prema jugu. Pol, koji je okrenut 
prema sjeveru, zove se sjeverni, a onaj prema jugu južni pol. 

Ovaj pojav možemo još bolje motriti na magnetičnoj igli. 
(si. 49.) 



SI. 49. 


Magnetična je igla tanka, na oba kraja za¬ 
šiljena magnetička šipka, koja imade u sredini 
agatovu (ahat) kapicu, pa se slobodno vrti na 
ocalnom šiljku u vodoravnoj ravnini. Da lakše 
uočimo, koji je kraj igle sjeverni, a koji južni, na- 
hukana je sjeverna polovica igle modro, dok je 
južna svjetla. 

Magnetična igla u kutiji sa razdiobom 
na strane svijeta i na stupnjeve zove se 
kompas. 

Magnetična se igla upotrebljava za snalaženje 
(orijentovanjej na moru, u rudokopima, a često i 


velikim šumama. 

Približimo li se sjevernim polom magnetičke šipke k sjevernom 
polu magnetične igle, opazit ćemo, da se sjeverni pol igle odmiče, a 
južni primiče. Dođemo li južnim polom šipke k južnom polu igle, 
opet će se odmicati južni pol igle, a primicati sjeverni. 

Uzmi dva potkovasta magneta, pa ih sastavi tako, da se dodiraju 
sjeverni i južni i južni i sjeverni pol, oni će se jako privlačiti. Sastavi 
ih obratno t. j. da se dodiraju sjeverni i sjeverni, južni i južni, ne će 
se privlačiti. 

Istoimeni se magnetični polovi odbijaju, a raznoimeni 
privlače. 

Ako primaknemo k polu magneta, koji drži komad željeza drugi 
isto tako jaki ali protivni pol, opast će željezo, ako pak obratno pri¬ 
bližimo isti pol, držat će oba pola jače željezo. 

Raznoimeni polovi se slabe, a istoimeni pojačavaju u 
svom magnetičnom djelovanju. 

Svojstvo magneta, da imaju navedene osobitosti, zove 
se polarnost. 

Spomenuli smo u početku, da pletenka postane sama magnetom, 
ako je po magnetovcu nekoliko puta povučemo. 

Veće šipkaste magnete dobit ćemo na slijedeći način: 

Postavi čeličnu šipku, koja još nije magnetična na stol (si. 50.) 

i metni na kraj šipke ma koji pol 
magneta i vuci bez jakoga pritiska po 
šipki do drugoga kraja, zatim se vrati 
u luku, kako istočkana crta na slici 
pokazuje. Ovako opetuj nekoliko puta, 
prema tomu, kako je čelična šipka veća 
ili manja. Šipka će postati magnetična. 
Onaj kraj, na kojem smo počeli, isto- 



Sl. 50. 

imeni je sa polom magneta, dok je drugi kraj protivan. Uzmemo li 
mjesto čelične šipke šipku od mekoga željeza, opazit ćemo, da ova 
ne će biti magnetična. 

Čelik (ocao, nado) postaje magnetičan, ako po njem 
dulje vučemo kojim magnetom. 

Ovaj se način magnetiziranja zove magnetiziranje jednostavnim 
vlakom, a upotrebljava se za pravljenje slabih umjetnih magneta. 

Magnetična se sila slabi, ako po magnetu udaramo, ili njime 
drmamo; ako komade, koji na njem vise otkinemo; ako magnet 
zarđa; ako ništa ne privlači, ako ga grijemo, a kad ga usijamo, iz¬ 
gubi magnetičnu silu sasvim. Naprotiv možemo magnet ojačati, ako 
ga po malo od vremena do vremena opteretimo i to samo do neke 
stanovite granice. 

Magnetična šipka ima istu težinu, koju je i prije kao nemagne- 
tična imala. Iz toga slijedi, da je magnetična šipka u nekom posebnom 
stanju, u kom prije nije bila i nije joj se dakle nikakva tvar pridodala. 

Da magnet ne oslabi, i da svoju silu sasvim ne izgubi, nosi na 
polovima komad meka željeza, koje se zove kotvica ili armatura. 
Na kotvicu se vješa zdjelica za uteze. 

Kotvica ili armatura se ne smije nikada s magneta otkidati, jer 
se time slabi, već se mora sa strane po¬ 
vlačiti, šipkasti se magneti tako slažu, da 
nejednaki polovi na jednu stranu dođu 
(si. 51.), pa se onda spoje kotvicama. 

Više podkovastih magneta možemo 
složiti u jedan jači magnet, da metnemo isto¬ 
imene polove skupa tako, da najdulji dođe 
u sredinu, a s jedne i druge strane kraći. 

Ovako spojeni magneti zovu se magnetični magacin ili mag- 
netička baterija (si. 52.) 

Magnetične baterije nemaju snagu, koja bi odgovarala 
zbroju sila pojedinih magneta, već uvijek nešto manju. 

3. Magnetična influsncija. 

Uzmi jači magnet, postavi ga na stol tako, da 
mu jedan pol malo preko ruba stola viri. Uzmi sada 
komad željeza i približi se njim polu, a drugom 
uzmi zdjelicu, u kojoj je željezna piljotina. Piljotina 
će se prihvatiti željeza (si. 53.) Željezo je dakle po¬ 
stalo magnetično. Ođmakni sada željezo od magneta, 
piljotina će popadati. Željezo opet nije magnetično. 

Uzmi sada komad čelika i uradi to isto i čelik 
će biti magnetičan, jer će se i za nj piljotina pri¬ 
hvatiti. Odmakni sada čelik od magneta, piljotina ne 
'će popadati, već je čelik i dalje drži. 

Uzmi više komadića mekoga željeza različne si. 52. 

SI. 54. 


SI. 53. 


veličine i primakni najprije jedan veći komad k polu magneta, on će 
ga privući i držati. Uzmi drugi nešto manji i približi se onomu prvom 
komadu, komad će taj privući ovaj drugi, drugi će treći i t. d. dobit 
ćeš cijeli niz željeznih komadića, koji jedan drugoga privlači (si. 54.) 
Makni prvi komad s magneta, svi će ostali popadati. Uzmeš li mjesto 
mekoga željeza komadiće čelika, pa ih ostaviš neko vrijeme, da 
ovako vise, svaki će komadić ostati magnetičan. 

Pojav, da magnet u daljini budi u željezu i čeliku mag- 
netizam, zove se magnetična influencija. 

Onaj prostor, u kojem magnet pretvora željezo i čelik 
u magnete, zove se magnetično polje. 

Meko željezo postaje prolaznim ili povremenim (teiu- 
porarnim) magnetom, a čelik trajnim (permanentnim.) 

Razkomadajmo pletenku, koju smo načinili magnetom na više 
komada, uvjerit ćemo se pokusima, (kako?) da je svaki komadić pot¬ 
puni magnet, da imade sjeverni i južni pol. Ako raskomadamo ove 
komade još na manje, opet će svaki i najmanji komadić ili čestica 
biti magnet. Svi su sjeverni polovi čestica na jednoj, a svi južni na 
drugoj strani položeni. 


Uzmi staklenu cijev, na¬ 


puni ju piljotinom od čelika 
i začepi cijev. Piljotina je sva 
u cijevi pobrkana (si. 55 a). 
Metni sada tu cijev među po¬ 
love jakih magneta t. j. među 
sjeverni i južni pol, poredat 
će se piljotina i svaka je če¬ 
stica magnetična (si. 55. b). 
Svi su istoimeni polovi na 
istoj strani cijevi, cijev je pravi 
magnet Čim piljotinu u cijevi 



a 



SI. 55. 


b 


stresemo, da se čestice pobrkaju, bit će cijev nemagnetična, jer mag- 
netići nijesu više poredani. 

Svaki komad željeza ili čelika možemo misliti, da je sastavljen 
od veoma malih molekularnih magnetića, koji su rasbrkani, kad komad 
nije magnetičan (si. 56. a). Ako bi se ovi mali molekularni magnetići 



















39 


■=) 


% • 


m ^ 




SI. 56 a 


u željezu ili čeliku upli¬ 
vom magneta bilo vla¬ 
kom ili influencijom po- 
poređali, da svi istoimeni 
dođu na jednu stranu, 
i si. 56 b), onda je taj 
komad željeza ili čelika 
magnetičan. 

Budući da su če¬ 
stice čelika teško po¬ 
mične, zato treba da če¬ 
lik dulje vremena stoji 
pod utjecanjem magneta, 
ali ?ato i ostane magne¬ 
tičan, jer se čestice 
ne vraćaju u pređašnji 

položaj, dok su čestice u mekomu željezu lako pomične, pa se opet 
lako i vrate u svoj pređašnji položaj, prestane dakle biti magnetično. 

Jasno nam je sada, zašto se udaranjem ili grijanjem magnetizam 
slabi, a zašto u sredini nema magnetizma, a zašto je opet svaki komad 
magneta potpuni magnet. 

4. Prijegled. 



U Svojstvo nekojih tjelesa. da privlače željezo i željezu srodne 
kovine, zove se niagnetizain. Ta tjelesa zovemo magnetima, a mag- 
neti su prirodni ili umjetni. 

2. ) Na svakom su magnetu dva mjesta, na kojima je magnetična 
sila najjača, a ta se zovu polovi. — To svojstvo magneta zove se 
polarnost. Polovi jesu sjeverni i južni. 

3. ) Istoimeni se polovi odbijaju, a raznoimeni privlače. 

4. ) Grijanjem se i udaranjem slabi magnetizam, a usijani gubi 
sasvim magnetičnu silu. Magnet je to jači, što više radi. 

5 . ) Magnetična se sila budi u mekom željezu samo prolazno, 
u čeliku trajno. Čelik daje trajne (permanentne) magnete, a meko 
željezo prolazne (povremene, temporarne). 

6 . ) Svaki magnet pomišljamo, da je složen od samih molekularnih 
ili elementarnih (početnih) magnetića. U nemagnetičnom stanju čelika 
ili željeza ovi su magnetići nepoređani, a u magnetičnom su poredani. 


IV. 0 munjini (elektriciteti). 

1 Munjevni pojavi. 


Katari pcčatni vosak, sumpor, jantar, staklenu šipku ili šipku od 
kaučuka (ebonita) suhom vunenom krpom, i primakni ovako natrtu, 
n. pr. staklenu šipku malim komadićima papira, šipka će ove koma¬ 
diće već iz neke daljine privući i čas ih pridržati, pa opet odbiti (si. 57). 

SI. 57. 


Ovaj će pokus još bolje uspjeti, ako staklenu šipku tareš ko¬ 
madom kože, koja je namazana amalgamom (amalgamirana). (Ovaj 
amalgam je smjesa od 2 dijela žive, 1 dijela kositera i 1 dijela tutije). 

Tjelesa, koja druga laka tjelesa iz neke daljine privlače 
i opet ih odbijaju, zovu se munjevna ili električna. 

Uzrok ovomu privlačenju i odbijanju je sila, koja se zove mu¬ 
njina ili elektriciteta. 

Električno privlačenje i odbijanje bijaše već starim Grcima 600 go¬ 
dina pr. K. poznato. Grci opaziše ovo privlačenje i odbijanje na jan¬ 
taru (grčki elektron). 

Ako staklenu šipku nataremo dobro amalgamiranom kožom i 
primaknemo je prstu, preskočit će u nj iskra uz pucketanje i mi 
ćemo oćutjeti mali trzaj na mjestu, gdje je iskra preskočila. U mraku 
svjetluca ovakova šipka, a kad je primaknemo k licu, čini nam se, kao 

da nam je u paučini. Ponovimo li češće 
ove pokuse, zamijetit ćemo poseban vonj, 
sličan vonju fosfora. 

Munjina se pojavljuje uz po¬ 
jave svjetlosti, zvuka i ine pojave. 

Uzmi žice bakrene ili od žute mjedi, 
savij jedan kraj u luk (si. 58), a drugi 
kraj utakni u daščicu, da osovno stoji. 
Objesi zatim na 1 u časti kraj bazgo v u ku¬ 
glicu, kroz koju si iglom provukao svi¬ 
lenu nit. Ova jednostavna sprava zove 
se električno ili munjevno njihalo, a 
upotrebljavat ćemo ga, da se uvjerimo, 
je li koje tijelo munjevno ili nije. 

Još je jedna vrlo osjetljiva, ali jed- 

nostavna spravica, koja nam kaže, da li je koje tijelo munjevno ili 
nije, a načini se ovako: 

Uzmi slamku od raži ili zobi 
c (si. 59.) 10—12 cm dugu, pa u 
sredini pričvrsti malu kapicu d od ko- 
Ijenca slamke pečatnim voskom, a kra¬ 
jeve rascijepi nožićem i utakni od pa¬ 
pira izrezane srcolike komadiće ee . Ovu 
slamku natakni kapicom na šivaću iglu, 
kojoj si ušicu pečatnim voskom pričvr¬ 
stio na malu daščicu. 

Ova se spravica zove munjokaz (elektroskop) od slamke. 

Približimo li se dobro natrtom staklenom šipkom kuglici elek¬ 
tričnoga njihala ili elektroskopu od slamke, kuglica će ili kraj slamke 
poletjeti k šipki i odbit će se. Ako odmah k njoj primakneš drugu 
kuglicu, one će se privući, a isto tako i slamka, ako se k njoj prstom 
približimo, a poslije dodira će se odbiti (vidi si. 58.) 

Munjina prelazi s jednoga tijela na drugo, koje onda 
samo postane munjevno. 

Ovaj se pojav zove munjevno prelaženje ili saopćivanje. 

Munjina prelazi dodirom ili iskrom (električna iskra) kroz uzduh 
s jednoga tijela na drugo. 

Za munjevna ili etektrična tjelesa velimo, da su električno na- 
bita, ili da imanju električan naboj. 

Dotaknemo li se natrtom staklenom šipkom električnoga njihala, 
kojemu smo svilenu nit ovlažili, opazit ćemo, da kuglica ne će imati 
električnoga naboja. 

Pustiš li električnu iskru na kovnu kuglu, koja je na staklenoj 
čaši ili na staklenoj nozi, bit će kugla na cijeloj svojoj površini mu¬ 
njevna. Pustiš li pak električnu iskru na staklenu ili smolenu ploču, 
bit će samo na onom mjestu munjevna, gdje je iskra preskočila. 

Dodirni se gornje električne kovne kugle prstom, bit će kugla 
poslije dodira sasvim nemunjevna, ali ako se dodirneš munjevne stak¬ 
lene ili smolene ploče, bit će samo na onom mjestu nemunjevna, 
gdje si je dotaknuo. 

Tjelesa, koja munjinu lako primaju i na kojima se mu¬ 
njina brzo po cijeloj njihovoj površini raširi, zovu se dobri 
vodiči munjine ili konduktori. 

Najbolji vodiči munjine jesu kovine, nadalje ugalj, tuha, voda, 
vlažan uzduh, vlažna zemlja, čovječje i životinjsko tijelo i t. d. 

Tjelesa, koja munjinu teško primaju i na kojima se mu¬ 
njina slabo ili ništa po njihovoj površini ne širi, zovu se 
loši vodiči ili izolatori. 

Sva slijedeća tjelesa jesu loši vodiči, kad su suha: staklo, smola, 
svila, kaučuk, uzduh vlasi i t. d. 

Imade tjelesa, koja nijesu ni pravi konduktori, ni pravi izolatori. 
Takva se tjelesa zovu poluvodiči, n. pr. drvo, kamen, zidovi. 



SI. 59. 

Tekućine su nekoje dobri, a nekoje loši vodiči; n. pr. voda iif 
vlaga ie dobar vodič, a ulje je loš. 

Želimo li na kondukterima munjine sabirali, moramo ih opko¬ 
liti lošim kojim vodičem, t. j. moramo ih izolirati (osamiti;, da nji¬ 
hova munjina nikud ne može. Pokusi munjinom u vlažnom uzduhu 
ne uspijevaju, jer je vlažan uzduh dobar vodič, pa odvodi svu munjinu. 

Staklo se u vlažnom uzduhu ovlaži (nahukne), pa s toga mo¬ 
ramo sve staklene dijelove na spravama prije pokusa dobro otrti i 
osušiti. 

Da plohe tijela postanu lošim vodičem, namažemo ih obično 
otopinom pečatnoga voska u vinovici ili kojom drugom otopinom, u 
kojoj imade smole. 

Izolatore pretvoramo u dobre vodiče, ako im površinu obložimo 
dobrim vodičima, n. pr. drvene kugle, staklene šipke ili ploče obla- 
žemo stanijolom. zlatnim ili srebrnim papirom, koji ima naslage kovine. 

Vježbe: 1 . Čim se razlikuje električno tijelo od magnetičnoga? 2. Zašto 
prelazi munjina s električnoga tijela žicom, a ne svilom? 3. Zašto stavljamo kovne 
kugle ili valjke na staklene noge ili ploče ? 4. Zašto su munjevne iskre slabe, kad 
je uzduh vlažan? 5. Zašto vlažno staklo slabo izolira? 

2. Vrste munjine ili elektricitete. 


Uzmi dva munjevna njihala, kakva smo već prije imali vidi 
si. 58.) i saopći jednoj i drugoj kuglici munjine natrtom staklenom 
šipkom, kuglice će se poslije dodira staklenom šipkom odbijati. — 
Ponovi isti pokus šipkom od ebonita, opet će se kuglice odbijati. 
Saopćiš Ii jednoj kuglici munjine sa staklene šipke, a drugoj s eboni- 
tove, kuglice će se privlačiti. 


Priveži široku kvačicu o 
svilenu nit, a u kvačicu turi na- 
trtu staklenu š’pku (si. 60.), da 
se može slobodno vrtjeti. Pri- 
makneš li sada drugu natrtu 
staklenu šipku k ovoj šipci, koja 
visi na niti, ona će se odbijati. 
Mjesto staklene šipke, metni u 
kvačicu natrtu ebonitovu šipku, 
da visi, šipka će se otklanjati. Ali 
ako natrtoj ebonitovoj šipki pri- 
makneš natrtu staklenu šipku, 
one će se privlačiti. Isto će biti, 
ako bi natrta staklena šipka visjela, a k njoj se približili natrtom 
ebonitovom šipkom. 

Iz ovih se pokusa vidi, da su dvije vrste munjine i to: munjina 
stakla i munjina smole. 

Munjinu stakla označujemo znakom E (pozitivna elektriciteta), 
munjinu smole sa — E (negativna elektriciteta). 

Ako priopćimo jednoj kuglici (vidi si. 58.) -j~ E, a drugoj istu 

množinu — E y kuglice će se privući i postat će poslije dodira ne- 

munjevne (-f- E) — ( — E) (= 0). # 

Jednake se množine pozitivne (+ E) i negativne ( t> 

munjine uništuju. 

Nabijemo li jednu kuglicu jako natrtom stak¬ 
lenom šipkom (-f- E\ a drugu slabo natrtom 
ebonitovom šipkom (— E), kuglice će se najprije 
privući, a onda opet odbiti; jer obje imaju pozi¬ 
tivnu munjinu (4- E). 

Kuglica, koju smo nabili pozitivnom mu¬ 
njinom, bila je jače nabita od kuglice, koju smo 
nabili negativnom munjinom; one su se privukle 
i — E se uništila, dok se pri ponovnom dodiru 
4- E saopćila i drugoj kuglici. Konačno su obje 
postale pozitivno munjevne, pa se odbijaju. 

Nejednake se množine pozitivne (-f- E) i 
(— E) negativne munjine uništuju, a preostatak 
se razdijeli na tjelesa, koja su u dodiru. 

Na pojavu, da se istoimene munjine odbi¬ 
jaju, osniva se munjokaz ili elektroskop po Be- 

netu (1787.) . 

Benetov se elektroskop isl. 61.) sastoji u glavnom od kovne 
odebije žice, koja na gornjem kraju ima kovnu kuglicu ili ploču, a 
na dolnjem kraju dva prutasta listića od zlata ili srebra ili staniola 
i t. d., a mogu biti i od papira ili slame. Sve je to utaknuto kroz 
čep u ' bocu, da listići ne budu izvrženi promahi. _ 

Kad se približimo munjevnim tijelom kuglici elektroskopa, listići 

će se odbijati. (Zašto?) v . 

Prema tome, da li se listići jače ili slabije odbijaju, zaključujemo 
na veću ili manju množinu munjine. Ako se listići ništa ne odbijaju 
(razilaze), znamo, da tijelo, kojim smo se približili, kuglici elektroskopa 
nije munjevno. 

Benetov elektroskop ne kazuje samo, 
da li je tijelo munjevno, nego nam može 
kazati i kakvu munjinu imade to tijelo. 

Približimo se elektroskopu kakvim tijelom, 
a listići se odbijaju, znak je, da je to 
tijelo munjevno. Dodirnimo tim tijelom 
kuglicu, da munjina prijeđe u elektroskop, 
listići će se razmaknuti. Približimo se 
sada natrtom staklenom šipkom kuglici 
elektroskopa, pa ako se listići još jače ra¬ 
zilaze, znamo da je munjina u elektro¬ 
skopu pozitivna, a akose listići sklope sasvim 
ili od česti, onda je u elektroskopu bila nega¬ 
tivna munjina. Zašto? Razjasni ovaj pojav! 

Ako kovnu kuglu na staklenoj nozi (si. 62.) nabijemo kojom 
god munjinom i prikrijemo polukuglama koje dobro pristaju, a imaju 
drške staklene ili od ebonita, bit će ove polukugle munjevne, a kugla 
tiemunjevna.^ O tom se možemo uvjeriti, kad polukugle skinemo. 

Munjina se sabire samo na površini tjelesa. 

Budući da se munjina sabire samo na površini tijela, nije nužno 
uzimati puna (masivna) tjelesa za sprave, na kojim želimo sabirati mu¬ 
njinu. Ta tjelesa mogu biti šuplja, dapače možemo uzeti i loše vodiče, 
kao staklo, drvo i t. d., pa im samo površinu prevući stanijolom. 

Točnim pokusima pokazalo se, da dva tijela različite površine 
mogu imati isti električni naboj, samo će gustoća munjine biti na 
tijelu manje površine veća, nego na tijelu s velikom površinom. 
Sabrana munjina na površini nekoga tijela nastoji, da s površine ode, 
pa s toga tlači na izolatore, n. pr. na uzduh, koji je opkoljuje. Taj se 
tlak zove električna napetost. 

Električna je napetost tim veća, što je veća gustoća munjine. 

Bridasta, uglasta i šiljasta tjelesa imaju najveću napetost na bri¬ 
dovima, uglovima i šiljcima, pa s njih prelazi munjina u okolicu, ako 
je ona^ manje munjevna od njih. Naprotiv, ako su takova tjelesa blizu 
električnoga tijela, upijaju s njih munjinu (djelovanje šiljaka). 

Budući da se tjelesa ne mogu posvema izolirati, gube 
ona uvijek sa svoje površine munjinu. Ovaj je gubitak to 
veći, što je gustoća munjine veća, što tijelo imade više bri¬ 
dova i šiljaka i što je uzduh vlažniji. 

3. Munjevno rastavi janje (inllueneija) 

Uzmi izolirani kovni valjak, koji je dobro na oba kraja zaobljen 
(si. 63.) i primakni valjku natrtu ebonitovu šipku, opazit ćeš, da će se 

mala njihala, koja su na valjku, 
odbijati. Valjak je postao munjevan 
radi toga, što si približio natrtu 
ebonitovu šipku, pa ako primakneš 
natrtu staklenu šipku, uvjerit ćeš se, 
da njihala imadu istu munjinu, kao 
i ebonitova šipka. Odmakneš li ebo¬ 
nitovu šipku, valjak je opet ne- 
mu njevan. 

Kovni valjak imade u istoj 
množini pozitivne i negativne mu¬ 
njine, koje se uzajamno u svom dje¬ 
lovanju uništuju, one su jedna s dru¬ 
gom kao vezane Primakneš li koje 
munjevno tijelo, tad munjina pri¬ 
maknutoga tijela rastavi munjine u 
valjku i valjak bude munjevan. Pri- 
Si. 63. makneš li n. pr. negativno munjevno 

i. u. 



SI. 64. 


A 



+ + 



tijelo, negativna će munjina rastaviti munjine u valjku i privući pozitivnu, 
dok će odbijati negativnu. Naprotiv, da primakneš natrtu staklenu 
šipku, pozitivna munjina staklene šipke privući će negativnu iz valjka, 
a odbijat će pozitivnu; valjak je opet munjevan. 

Pojav, da nemunjevno tijelo postane munjevnim, kad 
mu se približi koje munjevno tijelo, zove se munjevno ra- 
stavljanje ili influencija. 

Ponovi ovaj pokus i dotakni (si. 64. 11.) se valjka prstom, dok 
je munjevna ebonitova šipka blizu valjka, njihala će se sklopiti. 

Ebonitova šipka privlači jedan dio pozitivne munjine i drži je, 
dok jedan dio slobodne negativne munjine možeš prstom odvesti. U 
valjku je sada samo vezana pozitivna munjina, pa zato su se njihala 
sklopila Nu čim šipku odmakneš, njihala se opet odbiju (si. 64. III.) 

Ako je privlačivost između negativne munjine na šipci i pozi 
tivne na valjku dosta velika ili ako šipku primaknemo bliže, spojit će 
se obje munjine kroz uzduh uz slabi prasak i možebit iskru, a nji¬ 
hala će se sklopiti, ali će se odmah i rasklopiti. 

Negativna se munjina ebonitove šipke s pozitivnom od valjka 
spojila, a napetost je popustila, jer se preostala negativna munjina ra¬ 
širila po cijelom valjku, pa su se s toga njihala najprije sklopila, a 
onda opet raširila. 

Promatramo Ii ovaj pojav površno, čini nam se, kao da mu¬ 
njina sa šipke prelazi na valjak, pa se s toga često i govori o saopći- 
vanju munjine, ali to je pogrješno, jer se munjine najprije rastave, a 
onda izjednače. Prije saopćivanja najprije je rastavljanje. 

Da munjevno tijelo privlači nemunjevno, uzrokom je također 
rastavljanje ili influencija. Munjevno tijelo rastavlja naime munjine u 
nemunjevnom tijelu, koje su spojene ili među sobom vezane, pa pri¬ 
vlači sebi protivnu, a odbija istoimenu. Protivna munjina kao bliža i 
privučena spoji se sa munjinom munjevnoga tijela, a slobodna se raširi 
po nemunjevnom tijelu, pa i ono sada bude munjevno. — Listići se 
n Benetovu elektroskopu rastavljaju poradi munjevne influencije. 

Primaknuto munjevno tijelo rastavlja munjine u elektroskopu, 
veže protivnu, a odbija istoimenu, koja se širi po listićima, a ovi se 
odbijaju. 

I kod trenja dvaju tijela munjevno je rastavljanje. Jedna se mu¬ 
njina sabire na tijelu, koje taremo, druga se sabire na tijelu, kojim 
taremo. 

Prirodno se, t. j. munjevno stanje tjelesa označuje —1~ E. Zašto? 

Vježbe: 1 . Zašto munjina laka tjelesa iz neke daljine privlači, pa ih odbija? 
2. Sto imaju munjevno i magnetično rastavljanje zajedničkoga, i čim se razlikuju? 

4. Električni stroj (munjlo). 

Da dobijemo više munjine, nego što smo je dobili trenjem šipke, 
upotrebljava se električni stroj ili munjilo po Winteru (1830). 
Glavni dijelovi Winterova stroja jesu: 

U) Staklena ploča (si. 65.), koja se s pomoću ručice vrti oko 
vodoravne staklene osovine. 2.) Tarila su dva kožnata amalgamirana 



Si. 65. 


jastučića, koji stoje na staklenoj nozi, a te jastučiće pritištu na stak¬ 
lenu ploču pruživa pera. 3.) Konduktor je šuplja kovna kugla na 
staklenoj nozi. Kovna kugla ili konduktor ima još dva drvena koluta 
s kovnim šiljcima na unutrašnjoj strani. 

Ploča postaje okretanjem pozitivno munjevna, a tarila negativna. 
Pozitivna munjina na ploči dolazi do šiljaka u drvenim kolutima i 
rastavlja influencijom munjinu u šiljcima i konduktoru. Negativna mu¬ 
njina u šiljcima uništuje pozitivnu u staklenoj ploči, a odbija pozitivnu 

u šiljcima i drvenim kolutima, pa se pozitivna sabire na konduktoru i upo¬ 
trebljava za pokuse. Negativna munjina s tarila skuplja se na valjkastom 
negativnom konduktoru i odvodi u zemlju. Ako se izvode pokusi 
s negativnom munjinom, onda se odvodi pozitivna. Da se pojača dje¬ 
lovanje munjila, meće se na pozitivni konduktor još drveni obruč. 

Da munjina ne odlazi sa staklene ploče u uzduh, obložena je s ovo- 
štenim platnom s jedne i druge strane od tarila do blizu koluta. 

Da dobijemo što veće i dulje iskre s pozitivnoga konduktora, 
uzima se još i munjevni izbijač (u slici lijevo) i spaja s negativnim 
konduktorom. 

Prva su munjila pravili u Njemačkoj polovicom prošastoga sto¬ 
ljeća. Otto Guericke (Gerike) u Magdeburgu načinio je g. 1650. mu- 
njilo, uzevši sumpornu kuglu, koju je vrtio na osovini i tr o dlanovima. 

5. Djelovanje munjine. 

a) Učinci svjetlosti. 

Ako vrtimo staklenu ploču munjila, pa se prstom ili kojim 
drugim dobrim vodičem približimo konduktoru, preskočit će iskra (si. 66). 

Ako dobar vodič munjine isprekidamo lošim vodičima, onda 
ćemo dobiti čitav niz munjevnjh iskara, kao na pr. na briljantnom 
stupu (si. 67. briljantnoj kugli ili briljantnoj ploči. 



Ove se sprave načine tako, da se komadići stanijola prilijepe u 
malom razmaku na staklenu cijev, kuglu ili ploču. 

Stavimo li na konduktor kovni šiljak, vidjet ćemo na šiljku u 
tmini snop munjevnih zraka. 

Vodimo li munjevnu iskru u (staklenu cijev, u kojoj je uzdub 
razrijeđen, onda će sva cijev sjati svjetlo-ljubičasto; iskra je u ta¬ 
kovim cijevima dulja nego u običnom uzduhu. Osobito su lijepi 
učinici svjetlosti u cijevima, u kojima su različito razrijeđeni plinovi. 
Ovakove se cijevi zovu Geisslerove cijevi, 
b) Učinci topline. 

Munjevna iskra zapaljuje lako zapaljive stvari, kao sumporo-ugljik, 
etir, benzin, vinovicu i t. d. (si. 68.). Nadalje upali plin praskavac r 
rasvjetni plin u munjevnim pištoljama ili topovima (si. 69.).* 



SI. 72. SI. 73. 


c) Mekanički učinci. 

Primaknemo li konduktoru laka tjelesa, on će ih privući i opet 
odbiti. Munjevna iskra probuši papir, staklo i t. d. Na privlačenju i 
odbijanju lakih tjelesa osnivaju se različne igračke, n. pr. čuperak pa¬ 
pira na drvenom štapu (si. 70.), munjevna tuča (si. 71.), munjevno 

zvonjenje (si. 72.), munjevno kolo (si. 73.) i t. d. Plamen se svi¬ 
jeće naginje na stranu, ako je primaknemo konduktoru (munjevni 
vjetar) (si. 74.). 




Si. 75. 


d) FizijoloŠki učinci. 

Ako munjevna iskra preskoči na 
naše tijelo, osjetimo na onom mjestu mali 
trzaj. Taj će trzaj biti veći, ako se držimo 
jednom rukom negativnoga konđuktora, a 
drugom se primaknemo pozitivnom (munjevni udarac). Metnemo ii 
žicu na jezik, koja je spojena s pozitivnim konduktorom, osjetit ćemo 
kiselasti okus. Stanemo li na izoliranu klupčicu (si. 75.) i prihvatimo 
se rukom konđuktora, postat će cijelo tijelo munjevno i moći ćemo iz 
njega dobiti munjevne iskre, kao s konđuktora. Vlasi se naježe i dižu 
kao čuperak papira; bazgove kuglice ili odresci papira odskakuju 
s dlana i t. d. 

Vježbe: 1 . Zašto se čuperak papira diže, kad ga stavimo na konduktor mu- 
njiia? 2. Zašto odskakuju kuglice s dlana osobe, koja stoji na stolčiću za izolaciju, 
a drži se konđuktora? 3. Protumači munjevnu tuču, zvonjenje! 4. Zašto moramo 
stati na izoliranu klupčicu, ako hoćemo, da nam tijelo bude munjevno? 


6. Sprave za sabiranje munjine. 


Na plohama nekojih sprava možemo 
nakupiti i munjinu pojačati. Takove sprave 
jesu: Franklinova ploča i Levdenska 
boca. 

1.) Franklinova (Sjeveroameričanin 
Franklin g. 1751.) je ploča oveća staklena 
ploča a b (si. 76.), koja je s obje strane 
olijepljena stanijolom A B 4—5 cm od ruba. 
Neolijepljeni krajevi ploče namazani su oto¬ 
pinom koje smole (n. pr. šelaka), da stanijol 
bude bolje izoliran. 

Primaknemo li oklop ploče A pozi¬ 
tivnomu konduktoru, nabit će se + E , koja 
djeluje kroz staklenu ploču na oklop B ras¬ 
tavljajući u njemu munjine, -f- E veže — E 
I. Brixy: Fizika 


veću množinu munjine 


a. 



SI. 76. 


4 

oklopa J5, a odbija -j- E, koja se odvodi pripojenom kovnom vrpcom 
s oklopa B. -f- E je na oklopu A neku množinu — E vezala na 
oklopu B , pa može ponovo novu množinu -)- E primiti, koja će se 
opet vezati s — E oklopa B , a odbijati -f- E . 

Munjina se može na oklopima dotle sabirati, dok ne dosegne 
napetost munjine na konduktoru. Tad se veli, da je ploča nabita. 

Spojimo li oklop A s oklopom B žicom ili čim sličnim, spojit 
će se E oklopa A sa — E oklopa B uz jaku iskru i prasak. 
Ploča se izbila. 

Za spajanje oklopa ili za odapinjanje Franklinove ploče upo¬ 
trebljava se munjevni izbijač (otponac) (si. 77.). To su dvije žice, 
koje su lučasto sastavljene u koljeno, da se mogu jedna drugoj pri¬ 
maknuti i odmaknuti, a na krajevima žice su male kuglice. Metnemo 
li jednu kuglicu na jedan oklop, a drugu na drugi, vrcnut će mu- 
njevna iskra, t. j. -f E se spojila sa — j E, i ploča se izpraznila 

2.) Leydenska boca (Cuneus u gradu Leydenu u Hollandiji 
g. 1746 ) nije ništa drugo, već savita Franklinova ploča. Nutarnja je i 
vanjska površina boce ili velike čaše (si. 78.) olijepljena stanijolom do 
nekoliko centimetara od ruba. Kroz poklopac p provučena je odeblja 
žica od žute mjedi s kuglicom na gornjoj strani, a dolje je lančić ili 
kovno pero, koje dodira unutrašnji oklop. 




Ako je boca uskoga grljka, da se ne može unutrašnja ploha 
boce obložiti stanijolom, dovoljno je, da bocu do 1 . napunimo že¬ 
ljeznom ili mjedenom piljotinom ili komadićima stanijola. Dio boce, 
koji nije olijepljen stanijolom, namaže se otopinom smole, kao i kod 
Franklinove ploče. 

Primaknemo li kuglicu boce k pozitivnom konduktoru munjila, 
a rukom držimo bocu za vanjski oklop, spajat će se -4- E konđuktora 
sa — E unutrašnjega oklopa, a E će vezati — E izvanjega 
oklopa, dok se -f- E izvanjega oklopa rukom odvodi. Djelovanje je 
dakle isto, kao i kod Franklinove ploče. Boca se može kao i Fran- 

klinova ploča ispražnjivati izbijačem. Ako bocu držimo u ruci, a pri- 
maknemo se prstom kuglici, oćutjet ćemo munjevni udarac. Jaki’ udarci 
uzrokuju u čovječjem tijelu bacanje krvi i kljenut. 

7. Munjina buđena doticajem. 

(Galvanizam). 

Uzmi dvije dobro izglađene ploče, jednu od tutije (cinka), a 
drugu od bakra s dršcima od stakla ili ebonita i pritisni uglađene 
plohe jednu na drugu, pa ih nakon toga paralelno rastavi, imat će 
tutija + E a bakar ~ E, o čem se možeš uvjeriti dobrim elektro- 
skopom. (Voltin pokus). 

Ulij u čašu vrlo razrijeđene sumporne kiseline i turi u nju 
pi utak tutije, imat ce kraj izvan kiseline — E. Isto će tako biti i 
s bakrom. Metni tutiju i bakar u istu kiselinu, imat će tutija — E a 
bakar -j- E. 

Doticajem različitih kovina budi se munjina ili galvanizam. 

Talijanski liječnik Galvani opazio je g. 1789. prvi pojave mu¬ 
njine buđene doticajem, ali njegov savremenik Volta je ove pojave 
proučio i pravo ih je protumačio. 

Uzrok munjini, koja nastaje doticajem različitih dobrih vodiča, 
jest sila, koja se zove elektromotorna Hi munjobudna sila (na¬ 
petost),. a. sama tjelesa, na kojim se munjina budi, zovu se elektro¬ 
motori ili budiči munjine. 

Najznamenitiji budiči munjine jesu: tutija, olovo, kositer, željezo 
bakar, srebro, zlato, platina i ugalj. Elektromotorna sila rastavlja u elek¬ 
tromotorima njihovu prirodnu munjinu tako, da se n. pr. kod Vol¬ 
ti noga pokusa na tutiji sabire 4- E, a na bakru — E u istoj mno¬ 
žini^ Poradi uzajamne privlačivosti munjine se sabiru na površini 
ploča,^ ali se spojiti ne mogu radi djelovanja elektromotorne sile nego 
se vežu tako dugo, dok ploče ne rastavimo. 

Elektromotori ili budiči munjine mogu biti čas -4 E čas _ E 

prema tomu, koji su spojevi. 

8. Voltin članak (element) i galvanska struja. 

Metnemo Ii ploču od tutije Z i ploču od bakra K u veoma 
razrijeđenu sumpornu kiselinu (si. 79.) ali tako, da se ne dotiču imat 
ce kraj tutije izvan kiseline — E, a kraj bakra -f- E. Pričvrstimo li 
na krajeve ploča bakrenu žicu, pa krajeve žice primaknemo, da se do- 
t'cu, opazit ćemo malu iskru; isto bude, kad se žice rastavljaju. Mjesto 
tutije i bakra možemo uzeti i druge budiče munjine. Pojav će biti 
isti, ali u različitom stupnju. 

Dva različita munjevna budiča s tekućinom, koji daiu 
munjinu, zovu se u opće galvanski članak ili element. 

SI. 79. SI. 80. 


Voltin je element sastavljen od tutije i bakra u razrijeđenoj sum¬ 
pornoj kiselini. Pozitivni kraj bakra zove se pozitivni pol (+ P), a 
negativni kraj tutije negativni pol (— P). Žica, koja spaja polove, 
zove se žica sastavljačica ili žica polova. Ako su žice spojene, 
velimo, da je članak ili element zatvoren ili u spoju. 

Spojimo li više Voltinih članaka (si. 80.) tako međusobno, da 
se tutija jednoga članka spoji sa bakrom drugoga članka i t. d., opazit 
ćemo, da je munjevna napetost na polovima veća i da će iskra tada 
biti veća. Po plinu, koji se razvija u člancima, vidimo, da je tu veća 
sila, da je veća množina munjine. 

Više galvanskih članaka, spojenih 
u jedan članak, zove se složeni članak 
ili galvanska baterija. 

Naslažemo li na staklenu ploču (si. 81). 
više ploča tutije i bakra jednu na drugu 
tako, da između svakoga para tutije i bakra 
dođe debela suknena krpa ili klobučina (Filz) 
nakvašena vrlo razrijeđenom sumpornom ki¬ 
selinom ili otopinom kuhinjske soli, onda 
ćemo dobiti Voltin stup. Od doljne po¬ 
zitivne ploče bakra i od gornje negativne 
ploče tutije vodi bakrena žica sastavljačica. 

Munjine buđene doticajem tutijine i 
bakrene ploče, a rastavljene tekućinom u 
krpi, teže, da se spoje, ali ih drži elektro¬ 
motorna sila. Čim pak spojimo žicu sastav- 
ljačicu, spajaju se kroz tekućinu jedna s dru¬ 
gom, t. j. pozitivna bakra s negativnom tu¬ 
tije i obratno pozitivna tutije i s negativnom 
bakra. Nastaje dakle kolanje + E k — E i 
obratno — E k + P, a to se kolanje 
zove galvanska ili električna struja. 

Budući da elektromotorna sila djeluje 



Si. 81 . 

neprestance, rastavlja se munjina neprestance u pločama, dok se ko¬ 
vine ne istroše. 

Budući da su i kemički učinci uzrokom, da se munjina pojav¬ 
ljuje na budičima munjine, s toga se može mjesto razrijeđene sum¬ 
porne kiseline uzeti i koja druga tekućina n. pr. kromova kiselina, 
rastopina nišadora (salmijaka) i t. d. i k tomu shodni vodiči munjine, 
ali uvijek tako, da tekućina razjeda dotičnu kovinu. 

Kada se govori o galvanskoj struji, razumijeva se uvijek struja 
pozitivne munjine k negativnoj. 

Galvanska ili električna struja ima iste pojave kao i munjina bu- 
đena trenjem, ali budući da galvanska struja daje trajnu i neprekidnu 
množinu munjine, prikladnija je nego munjina buđena trenjem za 
mnoge učinke kao n. pr. za električno svjetlo, brzojave i t. d. 


9. Prijegled. 

1. ) Sva tjelesa postaju trenjem munjevna, t. j. mogu laka tjelešca 

privući, a onda odbiti. 

2. ) Sprava, koja nam kaže, je li koje tijelo munjevno, zove se 

munjokaz ili elektroskop. 

3. ) Munjine ima dvije vrste pozitivne (+ E) negativne (— E). 

4. ) Raznoimene se munjine privlače, a istoimene se odbijaju. 

5. ) Tjelesa, koja munjinu lako primaju i lako je provode, zovu 
se dobri vodiči, a ona, koja munjinu teško primaju i teško ju pro¬ 
vode, zovu se loši vodiči munjine. 

6. ) Munjina se sabire na površini tjelesa. Munjina sabrana na 
površini tijela dade se dobrim vodičem odvesti u zemlju i zove se 
slobodna ili nevezana munjina. 

7. ) Munjina na šiljcima prelazi u uzduh; zato se munjina ne 
može sabirati na šiljcima. 

8. ) U blizini se raznoimene munjine slabe; one se privlače, pa 
se ne mogu pojedince odvoditi. Takve se munjine zovu vezane. 

9. ) Svako je tijelo od prirode munjevno, t. j. svako ima u istoj 

množini pozitivne i negativne munjine ( E), koje se međusobno 

potpuno vežu i uništuju, pa su toga radi bez djelovanja. 

10. ) Ako se nemunjevnom tijelu primakne munjevno, onda ono 
rastavlja munjinu u nemunjevnom i privlači (veže) protivnu, a odbija 
istoimenu (slobodnu) munjinu. Ovaj se pojav zove munjevno rastav- 
ljanje ili električna influencija. 

11. ) Sprave, koje se osnivaju na električnoj influenciji, jesu: 
Franklinova ploča i Leydenska boca. 

12. ) Sprava, koja kemičkim putem budi munjinu, zove se gal¬ 
vanski elemenat, a munjina galvanska ili galvanizam. 

U. Mehanika. 


A. Ravnotežje čvrstih tjelesa. 

1. Težište; vrste ravnotežja. 


Uzmi daščicu, koja imade pačetvorinasti oblik ili vezanu knjigu r 
i kušaj je osovnim nešto zašiljenim štapićem poduprijeti, naći ćeš ko¬ 
načno točku, u kojoj će poduprta daščica ili knjiga mirovati, t. j. daš¬ 
čica je ili knjiga u ravnotežju. Pomakneš li samo malo daščicu na 
štapiću, onda će jedan kraj prevagnuti i ona će pasti. Čini se, kao da 
je u toj točki, u kojoj smo daščicu ili knjigu poduprli, usredotočena 
sva težina daščice, odnosno knjige. 



SI. 82. 


SI. 83. 


Točka, u kojoj tijelo valja poduprijeti da ne padne, zove 
se težište. 

Provrtaj gornju pačetvorinastu daščicu blizu kraja (si. 82.) u a 
i provuci vodoravno štapić, da se daščica lako oko njega može vr¬ 
tjeti; daščica će samo onda mirovati, kada središte T stoji osovno 
ispod potporne točke (potporišta) a, t. j. kada je težište najniže. 

Težište svakoga tijela nastoji, da zauzme što niži položaj. 

Kod pravilnih i istovrsnih tjelesa težište je u sredini tijela n. pr. 
kugle, kocke, stupa, valjka i t. d. Kod tjelesa, koja nijesu od iste tvari, 
težište je bliže težoj tvari. 

Kod nepravilnih se tjelesa nađe težište, da se tijelo vješa u dva 
ili tri različita smjera (si. 83.). Gdje se ti smjerovi u tijelu križaju, 
tamo je težište. 

Oduzimanjem ili dodavanjem tvari, ili ako tijelo spojimo s drugim 
tijelom, mijenja se tijelu težište. 

Tjelesa nijesu uvijek učvršćena u težištu. Ako je potporište povrh 
težišta, tad velimo, da tijelo visi. Ako je pak potporište ispod težišta, 
tad tijelo stoji ili leži, t. j. ono je podbočeno ili poduprto. 

Uzmi daščicu (vidi si. 82.) i malo je podigni, ona će se nakon neko¬ 
liko njihaja opet vratiti u svoj pređašnji položaj i ostat će u tom položaju. 

Tijelo je u stalnom ili stabilnom položaju, kada mu je 
težište ispod potporišta. 

Digni daščicu tako visoko (si. 84.), da joj težište T dođe nad 
potporište, nastat će opet neko ravnotežje, ali će se daščica odmah vra¬ 
titi u svoj pređašnji položaj, čim je samo malo pomakneš. 

Tijelo je u padljivom ili labilnom položaju, kad mu je 
težište nad potporištem. 

Provrtaj daščicu u samom težištu, i provuci kroz težište vodo¬ 
ravno šipku (si. 85.). Daščica će biti u svakom položaju u ravnotežju. 

Tijelo je u nepromjenljivom ili indiferentnom položaju, 
ako mu je potporište u samom težištu. 

Vrste položaja kao i položaj samoga težišta od velike je zna¬ 
menitosti kod građevina i strojeva. N. pr. kod zidova, tornjeva, zamaš¬ 
njaka, osovina i t. d. Spojimo li tijelo s drugim, može mu se pro¬ 
mijeniti labilni položaj u stabilni; n. pr. svijećnjaci se ispunjavaju 
olovom, prazni brodovi natovare kamenom, da stalnije plove i t. d. 
Na težištu i različnim položajima osnivaju se različne igračke, n. pr. 
Kolumbovo jaje, čaše i lutke, koje se same usprave, kad ih poleg- 
nemo i t. d. 

Vježbe: 1 . Koji položaj ima slika, koja visi? 2. Koji položaj ima motka, koju 
smo na dlanu osovili? 3. Zašto stoji čunj a b (si. 86) na vrhu b ? 4. Zašto stoji 
teška svjetiljka stalnije od lakše? 



B) Ravnotežje tekućina. 

1. Površina tekućina i tlak na dno. 

Turi ruku u vodu ili žestu, moći ćeš lako po vodi ili žesti 
rukom amo tamo micati na sve strane, jer se čestice veoma lako 
razmiču. Površina je s toga vode ili koje druge mirne tekućine ravna, 
a točnim se mjerenjem našlo, da je površina mirne tekućine vodo¬ 
ravna ili horizontalna (si. 87.). Nagneš li posudu s vodom, ostat 
će površina vodoravna, uskomešaš li vodu u posudi (si. 88.), čestice 
će se vode poradi veoma lakoga razgađanja opet povratiti u svoj pre¬ 
đašnji vodoravni položaj. 

Površina je tekućina, kada 
su mirne u posudama, vodoravna 
ili horizontalna. 

Tekućine, koje imaju veliku po¬ 
vršinu, kao n. pr. more, primaju oblik 
zemlje; one se zaobljuju, jer su takove 
površine česti zemaljske kugle, a sila 
teže privlači sve čestice prema zemalj¬ 
skom središtu. 

Svaka čestica tekućine ima svoju težinu, pa će poradi toga če¬ 
stice, ako su u posudama, pritiskati nekom silom na dno posude. 

Pritisak tekućine na dno posude zove se tlak na dno. 

Da označimo tlak tekućina 
na dno, upotrebljavamo Paska- 
lovu vagu (si. 89.). Na stalku je 
pričvršćena mala valjkasta posuda 
s pomičnim dnom m n. Pomično 
je dno spojeno s polugom p q, 
koja se vrti oko osi o Na kraju 
q je zdjelica za uteze. Na pome- 
nutu malu valjkastu posudu dadu 
se prišarafiti posude I, II, III, raz¬ 
ličitoga oblika bez dna. Ako na- 
lijemo u jednu od tih posuda, 
koju smo prije prišarafili na valj¬ 
kastu posudu, vode do neke vi¬ 
sine, pa onda izravnamo težinu vode utezima u zdjelici, opazit ćemo, 
da će u svakoj od ovih triju posuda voda biti u istoj visini i ne će 
trebati uteza, niti dodavati niti oduzimati, makar da je u posudama 
različita množina vode. Tlak je vode dakle na dno uvijek jednak. Po¬ 
većamo li dno ili nalijemo više vode, dakle, ako je visina vode u po¬ 
sudi veća ili dno veće pljoštine, bit će veći i tlak; jer moramo uteze 
na zdjelicu primetnuti, da nastane ravnotežje. Uzmemo li mjesto vode 
koju drugu tekućinu, pojav će biti isti, samo što će onda poradi teže 
tekućine biti veći, a poradi lakše tekućine, manji tlak na dno. 

Tlak tekućine na vodoravno dno nije ovisan o obliku 
posude ili množini tekućine, već samo o veličini dna posude, 
o visini i specifičnoj težini tekućine. 

Ako pobliže promotrimo, uvjerit ćemo se, da je tlak na dno u 
valjkastoj posudi I. jednak težini kapljevine u posudama II. i III. Te¬ 
žina pak kapljevine u valjkastoj posudi jednaka je umnošku obujma 
(umnožak osnovke i visine) sa specifičnom težinom dotične tekućine. 

Tlak na dno jednak je umnošku veličine pljoštine dna, 
visine i specifične težine tekućine. 

Prema gornjemu opažanju može se malom množinom tekućine 
izvoditi veliki tlak i obrnuto. 


i Ti m 

Vježbe: 1 . Kolik je tlak na dno u posudi, koja imade oblik stupa s pljoš- 
tinom dna od 1*3 m-, a visinu vode 12 m? 2. Koliki je tlak žive na 1 cm 2 , ako 
je stupac žive visok 76 cm. 


2. Tlak na bokove posude i uzgon. 

Nalijemo li vode u posudu, koja imade sa strane više otvora 
jedan nad drugim (si. 90.), pa pustimo redomice vodu na ove otvore, 
opazit ćemo, da je mlaz vode to veći, što je otvor niže. Voda dakle 
tlači na bokove posude i taj je tlak u dubljini posude sve veći. 

Tlak tekućine na bokove jednak je težini stupa kaplje¬ 
vine, koji ima za osnovku plohu, na koju kapljevina tlači, a 
za visinu udaljenost plohe od površine. 

Tlak na bokove je znamenit kod nasipa, propusta vode (gat) i 
vodovodnih cijevi. 



SI. 90. 


Objesi posudu, koja imade na 
dnu otvor, na dva konca (si. 91.) za¬ 
čepi otvor i nalij punu vode. Ako po¬ 
zorno odčepiš otvor, da se posuda ne 
uzljulja, posuda će se koso nagnuti na 
protivnu stranu otkud voda ističe. 

Tlak je manji na onoj strani, gdje je 
otvor, nego li na protivnoj strani, pa 
se s toga posuda giblje smjerom ve¬ 
ćega tlaka. 

Ako tekućina istječe iz pomične posude, onda će se po¬ 
suda gibati protivnim smjerom tekućini, koja istječe. 

Ovo se gibanje zove gibanje natraške ili reakcija. Na gi¬ 
banju natraške ili reakciji osniva se Segnerovo kolo (si. 92.). Segne- 
rovo je kolo valjkasta posuda B, koja se lako vrti na osovini A B, a 
blizu dna imade utaknute zavinute cijevi, a a, b b. Nalijemo li u po¬ 
sudu vode, okretat će se posuda oko svoje osi protivnim smjerom 
vodi, koja istječe. Na istom se pojavu osnivaju i čigre (turbine), koje 
često vrte u tvornicama različite strojeve. 

Uroni u vodu stakleni valjak (si. 93.), 
kojemu je doljni kraj zatvoren pločicom, 
koju drži vrpca. Ako valjak turiš dovoljno 
u vodu, pločica ne će otpasti, sve da 
vrpcu i popustiš. Naliješ li u valjak vode, 
otpast će pločica, čim bude valjak pun 
vode. 

Tlak u tekućini prema površini, 
zove se uzgon ili tlak u vis. 

Svaka ploha u kapljevini pod¬ 
nosi toliki tlak prema gore, kolik 
je tlak ozgo dolje. 

Vježbe: 1.) Zašto imaju duboke posude 
SI. 92. J a k e stranice? 2.) Zašto se meću kod vodovoda 

jače cijevi, čim se dublje polažu? 4.) Kolik tlak 
treba da podnosi ronilac u dubljini od 10 m\ 
ako mu je površina 1*5 w 2 ? 

3 Sastavljene posude. 

Ako su dvije, tri ili više posuda međusobno 
tako spojene, da tekućina iz jedne može prelaziti u 
drugu, treću i t. d., onda se takove posude zovu sa¬ 
stavljene ili spojene posude. 

Nalijemo li vode u sastavljene posude (si. 94.), 
voda će se u svim posudama jednako dići. t. j. če¬ 
stice će vode onda mirovati, kad dosegnu istu visinu 
u svim posudama. 

U sastavljenim posudama stoji tekućina 
jednako visoko, t. j. površine tekućine jesu u 
svim posudama u istoj rav¬ 
nini. 

Sastavljene se posude često 
S] 93 upotrebljavaju n. pr. vodomjeri 

za mjerenje vode u parnim ko¬ 
dovima, posude za čaj, kavu i za 
polijevanje vrta, vodo¬ 
vodi jesu sastavljene po¬ 
sude. 

Bunari, jame, po¬ 
drum i uvale, koje su 
blizu rijeka, napune se 
vodom, kada se voda u 
rijeci diže, a kada voda 
u rijeci pane, pane i u 
njima voda. Vrela su ta¬ 
kođer sastavljane posude. 

SI. 97. 


Ako kod sastavljenih posuda (si. 95.) prikratimo jednu, onda će 
voda, koju smo nalili u višu posudu, štrcati iz kraće posude u vis; 
nu poradi otpora ne može doseći visinu tekućine u višoj posudi. 
Ovako su načinjeni vodometi ili vodoskoci (šedrvani). " 

Prirodni vodometi, tako zvani artezijski bunari, nazvani po^po- 
krajini Artois (Artoa) u Francuskoj, jesu također spojene posude. 

Ako je između nepropusne ilovače b b (si. 96.) naslaga pijeska 
a ili koje drugo propusno tlo, tada će se voda u tom tlu s bregova 
salijevati u nizinu, i isticat će kod c, ako smo nepropusno tlo prodrli. 

Vježbe: 1.) Nabroj sastavljene posude, koje poznaješ? 2.) Hoće li voda i u 
veoma uskim cijevima stajati jednako visoko? Zašto ne? Razjasni! 3.) Kako bi na¬ 
činio vodomet u sobi? 


C) Ravnotežje uzdušnina. 

1. Tlak uzduha. 

Uroni usku cijev dugačku 50—60 cm 
sasvim u vodu, da se napuni, začepi je gore 
palcem i izvuci iz vode, voda ne će iz nje 
istjecati. Uzrok tomu je pritisak uzduha. 

Uzduh opkoljuje našu zemlju 75—80 Am 
visoko, pa je pri zemlji najgušći, dok je u 
visini sve rjeđi. Pomislimo li sebi ovakov 
uzdušni stup A B C D (si. 97.), lako ćemo 
razabrati, da taj stup pritište svojom težinom 
na osnovku A B i da se poradi toga, što 
su čestice uzduha veoma gibljive, taj pritisak 
rasprostire na sve strane, pa će pritiskati i na 
tijelo, koje se u njem nalazi. 

Tlak se uzduha rasprostire na 
sve strane. 

Dignemo li palac s cijevi, o kojoj 
smo gore govorili, voda će iz cijevi curjeti, 
jer sad tlači uzduh na vodu i ozgo. Napuni 
čašu vodom sasvim do vrha i pritisni dlanom 



SI. 98. 

na 

ne 


si. 100. 

čašu komad papira, preokreni čašu, voda 
će curjeti iz čaše. Zašto? 


Pomislimo u uzdušnom stupu (si. 97.) 
jednu naslagu uzduha M iV, jasno će nam 
biti, da ova naslaga ne će podnositi tolik 
pritisak kao što naslaga A B nad zemljom. 
Bit će poradi toga uzduh kod A B gušći i 
teži, nego kod M N. Svaka dakle naslaga 
uzduha, koja je bliže zemlji, ima veći tlak, 
ili ona je gušća, nego li naslaga više nad 
zemljom. 

Tlak i gustoća je uzduha to 
S1 "• manja, što je uzduh više nad zemljom. 

Uzduh ima dakle najveću gustoću, pa 
i specifičnu težinu nad samom površinom zemlje. Nu ova je težina 
spram težine vode malena, jer 1 l vode važe 1 kg , dok 1 l uzduha 
samo 1*28 g , pa je uzduh prema tomu 777 puta lakši od vode. 

Da se uvjerimo, kako je velik tlak uzduha, uzet ćemo na cen¬ 
timetre razdijeljenu staklenu cijev, koja je pipcem h zatvorena, a du¬ 
gačka do 80 cm (si. 98.) Napunimo li ovu cijev sasvim živom, za¬ 
čepimo ju palcem i turimo obrnutu u posudu sa živom, živa će u 
cijevi pasti do 76 cm računajući od površine žive u posudi, a prostor 
u cijevi nad živom je bez uzduha. Ovaj nam pojav pokazuje, da je 
tlak uzduha tolik, da može stupac žive od 76 cm visok u ravnotežju 
držati. (Pokus talijanskoga fizičara Torricelli-ja (Toričeli), učenika Ga- 
Iilejeva godine 1643.) 

Ako izračunamo težinu žive u cijevi, koja je recimo 1 cm 2 ši¬ 
roka, to će biti tlak žive na dno jednak umnošku osnovke, visine 

i specifične težine žive t. j. 1 x 76 X 13 6 = 1033*6 g y a toliki je 
i tlak uzduha, koji ovu živu drži. 

Tlak uzduha na 1 cm 2 je 1 kg (točno 1*0336 kg.) Ovaj 
se tlak zove tlak jedne atmosfere. 

Vježbe: 1.) Ako je površina čovjeka l*4m 2 kolik je tlak uzduha na v njegovo 
tijelo? 2.) Kad bi živu zamijenili vodom, kolik bi onda bio stup? 3. Sto su to- 
3 atmosfere (3 at.)? 

2. Tlakomjer (barometar). 

Ako postavimo Torricelli-jevu cijev (si. 98.) tako, da je možemo 
dulje vremena motriti, opazit ćemo, da se živa u cijevi diže i pada. 
Tlak uzduha nije dakle stalan, već se mijenja, pa je sad veći sad manji. 

Sprave, koje nam pokazuju tlak uzduha, zovu se tlako¬ 
mjeri ili barometri. 

a) Obični tlakomjer (si. 99.) je staklena živom napunjena cijev, 
duga oko 80 cm. Cijev je gore zataljena, a dolje nešto zavinuta s po- 
sudicom nalik na krušku. Na prikladnoj daski je zabilježena mjera u 
cm i mm i to samo toliko, koliko je nužno za motrenje padanja i di¬ 
zanja žive, a to je od 630—800 mm. Staklena je cijev pričvršćena za 
dasku tako, da ništica mjere dođe uz površinu žive u posudici. Budući 
da je mjera nepomična, nijesu podaci ovoga tlakomjera posve točni, 
ali su za svakidašnji život dosta dobri dotle, dok ne dođe nad živu 
u prazni prostor uzduh. Da se nedostaci na ovom tlakomjeru što više 
uklone, prave se kruškolike posudice dosta široke. Zašto? 

b) Zavinuti ili dvokraki tlakomjer je sličan običnomu, samo 
što je zavinuti kraj nešto dulji i nema kruškolike posudice. Cijev se 
ili mjera dade na daski s pomoću vijka (šarafa) pomicati tako, da se 
prije očitanja visine, živa u cijevi stavi u visinu ništice na mjeri. 

c) Aneroid ili holosterik je 
kovni barometar bez žive. Aneroid 
po Bourdonu (1853.) je kovna ku¬ 
tija (si. 100.), u kojoj je kovna cijev 
A M B od tankoga lima, bez uz¬ 
duha u luk savinuta i u M za ku¬ 
tiju pričvršćena. Ako je tlak uzduha 
veći, savija se cijev jače, a obratno 
manje, kad je tlak uzduha manji. 

Posebnim se spravicama ovo gi¬ 
banje cijevi prenosi na kazalo, koje 
pokazuje na mjeri cm i mm. Ova 
je mjera udešena jpo dobrom tlako¬ 
mjeru na živu. Često se upotreb¬ 
ljava mjesto savinute cijevi kovna 
kutija bez uzduha s nepredušnim 
tankim, navoranim poklopcem. Kad 
je tlak uzduha veći, utisne se po- 
poklopac jače, a podigne, kad je 










62 


tlak manji (si. 101.) Ovo se gibanje poklopca prenosi na kazalo koje 
pokazuje na mjeri tlak uzduha. J 

Tlakomjer se upotrebljava za pogađanje vremena. Ako živa 
trajno pada, nastaje ružno vrijeme; ako se trajno diže, nastaje lijepo 
vrijeme. Zašto Kada duše suhi sjeveroistočnjak, onda tlakomjer stoji 
visoko ; duše Ii vlažni jugozapadnjak, barometar stoji nisko, pa se na- 
damo kiši. Pada Ii naglo, očekujemo oluju i vijore. Budući da mogu 
bih , drugi uzroci, da se barometar diže ili pada, pogađanje je vre- 
mena samo po barometru nepuzdano. 

Tlak je uzduha u visini manji, pa se s toga upotrebljava tla¬ 
komjer i za mjerenje visine nad zemaljskom površinom. Za srednje 
se visine uzima, da tlakomjer na svaki 10 m u vis pada od prilike 1 mm 



SI. 102. 



3. Teglice. 

ili hma ) 7? b 8n a ,, n, ' i UPraVna , te§: , liCa (st 10Z > i e ci ) ev od stakla 
ih uma 70—80 em duga, na oba kraja otvorena, a gore imade po¬ 
sudu s racom. Turimo li doljni kraj teglice u koju tekućinu i sišemo 
na gornji otvor uzduh, tekućina će se poradi tlaka uzduha na nju di¬ 
zati u teg licu, pa je možemo, ako gornji otvor prstom začepimo pre¬ 
nosit, s jednoga mjesta na drugo. Različite igračke, kao Srobni 
lijevak čarobne posude, rešeto vestalinke i t. d. jesu obične teglice. 

savita na nf V '| ta i, te f 'f a ' ° 3 ' j Je ci)ev na oba kra J' a otvorena i 
sav,ta na nejednake krake od stakla, lima, a često i od kaučuka 

koii iSTT 3Ći k , raj teglice 11 P° sudu 8 tekućinom, a na dulji, 
f, je ^ niZ ' ° d p0vrsine tekućine u posudi, sišemo uzduh, 
prelazit ce tekućina neprestance u podmetnutu posudu, dok je god 

otvor b u tekućini. Težina tekućine djeluje u obim kracima na tlak 
uzduha. Težina je tekućine u kraku a veća nego u kraku b, pa s toga 
se u kraku b diže radi tlaka uzduha do koljena teglice i otječe 
krakom a. 

Savita se teglica upotrebljava za pretakanje vina, octa, žeste i t. d. 
iz jedne bačve u drugu. Savitim teglicama pretaču vino s ulice u 
podrume iz velikih bačava u manje i t. d. 

Treba li pretakati otrovne tekućine, kao različite kiseline i lužine, 
onda upotrebljavamo sastavljenu teglicu ili teglicu za otrove 
(si. 104.). Pri sisanju uzduha iz ove teglice ne može doći tekućina do 
ustiju, jer se sabire u kuglastoj posudici. 

3.) Obična štrcaljka 
(si. 105.) je jednako široka 
na doljnomu kraju zašiljena 
cijev od stakla ili lima. U 
cijevi je neprodušan čep, 
koji se da pomicati šip¬ 
kom gore i dolje. Tu¬ 
rimo li štrcaljku, u kojoj 
smo čep porinuli dolje, u 
vodu, i povučemo čep gore, 
uzduh će se nad vodom i 
čepom u štrcaljci razrijediti 
i voda će se poradi tlaka 
uzduha na površini vode u 
posudi dizati u štrcaljki. 

Obična se štrcaljka 
upotrebljava mnogo u li- 
ječništvu, obrtu, kao igračke 
t t. d. Njoj je slično ude- 
šena obična sisaljka. 



SI. 104. 



Si. 105. 


4. Prijegled. 


a) Ravnotežje čvrstih tjelesa. 

1. ) Težište je točka, u kojoj tijelo valja poduprijeti, da ne padne. 

2. ) Težište nastoji, da dođe u što niži položaj. 

3. ) Položaj tjelesa je trovrstan: stalan, padljiv i nepromjenljiv 
(stabilan, labilan i indiferentan). 

4. ) Stalnost je položaja tim veća, što je težište niže. 

b) Ravnotežje tekućina. 

1. Tekućine tlače na sve strane, jer im se čestice lako razgađaju. 

2. ) Tlak je tekućine trovrstan: a) tlak na dno; b) tlak na bo¬ 
kove i c) uzgon ili tlak prema površini. 

3. ) Površina je tekućina u sastavljenim posudama jednako visoka. 

c) Ravnotežje uzdušnina. 

1.) Uzduh ima nad morskom površinom najveću gustoću. 
1 / uzduha važe od prilike 1*3 g, dakle je 777 puta lakši od vode, 

2.) Uzduh tlači na sve strane. Tlak se uzduha vidi kod Torri- 
celli-jeva pokusa. 

. , ^.) uz duha na 1 cm 2 je od prilike 1 kg i zove se tlak 

jedne atmosfere. 

4. Na tlaku se uzduha osniva tlakomjer, obična štrcaljka i 

teglica. 1 

5. ) Tlakomjer ili barometar je sprava, kojom se mjeri tlak uzduha. 


UI. 0 zvuku (akustika'. 


1. Postajanje i rasprostiranje zvuka. 


.. Čovječji govor, pjev ptice, kucanje ure, šum vode zamjećujemo 
našim uhom. 

zvuk Št ° S p0m0ĆU naše S a uha zamjećujemo, zove se 


Zatakni komad čelične žice u stol ili ocalno pero i trzaj ga 
prstom, opazit ćeš titranje i čuti neki zvuk. 

Napni prilično dugačku strunu (si. 106.) i trzaj je prstom vidjet 
ćeš titranje i čuti zvuk. 


Objesi uz čašu kuglicu od pluta tako, da kuglica čašu samo 
malo dira, pa udari po čaši komadićem drveta, ili povuci gudalom po 
rubu čaše, kuglice će odskakivati od čaše i čut ćeš opet zvuk. 


Zvuk postaje titranjem 
ili njihanjem čestica u tje- 
lesima. 

Zazvoni na kućnom zvo- 
nilu, čut ćeš glas zvona u neku 
daljinu na sve strane. Isto će 
biti, ako kladi vcem (čekićem) 
uaans o Dakrem kotao, ocalni lim i t. d. 

Zvuk se rasprostire na sve strane. 

Zvono (si. 107.) ili u opće svako tijelo, koje zvuči, prenosi 
svoje titranje ili njihanje na okolni uzduh. Uzduh se njihanjem zguš- 
ćuje i rastanjuje, pa tako nastaje uzdušni val ili talas. 

Ova se zgušćivanja i rastanjivanja rasprostiru sve dalje, dok ne 
dopru do uha, koje ih osjeti kao zvuk. 

Zgušćivanje uzduha odgovara brijegu, a rastanjivanje dolu vala, 
kakav možeš vidjeti na mirnoj vodi, ako u nju osovno baciš kamen. 

Munju prije zamijetimo nego grmljavinu, premda blješče i grmi 
u isto vrijeme. U daljini vidiš sjekiru ili bat, da po drugi put udara, 
a istom čuješ zvuk prvoga udarca. 

SI. 107. 


Zvuk treba određeno vrijeme za svoje rasprostiranje, t. j. da 
s jednoga mjesta dođe do drugoga. 

Brzina je zvuka u suhom, jednako gustom i mirnom uzduhu u 
jednoj sekundi pri 0° C 333 m. 

Postavi uru na dasku tako daleko, da ne čuješ njezina kucanja, 
a prisloniš li uho na drugom kraju daske, čut ćeš. 

Ako udariš u vodi kamen, ili zazvoniš zvoncem, čut ćeš jasno 
udaranje i zvonjenje. 

Zvuk se rasprostire kroz čvrsta tjelesa i kroz tekućine. 

Zvuk se u čvrstim tjelesima rasprostire brže, nego li u uzduhu. 
Pokusima se ustanovilo, da se zvuk u vodi 4y 2 puta, u vlažnoj zemlji 
6 puta, a u željezu 15 —17 puta brže rasprostire nego u uzduhu. 

Vježbe. 1.) Zašto se bolje čuje topot konjskih kopita i štropot kola, ako 
uho prislonimo na zemlju? 2.) Kako je daleko oluja, ako između munje i grmlja¬ 
vine prođe 7 sekunda? (Budući da se svjetlost veoma brzo rasprostire, uzima se, 
da naše oko osjeti svjetlo u ovim daljinama u isti tren, kad je postalo.) 3.) Kako 
je daleko neki top, ako se njegov zvuk čuje za 6 sekunda? 

2. Vrste zvuka. 

Trzamo li prstom napetu žicu, njihat će se pravilno i brzo dulje 
vremena. Isto tako i zvono, kad ga udarimo kladivom. 

Zvuk, koji postaje, da se čestice tijela pravilno i brzo 
dulje vremena njišu, zove se glas ili ton. 

Kod glasa valja razlikovati visinu, dubljinu i jakost. 

Ako dva ili više tijela daju u isto vrijeme glasove ili tonove, 
onda nastaje složeni zvuk ili zvek (Klang). 

Ako su složeni zvuci našemu uhu ugodni, onda se taj zvek 
zove suglasje ili konsonanca, naprotiv ako su neugodni, onda je 
nesuglasje ili disonanca. 

Zajednički zvek od tri ili više tonova, zove se akord, bez obzira 
na to, kako se osjeća. 

I. Brixy: Fizika. 


5 

3. Prijegled 

1. ) Sve, što uhom zamjećujemo, zove se zvuk. 

2. ) Uzrok, da nastaje zvuk, jest njihanje ili titranje (drhtanje) 
čestica tijela. (Budič zvuka). 

3. ) Zvuk se rasprostire kuglastim valovima (talasima). 

4. ) Tijelo, u kojem se zvuk rasprostire, zove se vodič zvuka. 

5. ) Vodiči zvuka mogu biti čvrsta, tekuća i uzdušna tjelesa. — 
Najobičniji vodič zvuka je uzduh. Brzina zvuka u uzduhu je 333 m 
u jednoj sekundi. 

6. ) Znamenitije vrste zvuka jesu: štropot, prasak i glas (ton). 


Uli. 0 svjetlosti (Optika,) 

1. Svjetlost, rasprostiranje svjetlosti, sjena. 

U tamnoj sobi ne vidimo stvari, koje su u njoj. U tamnom po¬ 
drumu ne ćemo vidjeti također stvari, koje su u njemu. Nu čim upa¬ 
limo svijeću, ili danju otvorimo prozore, koji su bili zatvoreni, raza- 
birat će naše oko stvari, koje su kraj nas. 

To, što čini, da stvari vidimo, zove se svjetlost. 

Neka tjelesa kao sunce, zvijezde, goreća i usjana tjelesa, mnoga 
živa bića n. pr. krijesnice, rasprostiru sama svjetlost, pa ih vidimo. 
Takova se tjelesa zovu svijetleća tjelesa. 

Zemlja, mjesec i mnoga tjelesa na zemlji ne rasprostiru svjetlosti, 
pak ih samo vidimo, ako su rasvijetljena. Takova se tjelesa zovu 
tamna tjelesa. 

Kroz staklo od prozora vidimo stvari, koje su na ulici, u vodi 
vidimo ribe i t. d. 

Nekoja tamna tjelesa propuštaju svjetlost; za njih ve¬ 
limo, da su prozirna tjelesa. 

Kroz mastan papir na prozoru ne vidimo stvari na ulici, ali ipak 
propušta svjetlost u sobu; isto tako mutno brušeno ili rebrasto staklo 
na hodnicima i t. d. 

Tamna tjelesa, koja slabo i nepotpuno propuštaju 
svjetlost, zovu se poluprozirna tjelesa. 

Kroz zid od sobe ne vidimo stvari, koje su na ulici, isto tako 
ne vidimo kroz opeku, dasku, kovnu ploču i t. d. 

Tamna tjelesa, koja ne propuštaju ni malo svjetlosti, 
zovu se neprozirna. 

Vježbe: 1.) Imenuj tjelesa, koja svijetle, a koja ne svijetle! 2.) Nabroj tje¬ 
lesa, koja su prozirna, koja su neprozirna, a koja su opet poluprozirna ! 3.) Pro¬ 
pušta li svjetlost tanko drvo, porculan i t. d. ? 

U tamnoj sobi vidiš goreću svijeću i stvari, koje svijeća rasvjet¬ 
ljuje. Ali ako metneš između oka i plamena svijeće daščice s rupicom 

A i B (si. 108.), vidjei 
ćeš plamen svijeće C 
samo onda, ako su 
rupice i plamen svijeće 
u istom pravcu. 

Svjetlost se ras- 
postire u pravcima 
na sve strane. 

Pravci, u kojima se 
svjetlost rasprostire, zovu 
se zrake svjetlosti ili 
svijetle zrake. 

Točni pokusi po- 
kazaše, da se svjetlost Si. 108 . 

rasprostire brzinom od 

300.000 km., t. j. svjetlost prijeđe u svakoj sekundi put od 
300.000 km. 

Naše zemaljske udaljenosti iščezavaju napram brzini svjetlosti, pa 
zato velimo : 

Svjetlost prijeđe svaku udaljenost na zemlji, koju naše 
oko dohvaća, u neizmjerno kratkom vremenu. 




SI. 109. 


Metni neprozirnu stvar (si. 109.) n. pr. knjigu, ruku, komad 
drva pred plamen svijeće, ona strana do svijeće bit će rasvijetljena, 
dok je druga strana nerasvijetljena, pa nastaje taman prostor na toj strani. 

Prostor iza tamnoga i neprozirnoga, ali rasvijetljenog 
tijela, zove se sjena. 

Tamna i neprozirna tjelesa bacaju sjenu. 

Prostor, u koji ni jedna zraka svjetlosti ne dopire, zove 
se potpuna sjena. 

Prostor do potpune sjene, u koji nešto svjetlosti dopire, 
zove se polusjena. 

Ako sjena kojega tijela pada na plohu drugoga tijela, tada je ta 
ploha osjenčana, a sama sjena na toj plohi, zove se bačena sjena. 

Pomrčina sunca i mjeseca, mijene (faze) mjeseca, nastaju poradi 
toga, što rasvijetljena, tamna i neprozirna tjelesa bacaju sjenu. Na ba¬ 
canju sjene osniva se i sunčana ura, predočivanje tjelesa crtanjem; pro- 
računavanje visine tornjeva, stabala i t. d. 



Si. lio. 


Pomrčina mjeseca (si. 110.) nastaje, da zemlja E dođe u takav 
položaj između sunca S i mjeseca m i da sva rasvijetljena ploha mje¬ 
seca tpun mjesec, uštap), dođe u potpunu sjenu zemlje. Mjesec je 
tada sasvim ili od česti zastrt, pa nastaje potpuna ^totalna) ili česna 
(parcijalna) pomrčina mjeseca. 

Kod pomrčine sunca mjesec je između sunca i zemlje, te pri¬ 
kriva kao nerasvijetljena ploča (mlađ) sunce sasvim ili od česti (totalna 
ili parcijalna pomrčina sunca), a pri tom padne potpuna sjena na 
zemlju. (Tmina na zemlji, kad je pomrčina sunca) 

Vježbe: l.} Koliko će vremena trebati, da svjetlost sunca dopre do zemlje, 
ako je zemlja udaljena od sunca 184,670.000 km? 2.) Koje tijelo baca u svakom 
položaju kružnu sjenu? 3.) Koji oblik ima potpuna sjena kugle, koja je manja od 
svijetleće kugle? 4.) Na koju stranu baca stablo sjenu u jutro, u podne i na večer? 
5.) Kad je sjena spomenika preko dana najdulja, a kad najkraća? 6.) Je li sjena 
tornja zimi i ljeti u podne jednaka? 

2. Jakost rasvjete. 

Ako nešto radimo pri običnoj svijeći^ ne ćemo tako dobro vi¬ 
djeti, kao pri velikoj petrolejskoj svjetiljci. Čitamo li knjigu pri običnoj 
petrolejskoj svjetiljci i zatim pri plinskoj rasvjeti, bit će nam slova 
pri plinskoj rasvjeti jasnija, nego li pri svjetiljci. 

Stupanj jasnoće, koju neko svijetleće tijelo daje rasvijet¬ 
ljenoj plohi, zove se jakost rasvjete. 

Jakost rasvjete je ovisna: 

1.) O izvoru svjetlosti. Uzmi najprijejjednu svijetiljku, pa dvije, 
tri i t. d. i metni papir pred njih, papir će biti sve jače rasvijetljen, 

što je više svijetiljki. Plinski plamen jače rasvjetljuje, nego li petro¬ 
lejski plamen i t d. 

Što je jači izvor svjetlosti, i što veću plohu imade 
svijetleće tijelo, to je ploha jače rasvijetljena. 

2. ) O udaljenosti svjetlosti. Primakni papir bliže k svjetiljci, 
bit će jače rasvijetljen, nego ako ga postaviš daleko od nje. Ulica je 
slabije^rasvijetljena, ako su svjetiljke razdaleko. 

Što je bliže izvor svjetlosti, to je ploha jače ras¬ 
vijetljena. 

Pokusima je ustanovljeno, da je svjetlost u dvo-, tro-, četvero¬ 
strukoj udaljenosti, 4-, 9-, 16 puta slabija. 

3. ) O kutu, pod kojim zrake svjetlosti padaju na plohu, koju 
rasvjetljuju. 

Ako knjigu držiš pri svjetiljci tako, da zrake svjetlosti veoma 
koso padaju na knjigu, bit će slova slabo rasvijetljena. Nagneš j\\ 
knjigu tako, da zrake svjetlosti okomito padaju na knjigu, bit će knjiga, 
bolje rasvijetljena. 

Kroz otvor (si. 111.) ni n pada 
svjetlost na daščicu, koja je u n pomična. 

Metni daščicu u položaj n 111, ne će biti 
tako jasno rasvijetljena, kao u n II, a u 
položaju n m bit će najjače rasvijetljena. 

Snop zraka svjetlosti u položaju n III 
dira samo daščicu; u n II pada na nju 
već neki dio zraka, a u n m, t. j. u oko¬ 
mitom položaju pada na nju čitav snop 
zraka svjetlosti, koji kroz otvor n m 
ulazi. 

Jakost je rasvjete to slabija, 
što zrake svjetlosti padaju više koso 
na rasvijetljenu plohu. 

Vježbe: 1.) Zašto se u jutru i na večer 
slabije vidi, nego li o podne? 2.) Zašto je o 
podne najsvjetliie? 3.) Zašto nakrenemo knjigu prema svjetiljci, kad hoćemo, da 
bolje vidimo čitati? 

3. Odbijanje (refleksija) svjetlosti. 

Ako sunčane zrake padaju na površinu mirne vode, n. pr. na 
površinu vode u zdjeli, koja je na stolu, opazit ćemo na stropu jasno 
mjesto, kuda zrake padaju. Ovo ćemo opaziti i onda, ako zrake pa¬ 
daju na komadić stakla, svijetloga lima i t. d. Maknemo li zdjelu 
s vodom, pomaknut će se i jasna pjega na stropu, a isto tako, ako 
pomaknemo staklo ili lim. 

Ako zrake svjetlosti padaju na koje tijelo, onda se jedan 
dio zraka svjetlosti odbija ili reflektira. Taj se pojav zove 
odbijanje (odsjev) ili refleksija svjetlosti. 

Pustimo u tamnu sobu kroz otvor u prozoru snop zraka svjet¬ 
losti, da padne na zrcalo s s’ (si. 112.). U točki w, gdje zrake na 
zrcalo padaju, metniino polukrug s razdiobom, koju smo na risaćem 
papiru nacrtali, tako da zrake dođu upravo tik papira. Tad ćemo opa¬ 
ziti, da zrake s okomicom p n čine kut i , pod kojim one i upadaju 
na zrcalo. 

Taj sekutzovekutupadanja, a okomica okomica upadanja. Opazit 
ćemo nadalje, da se zrake od zrcala odbijaju na protivnu stranu, pa 
ako točno motrimo, uvjerit ćemo se, da je kut r na drugoj strani oko¬ 
mice p n jednak kutu upadanja ?, i da su zrake i kod upadanja i 
kod odbijanja u istoj ravnini s okomicom. Kut r, što ga odbijene 
zrake s okomicom čine, zove se kut odbijanja. 

Svjetlost se odbija od ravne i glatke plohe tako, da je 
kut upadanja jednak kutu odbijanja, a zrake, koje upadaju i 
koje se odbijaju, u istoj su ravnini s okomicom. 

Ako zrcalo s s’ krećemo oko točke s tako prema zrakama, koje 
upadaju, da one dođu sve bliže k okomici, vidjet ćemo, da su kutovi 
uvijek jednaki, ali sve manji. Postavimo li zrcalo konačno tako, da 
zrake svjetlosti dođu na zrcalo smjerom okomice, t. j. da zrake padnu 
okomito na zrcalo, opazit ćemo, da se one istim smjerom, t. j. oko¬ 
mito i odbijaju; zrake upadaju i odbijaju se pod pravim kutom. 

Zrake svjetlosti, koje okomito padaju na zrcalo, oko¬ 
mito se i odbijaju. Takove se zrake zovu glavne zrake. 

Stvari vidimo u sobi sa svakoga mjesta, ako su rasvijetljene. Ove 
stvari moraju također da odbijaju zrake svjetlosti, ali poradi hrapave 
površine ne tvore slike, budući da se zrake odbijaju nepravilno na 
sve strane, pa ih zato vidimo sa svakoga mjesta. 

Svako tijelo odbija zrake svjetlosti. Nepravilno odbijanje 
zraka zove se razasipanje svjetlosti (difuzna svjetlost), ili ve¬ 
limo, da tijelo svjetlost razaspe (difundira). 

Svjetlost dana, jutarnji i večernji sumrak, slike u zrcalima, te¬ 
melje se na odbijanju svjetlosti. Toga radi i vidimo tjelesa. 

Vježbe: 1.) Zašto je jasnije na stolu, ako svjetiljka ima gore zaslon 
2.) Koji su zidovi u sobi bolje rasvijetljeni: oni gdje su prozori, ili oni, koji su 
napram prozorima? 3.) Zašto vidimo slike i na onom zidu, na koji zrake svjetlosti 
ne padaju? 4.) Zašto su prostori na južnoj strani svjetiiji, nego oni na sjevernoj? 

4 Ravno zrcalo. 

Uzmi.vrlo glatku i svijetlu kovnu ploču ili komad ravna stakla, 
koje si na jednoj strani zaslonio crnim suknom ili crnim papirom i 
metni pred svijeću (si. 113.), vidjet ćeš u ploči sliku svijeće. Zrake 
se svjetlosti naime odbijaju od te glatke plohe pravilno i potpuno. 



SI. 113. 


Svaka ploha, koja zrake svjetlosti potpuno i pravilno 
odbija, da nastane slika tijela, koje je pred njom, zove se 
zrcalo ili ogledalo. 

Ako je ploha ravnina, koja zrake svjetlosti potpuno i pravilno 
odbija, onda se takova ploha zove ravno zrcalo. 

Naša su obična zrcala od staklenih ploča, kojima je jedna strana 
obložena kositernim amalgamom. Budući da kod ovakovih zrcala od¬ 
bijaju zrake svjetlosti amalgam i staklena ploča, vide se dvije slike, 
kad koso u njih gledamo, pa se zato kod znanstvenih optičkih pokusa 
upotrebljavaju samo kovna zrcala. Najstarije i najjednostavnije zrcalo 
je svakako površina mirne vode ili zrcalo vode. 

Stavimo li pred ravno zrcalo goreću svijeću u razmaku od 50 cm , 
a za zrcalo postavimo okomito štapić opet u razmaku od 50 cm , pa 
gledajmo jednim okom u zrcalo, a drugim na štapić iza zrcala, opazit 
ćemo, da je slika svijeće u zrcalu upravo tamo, gdje je i štapić. 

Slika je predmeta u ravnom zrcalu tako daleko iza 
zrcala, koliko je udaljen predmet pred zrcalom. 

Metni ruku pred ravno zrcalo (si. 114.), vidjet ćeš sliku ruke 
u istoj veličini za zrcalom, a pojedine prste u istoj udaljenosti, kao 
što su pred zrcalom. 

Slika predmeta u ravnom zrcalu je iste veličine i oblika 
kao i predmet, samo je lijeva strana predmeta u zrcalu na 
desnoj, a desna na lijevoj strani. 



Pred zrcalom A A je svijetla točka A (si. 115.). S ove točke 
pada množina zraka na zrcalo, koje se odbijaju. Zrake A B i A B’ 
odbijaju se u naše oko, a ono, budući da je vično gledati predmete 
u pravcima, vidi točku A prividno u A\ kao da bi točka A bila u 
produženju odbitih zraka B I) i B' T)\ U točki A’ je slika predmeta 
A, koji je jednako udaljen za zrcalom kao što je pred zrcalom. 

Sliku ćemo nekoga predmeta u ravnom zrcalu (si. 116.) ozna¬ 
čiti, tako da obilježimo pojedine točke, a ove onda crtama spojimo. 



SI. 116. 



Ravno se zrcalo upotrebljava mnogostruko u kući, pri crtanju i 
motrenju udaljenih predmeta, za čarobije i u znanstvene svrhe. 

Postavimo li dva ravna zrcala tako, da čine kut n. pr. od 45° 
(si; 117.) i metnemo među njih svijeću, vidjet ćemo sedam slika 
svijeće, koje su se simetrički poredale oko vrha kuta. Te slike nastaju 

tako, da slika u jednom zrcalu bude predmetom za drugo zrcalo. Dobit 
ćemo dakle uvijek toliko slika, koliko se puta kut, što ga čine zrcala, 
sadržaje u 360° priračunavši k tomu i sam predmet. N. pr. 360 : 45 = 8, t. 
j. sedam slika i osmi je predmet sam. Zrcala pod kutem od 90°, dat 
će tri slike. Zašto? 

Predmet postavljen u kut, što ga dva ravna zrcala za- 
tvoraju, daje toliko slika, koliko se puta kut nalazi u 360 °, 
odbivši predmet, koji je među zrcalima. 

Na ovom se pojavu temelji krasnozor ili kaleidoskop. 

Krasnozor je sastavljen od jedne cijevi, koja je sva iznutra na¬ 
mazana crnom bojom. U cijev su utaknuta dva zrcala, koja zatvoraju 
šiljasti kut. Na jednoj je strani cijevi otvor, kroz koji se gleda u 
cijev, dok su na drugoj strani cijevi dvije staklene ploče. Među plo¬ 
čama, od kojih je vanjska poluprozirna, nalaze se komadići stakla raz¬ 
ličite boje, a slobodno se među pločama giblju. Ove šarene komadiće 
stakla gledamo na pomenuti otvor cijevi, pa vidimo u zrcalima sime¬ 
trične šarene slike staklenih komadića. Svaki put, kad cijev krenemo 
oko njezine osi, dobit ćemo drugi poredaj stakla, dakle i druge slike. 

Krasnozor se upotrebljava u tvornicama katuna (Kattun), da njime 
traže uzorke, po kojima valja katun bojadisati; upotrebljava se nadalje 
za uzorke tapeta, za uzorke mrežotine od žice ili inoga pletiva. Zrcala 
pod kutom upotrebljavaju mnogi trgovci u svojim izlozima, da im 
roba izgleda simetrično poredana i da se vidi više komada. 

Postavimo li dva zrcala usporedo jedno prema drugomu i met¬ 
nemo među njih koji predmet, nastat će čitavi niz slika, koje su sve 
manje i manje, dok napokon ne iščeznu. 

S pomoću zrcala pod kutem i usporednih zrcala prave se tako 
zvani varavi putovi (Irrvvege) u varavim vrtovima (Irrgarten) ili va¬ 
ravi hodnici u varavim hodajama. 

Vježbe: 1.) Zašto se drveće i grmlje na obali vidi u vodi obrnuto? 
2.) Koji će položaj imati okomiti štap u ravnom zrcalu, koje smo nagnuli na kut 
45° i okrenuli plohu koja odrazuje gore? 3.) Kako ćemo postaviti zrcalo, da nam 
slika na stropu bude okomito pred očima? 4. Kako ćeš saznati štapićem debljinu 
zrcalnoga stakla? 5.) Kako ćemo označiti položaj zrcala, ako su nam poznati kutovi 
upadanja i odbijanja? 


5. Prijegled. 

1. ) Svjetlost je uzrok, da stvari vidimo. 

2. ) Svjetlost se rasprostire u pravcima (zrake svjetlosti) brzinom 
od 300.000 km u sekundi. 

3. ) Tjelesa mogu ili sama davati svjetlost (svijetleća tjelesa) ili ih 
rasvjetljuju svijetleća tjelesa (tamna tjelesa). 

4. ) Prema tomu, kako tjelesa propuštaju svjetlost, razlikujemo 
prozirna, poluprozirna i neprozirna tjelesa. 

5. ) Svako rasvijetljeno neprozirno tijelo daje na protivnoj strani 
nerasvijetljeni prostor, koji se zove sjena. Sjena može biti : potpuna, 
polusjena i bačena sjena. 



74 


6. ) Jakost rasvjete ovisi o izvoru svjetlosti, o udaljenosti iz¬ 
vora svjetlosti i o kutu, pod kojim zrake svjetlosti padaju na plohu, 
koju rasvjetljuju. 

7. ) Ako zrake svjetlosti padaju na koje tijelo, onda se uvijek 
odbija jedan dio zraka svjetlosti. Što je ploha glada, to je odbijanje 
potpunije, pa prema tomu razlikujemo pravilno i nepravilno od¬ 
bijanje zraka svjetlosti. 

8. ) Zakoni pravilnoga odbijanja zraka svjetlosti jesu: zrake svjet¬ 
losti, koje upadaju, okomica upadanja i zrake, koje se odbijaju jesu u 
istoj ravnini; kut upadanja jednak je kutu odbijanja. 

9. ) Ravnina, koja zrake svjetlosti pravilno odbija, zove se ravno 
zrcalo. 

10. ) Slike u ravnom zrcalu jesu u istoj daljini za zrcalom, 
kao što su predmeti pred zrcalom. 

11. ) U zrcalima pod kutem imade toliko slika, koliko se 
kut, u kojemu su zrcala postavljena, nalazi u 360° manje jedan, 
t. j. ne uračunav kut, u kojemu se predmet nalazi. 

12. ) Nepravilno odbijanje zraka svjetlosti uzrokom je, da vidimo 
tamna tjelesa. 


II. DIO. 

Ludžba (kemija.) 

1. Voda. 


a) Svojstva vode. 

Voda je veoma potrebna za razvitak i život životinja i bilja. 
Koji su krajevi siromašni vodom, ti imadu vrlo kržljavo bilje i živo¬ 
tinje. Suhe, pjeskovite pustare gotovo su bez bilja i životinja, dok 
krajevi, bogati vodom, obiluju tim. 

Utjecaj vode na razvitak organičkoga života ovisi od različitih 
svojstava vode. 

Čista je voda prozirna tekućina bez boje, mirisa i okusa. Ishlap- 
ljuje pri svakoj temperaturi; vri pri 100° C i tlaku uzduha od 760 mw. 
Vodene pare zapremaju 1700 puta veći prostor nego li voda, od koje 
su te pare postale. Pri 0° se voda smrzava, a pri -f 4° C imade 
najveću gustoću. 

Voda rastapa mnoga čvrsta tjelesa; upija mnoge druge tekućine 
i plinove, a kad se smrzne, izlučuju se često otopljena čista tjelesa. 
(Dobivanje soli na obalama hladnih mora.) Kuhanjem izlučuju se 
upiti plinovi. 

Voda nije nikada u prirodi sasvim čista, već sadržaje česti onih 
tvari, s kojima je u dodiru. Najčišće su vode snježnice i kišnice, jer 

one imadu samo uzduha, dok izvor-voda imade osim ugljične kiseline 
mnogo drugih rudnih otopina, koje se u vodi tekućici pomalo izlu¬ 
čuju. (Teška i laka voda). 

Izvor-vode, koje su otopile mnogo ljekovitih tvari, zovu se vode 
rudnice, pa se piju za lijek ili se u njima kupaju. To su vode že¬ 
ljezne, sumporne, solne, jodne, koje se upotrebljavaju za kupanje bo¬ 
lesnih. Gorke vode imadu u sebi gorke soli i t. d. Koje vode imadu 
mnogo uglične kiseline, te se zovu kiselice, pa imaju ugodan kiseo 
tek; to su n. pr.: rogatačka, jamnička, apatovačka kiselica, Giesshubler 
i t/d. Morska voda imade od prilike 3V 2 postotka kuhinjske i drugih 
različitih soli, pa je gorkoslana teka. 

b) Rastavljanje vode električ¬ 
nom strujom. [|__^.° v : 

Nalijmo Vode, kojoj smo primije¬ 
šali nešto sumporne kiseline u lijevkastu 
posudu (si. 117.). Posuda valja da je 
dolje zatvorena čepom, kroz koji su pro¬ 
vučene dvije bakrene žice, a na kraju 
svake žice treba da je pričvršćena pločica 
od platine. Na pločice od platine natak- 
nimo valjkaste posudice napunjene vodom, 
u kojoj je također nešto sumporne kise¬ 
line i spojimo krajeve žica, koji su izvan 
čepa, jednu s pozitivnim, a drugu s ne¬ 
gativnim polom galvanske baterije. Za 
malo ćemo vremena opaziti, da se dižu 
mjehurići nad platinom u valjkastim po- 
sudicama. Mjehurići u posudici, koja je 
spojena s negativnim polom galvanske 
baterije, obilniji su nego u posudici, koja 
je spojena s pozitivnim polom. Naskoro 
ćemo se uvjeriti, da voda u posudici s negativnim polom brže pada, 
nego ona u posudici s pozitivnim polom, pa ćemo konačno opaziti, 
da vode na negativnom polu uvijek dva puta više nestaje nego na 
pozitivnom. Ostavimo li ove posudice, dok skoro jedna bude prazna 
i kušajmo, što je u tim za naše oko praznim posudicama. Uzet ćemo 
posudicu s negativnoga pola iz posude i začepiv je palcem, primaknut 
ćemo njezinu otvoru zapaljenu šibicu. Na rubu otvora posudice opazit 
ćemo modrikast slabo svijetleći plamečak, a šibica će se odmah uga¬ 
siti. Posudica nije prazna, već je u njoj bio plin, koji se zove vodik. 
I drugu ćemo posudicu isto tako uzeti i zapaljenu joj šibicu primak¬ 
nuti ; šibica će sada jasnije gorjeti, nego što je do sada, a u posudici 
se nije ništa zapalilo, kao kod prve posudice. U toj je posudici ta¬ 
kođer neki plin, a zove se kisik. 

Budući da se voda sve više i više troši i to u jednoj posudici 
dvaputa toliko, koliko u drugoj, zaključujemo, da je voda sastavljena 
od ta dva plina. 

Vođa je sastavljeno tijelo, koje se sastoji od kisika i vodika. 

Rastavljanje tijela, koje je sastavljeno od istovrsnih čestica u 
tvarno različita tjelesa zove se kemičko rastavljanje i li kemička analiza. 

Tjelesa, koja kemičkim rastavljanjem dobijemo, zovu se kemičke 
sastavine. Voda je dakle kemička sastavina od kisika i vodika. 

Svi mogući načini i pokusi, da se kisik i vodik rastave u možda 
koje druge tvarne česti, ostali su do danas bezuspješni, pa se zato 
kisik i vodik zovu počela ili kemički elementi. 

Kisik i vodik su dakle počela ili elementi, jer se ne 
dadu nipošto rastaviti u tvarno različita tjelesa. 

Ponovimo li ovaj pokus kolikogod puta, uvijek ćemo dobiti dva 
puta toliko vodika, koliko kisika. Mora dakle da se svaki molekul vode 
sastoji od dva dijela vodika i jednoga dijela kisika. Ovi kemičkim 
putem dobiveni dijelovi od molekula zovu se atomi. 

Molekul vode je kemički spoj od dva atoma vodika i 
jednoga atoma kisika. 

c) Znamenitost vode. 

Voda je, kako smo rekli, od velike znamenitosti u prirodi. Svaki 
je život ovisan o vodi. Bez vode ne bi niklo bilje, niti bi se dalje 
razvijalo; mnoge tvornice ne mogu opstati bez vode. Čovjek upotreb¬ 
ljava vodu na različit način u kućanstvu, obrtu i gospodarstvu, gdje 
je ona bezuvjetno potrebita. 

Za mnoge kućne poslove ne možemo upotrebljavati tešku (tvrdu) 
vodu, jer u njoj imade mnogo vapna; kao n. pr. za kuhanje sočivica, 
za pranje, za bojadisanje, jer vapno začepi pore, pa voda ne može da 
prodre u dotična tijela. 

Poradi toga se naslaže u kodovima i tavama, u kojima se kuha 
teška voda, tako zvani nakip (Kesselstein), koji je često uzrokom, da 
kotlovi popucaju (eksplodiraju). Kuhanjem i nekim primjesama, n. pr. 
sodom, možemo od teške vode dobiti laku (mekanu). 

Za napitak je najbolja izvor-voda srednje težine, koja ima tem¬ 
peraturu od 7°—10° Ć. Dobra se voda poznaje po tom, što je bistra, 
bez boje i mirisa, a ima osvježujući okus. 

Mnoge škodljive primjese mogu vodu učiniti nezdravom, kao 
što su plinovi, koji se razvijaju gnjilenjem tjelesa. (Močenje konopalja 
i lana); nekoja sićušna živa bića primješana vodi čine je nezdravom. 
(Pošalina i t. d.). 

Nezdravu vodu možemo donekle za napitak popraviti, ako je 
kuhamo, ohladimo i okiselimo octom ili vinom. 

Vježbe: 1.) Cime se razlikuje kemičko rastavljanje od mekaničkoga? 2.) Od 
koje je znamenitosti voda u gospodarstvu? 3.) Protumači kolanje vode u prirodi ! 

2. Kisik. 

Kisik ili oksigenij (Oxygenium) označuje se velikim latinskim 
slovom 0. 

Kisik se dobiva osim rastavljanjem vode još i drugim načinom, 
ako naime rastavljamo tjelesa, u kojima ima obilno kisika. 

Kisik se lako dobije grijanjem živina kiša (crveni otrovni prašak) 
u boci s dugim zavinutim grljkom, koja se zove retorta. U retortu 
A (si. 118.), koja ima na kraju grljka posudicu B (kapalicu), metni 
živina kiša i ugrij svijetiljkom. Iz kapalice B vodi cijev b u pneuma- 
tičku kadicu C s limenim mostićem, na koji se meću posude za pli¬ 
nove. U mostiću je rupica, u koju se utakne zavinuta cijev b. Nad 
cijev stavi se na tnostić posuda s vodom I), otvorom dolje. Za kratko 
ćemo vrijeme dobiti u posudi T) proziran plin bez boje i mirisa, a u 
kapalici B staložit će se čista živa. 



SI. 118. 


Turimo li u posudu, u kojoj se nalazi taj plin, goreću treščicu, 
ona će gorjeti mnogo jasnije nego prije, a sam se plin ne će zapaliti. 

Taj je plin kisik. 

Budući da je dobivanje kisika iz živina kiša na veliko dosta 
skupo uzima se često kalijev klorat (bijela, kisikom bogata sol). U 
retorti se kalijev klorat grije do talenja, a da razvijanje kisika bude 
mirnije, primiješa se kalijevu kloratu ista množina 
sitna surca (manganove rudače) i grije lagano. 

Stavimo li male sisavce u prostrane posude 
s kisikom, živjet će neko vrijeme dosta ugodno, 
ali će poginuti na brzo, jer im kisik istroši naglo 
životnu snagu. 1 čovjek ne bi mogao s istih raz¬ 
loga dugo u kisiku živjeti. 

Tinjajući ugljen izgara u kisiku jasnije i 
brže; sumpor gori lijepim modrim plamenom, a 
fosfor plamenom, koji je suncu sličan (si. 119.'. 

Željezna žica, koju smo Spiralno smotali i 
na kraju užarili, gori u kisiku živahno svijetlim 
plamenom i baca iskre. 

Kisik je plin bez boje i mirisa, koji 
sam ne gori, ali u njemu izgaraju tjelesa 



4K 1 AV 


SI. 119. 

veoma živahno i brzo; dobar je za disanje, ali dulje udi- 
savan postaje ubitačan; teži je od uzduha M2 puta, pa 
1 1 važe 1*43 g. 

Ako upalimo magnezijevu žicu, ona gori u uzduhu vrlo jasnim 
plamenom i pretvora se u bijeli prašak. Iztražujemo li taj prašak, naći 
ćemo, da je on spoj magnezija s kisikom. Ugljen, sumpor, fosfor, že¬ 
ljezo, koje smo u kisiku izgorjeli jesu također spojevi s kisikom. 

Izgaranjem se tjelesa spajaju s kisikom, pa nastaju 
nova tjelesa. Takovo pretvoranje tvari zove se u opće 
ludžbeno i kemičko pretvoranje ili kemički proces. 

Svaki spoj jedne ili više različitih tvari u novo sasvim 
istovrsno tijelo zove se ludžbeno ili kemičko slučivanje 
(sinteza). 

Svaka ludžbena slučevina kojega tijela s kisikom zove 
se kis ili oksid. 

Tako imademo: magnezijev kis ili oksid, živin kis, željezni kis 

i t. d. Voda je vodikov oksid. Samo pak spajanje kojega tijela 
s kisikom zove se okisivanje ili oksidacija, a za tijelo velimo, 
da se okisilo ili oksidiralo. 

Kisik tvori gotovo sa svim počelima ludžbene slučevine. 

Kisik je počelo, koje je najviše rasprostranjeno u prirodi. Ludž¬ 
beno je slučen ne samo u vodi, nego skoro u svim organskim i ne- 
organskim tjelesima, a slobodnoga t. j. neslućenoga kisika ima u uzduha. 

Vježbe: 1.) Napomeni svojstva kisika! 2.) Što je bakreni, olovni, tutijin 
kis? 3.) Kakva je slučevina voda? 4.) Koliko važe 1 hl kisika? 


3 Vodik 

Vodik ili hidrogenij (Hydrogenium) označuje se velikim latinskim 
slovom H. 

Vodik se dobiva, kako smo već prije čuli, električnim rastav- 
ljanjem vode. No veća množina i brže može se dobiti vodik na sli¬ 
jedeći način: 



SI. 120. 

Metni u bocu na dva grljka (Woulfovu bocu) (si. 120.) neko¬ 
liko odrezaka tutije i napuni je do polovice vodom. 

U grljak, kojf je u sredini boce, utakni neprodušno kroz čep 
Ijevkastu cijev a , da seže skoro do dna, a u drngi grljak metni opet 
neprodušno kroz čep savinutu cijev, koja vodi do posude s vodom B 
(pneumatička kadica), preko koje je mostić za posudu C. 

Uliješ li sada na Ijevkastu cijev a nešto sumporne kiseline, na¬ 
staje mahom rastavljanje vode. Kisik vode spaja se s tutijom u tutijin 
kis, a on sa sumpornom kiselinom u sumporno kiseli tutijin kis, ili 
bijelu galicu, koja se u vodi rastapa. Vodik vode bude slobodan, pa 
izlazi cijevlju b kroz vodu u pneumatičnoj kadi, a onda u posudu C, 
napunjenu vodom, pa je istiska. Posuda nam se čini kao da je prazna. 

Ako cijev, kroz koju izlazi vodik, zašiljimo i vodik, kad više 
nije pomiješan uzduhom oprezno nakon 15 — 20 časaka zapalimo, 
gorjet će mirno slabo svjetlećim, ali vrućim plamenom. 

Turimo li brzo u posudu (si. 121.), u kojoj je vodik, na žici 
goreću svijeću, zapali se vodik i gori modrikastim plamenom na rubu 
posude, dok se svijeća ugasnula. 

Metnemo li u posude, u kojima je vodik, životinje, one će 
poginuti. 

Ako cijev, kroz koju izlazi vodik, turimo u zdjelicu sa sapunicom, 
pravit će se od sapunice mjehuri, koji se dižu u vis. 

Vodik je plin bez boje i mirisa; gori vrućim, ali slabo 
svijetlećim plamenom; ne podržaje gorenje; nevalja za di¬ 
sanje; 14^ puta je lakši od uzduha. 

Vodik je najlakši od sviju do sada poznatih počela, jer 1 l vo¬ 
dika važe 0'09 g. 



Si. 122. 


SI. 121 


Držimo li suhu čašu nad plamenom vodika (si. 122.), čaša će 
se orositi, jer vodik izgara u vodu. (Vodik se spaja s kisikom). 

Ako napunimo kožnatu vreću ili mjehur od kaučuka, koji ima 
pipac, s dva dijela vodika i jednim dijelom kisika, pa pustimo tu 
smjesu u sapunicu, da se naprave mjehuri i zapalimo (oprezno) te 
mjehure od sapunice, pošto smo prije pipac na vreći, odnosno na 
mjehuru zatvorili, raspukne se mjehur s velikim praskom, a smjesa 
izgori u vodu. 

Smjesa od dva dijela vodika i jednoga dijela kisika 
tvori praskavi plin ili praskavac. | 

Budući da se pri izgaranju praskavca razvija velika [vrućina 
(skoro 1800° C), upotrebljavaju plamen praskavac za talenje tjelesa, 
koja se teško tale, kao što su platina i porculan. U tu se svrhu vodi 
iz posebnih posuda kisik i vodik dvostrukom cijevi tako, da se oba 
ova plina istom na kraju cijevi sastanu i izgaraju. 

Vodik se nalazi kao kemička sastavina u vodi, petroleju i u 
mnogim drugim rudnim tvarima; nadalje u svim skoro živinskim i 
biljnim tvarima; u mnogim tvorničkim proizvodima, kao što su ras¬ 
vjetni plin, sumporna i solna kiselina, ocat i t. d. 

Znakovi: 0 — kisik; H = vodik, zovu se simboli. 

Vježbe: 1.) Nabroji navedena svojstva vodika! 2.) Što je praskavac? 3.) Gdje 
sve imade vodika? 4.) Čime se razlikuje kisik od vodika? 

4. Uzduh. 

a) Sastavine uzdu ha. 

Metni u oširoku staklenu 
posudu (si. 123.), koju si go¬ 
tovo do polovice napunio vodom, 
na pluto ili daščicu goreću svi¬ 
jeću ili metni u malu zdjelicu, 
koja pliva, komadić fosfora i po¬ 
klopi je širokom velikom čašom 
ili staklenim zvonom, svijeća će 
odnosno fosfor, neko vrijeme 
gorjeti, a onda će se ugasiti, i 
voda će se u zvonu dići za jednu 
petinu. Izgaranjem je potrošeno 
od uzduha 1 -, a ostale su još 4 / 5 , koje ne podržaju gorenje. Dio 
uzduha, koji je gorenjem potrošen, bio je kisik. Turimo li u pre¬ 
ostali dio uzduha, što je u zvonu preostao goreću treščicu, mahom 
će se ugasiti. Životinje poginu u tom preostatku uzduha. 

Što je pri izgaranju u zvonu preostalo zove se dušik. Dušik 
je također Sudžbeno počelo. 

Kisik i dušik nijesu u uzduhu ludžbeno spojeni, već 
samo smiješani. Ta je smjesa sastavljena po obujmu od prilike 
od 1 / 5 kisika i 4 / 5 dušika; po težini ima u 100 g uzduha, 23 g ki¬ 
sika i 77 g dušika. 



SI. \2ć. 

Različna točna mjerenja pokazala su, da je taj omjer između ki¬ 
sika i dušika u uzđuha svuda jednak. 

Kisik uzdulia od velike je znamenitosti za sva izgaranja. On po- 
držaje proces disanja kod ljudi i životinja, a primješani dušik ublažuje 
njegovo djelovanje. Budući da se kisik uzdu ha vrlo rado spaja s ostalim 
tjelesima, nastaju različne promjene. Tako n. pr. vino, pivo postaje ki¬ 
selo, mnoge kovine zarđaju, kada do njih dopire uzduh. 

Osim kisika i dušika ima u uzduhu promjenljiva količina vo¬ 
denih hlapova, ugljične kiseline i amonijaka. Vodeni hlapovi olakšavaju 
disanje, dok su ugljična kiselina i amonijak, kojih vrlo malo ima u 
uzduhu, od velike znamenitosti po život bilja. Tamo, gdje ima poradi 
različitih uzroka mnogo tih plinova, uzduh je vrlo nezdrav i štetan. 
Osim toga ima u uzduhu često mnogo prašine, koja potječe od raz- 
ličnih organskih i neorganskih tjelesa; zatim plinova, koji nastaju gnji- 
lenjem i izgaranjem; različitih životinjskih i biljnih ustrojnih prirod- 
nina (organizama) 

b) Svojstva uzdu ha. 

Čist uzduh je bez boje i proziran ; 1 litar uzdulia važe od pri¬ 
like 1*28 </, a najveća mu je gustoća nad zemaljskom površinom. 
Premda se mnogo troši kisika disanjem, izgaranjem i gnjilenjem, ipak 
se bitno ne mijenja omjer između kisika i dušika u uzduhu, jerbo 
se kisik u uzduhu nadomješta životnim procesom biljki, t. j. one ga 
nekim načinom izdišu. U novije doba pošlo je za rukom uzduh zgus¬ 
nuti u tekućinu velikim tlakom i velikom studeni. 


Da je uzduh često pokvaren i loš n. pr. u stanovima, školama i 
radionicama, potječe odatle, što se u taj uzduh nagomilalo različnih 
plinova, koji nastaju disanjem, isparivanjem ljudske kože, izgaranjem 
i t. d.; zatim otud, što ima u takvu uzduhu mnogo prašine od rudnih 
i drugih tjelesa. 

Uzduh je u blizini ljudskih stanova rijetko kada čist; mnogo je 
čišći uzduh na visokim bregovima i na moru, jer osim vodenih hla¬ 
pova nema drugih primjesa. 



SI. 124. 


5. Dušik. 

Dušik ili nitrogenij (Nitrogenium) označuje se velikim 
latinskim slovom N. 

Dušik možemo dobiti tako, da izgaranjem oduzmemo 
uzduhu kisik, kao što smo to vidili kod uzduha. 

Ako pod staklenim zvonom (vidi si. 123.) izgorimo 
komadić fosfora, ostat će u zvonu čist dušik. 

Ponovimo li sve one pokuse, koje smo imali kod 
kisika i vodika, uvjerit ćemo se, da dušik niti sam gori 
niti podržaje gorenje, a nevalja ni za disanje. Jedan litar 
dušika važe TI5 g, dakle je 14 puta teži od vodika. 


I. Brixy: Fizika 

Dušik je plin, bez boje i mirisa; sam ne gori, niti u 
njemu može što izgarati i nije dobar za disanje. 

Dušika ima, kako smo prije čuli u uzduhu, no osim toga ima 
ga u mnogim životinjskim i biljnim tvarima; n. pr. u koži, vlasima i 
dlakama, kopitu, mesu, brašnu i t. d. U rudnim tjelesima nema ga 
toliko. U većoj ga množini ima u salitri, i u oranici (crnici). Budući 
da dušika imade u različitoj hrani kao u mesu, jajima, siru, brašnu 
i t. d. od velike je znamenitosti po čovječju hranu. 

Dušik se obično teško spaja s ostalim tjelesima. Ako se ludžbeno 
rastavljaju tjelesa, u kojima ima dušika, pa dušik bude slobodan, onda 
se spaja u isti čas (u času razvijanja) vrlo lako s ostalim tvarima i 
tvori nove slučevine. 

Napunimo li cijev a (si. 124.) 3 4 vodikom, a l 4 dušikom, pa 
pustimo, da kroz žicu od platine, koja je na krajevima cijevi u staklo 
zalivena, prođe kroz te plinove munjevna iskra, uvjerit ćemo se, da u 
cijevi nije više ni vodik ni dušik, već neki novi plin lužna o usa, 
koji u nosu bocka i na suze tjera, a crveni lakmusov papir pomodri. 
Taj se plin zove amonijak. 

Amonijak je plinovita slučevina od 3 dijela vodika i jed¬ 
noga dijela dušika. Molekul amonijaka ima 3 atoma vodika 

Da dobijemo veću mno¬ 
žinu amonijaka, grijat ćemo u 
tikvici (si. 125.) nišador (salmijak) 
i gašeno vapno, pa ćemo cijevi ju 
odvesti amonijak u preokrenutu 
bočicu ili ga s pomoću žive 
uhvatiti u posebne posude. 

Amonijak je plin lakši 
od uzduha i ne valja za 
disanje. 

Amonijak se razvija u većoj 
množini tamo, gdje gnjile or¬ 
ganske tvari n. pr. mokraća u 
konjskim štalama, pa odtuda je 
u tim štalama vonj, koji bode u 
nosu i tjera suze na oči. Samo 
veoma razrijeđen nije škodljiv 

za disanje. 

Amonijak se vrlo lako rastapa u vodi, pa se onda tvori tekući 
amonijak ili čipavac (Salmiakgeist), t. j. voda dobije svojstva plinovi¬ 
toga amonijaka. Pri običnoj temperaturi može 1 l vode 600 l amo¬ 
nijaka ^rastopiti. Grijanjem možemo opet sav amonijak iz vode istjerati. 

Čipavac ili tekući amonijak je lužna okusa, a upotrebljava 
se u ljekarstvu, bojadisarstvu za čišćenje mrlja i t. d. 

Dušik se mnogo spaja i s kisikom.' Najvažnija je slučevina 
dušika s kisikom dušična kiselina. 


i 1 atom dušika. 



SI. 125. 

Dušična se kiselina dobije, da salitru grijemo u sumpornoj ki¬ 
selini, a pare, koje se dižu, hvatamo u hladnoj kapalici (Vorlage), da 
se kondenziraju. 

Dušična je kiselina tekućina bez boje, neugodna mirisa 
i veoma kisela okusa; rastapa mnoge kovine i uništuje 
organske tvari. 

Razrijeđenom dušičnom kiselinom bojadišu svilu, pamuk, vunu, 
kožu, drvo i druge organske tvari trajno žuto, a modru lakmusovu 
boju mijenja u crvenu. 

Vježbe: 1 ) Koja svojstva ima dušik? 2.j Koja su svojstva dušika, kisika i 
vodika zajednička? 3.) Što je amonijak? 4.) Kako se dobiva dušična kiselina? 

6. Ugljik. 

Ugljik ili karbonij (Carbo- 
nium); oznaka je C. 

Ako u kušalicu (si. 126) tu¬ 
ramo malo po malo goreću triješčicu, 
gorjet će izvan kušalice, dok će se 
onaj dio, koji je u kušalici pougljiti, 
t. j. pretvora se u ugalj. Metnemo 
li u porculansku posudu ili lonac 
komadiće drveta, sladora, škroba, kosti i t. d., pa to ugrijemo, izlazit 
će iz posude ponajprije dim i plinovi, koji gore, a u posudi ostat će 
konačno crna tvar, koja se, ako je grijemo u dobro zatvorenoj po¬ 
sudi, ne mijenja ni u najvećoj jari. Ta je crna tvar ugalj od drveta, 
sladora i t. d., koje smo grijali, a glavna im je sastojina neko po¬ 
sebno ludžbeno počelo, koje se zove ugljik. 

Ugljik je počelo, koje se nalazi u svim organskim tje- 
lesima; on je bez mirisa i okusa, a ne mijenja se ni u naj¬ 
većoj jari, ako uzduh nema pristupa. 

Ugljik ćemo dobiti tako, da žarimo koje organsko tijelo uz slab 
pristup uzduha. 

Drveni se ugalj do¬ 
biva, da se komadi drveta 
slože u tako zvane uglje- 
nike (Meiler) (si. 127.). U 
sredini ugljenika je odušak, 
načinjen od duljih komada 
drveta, oko kojega se naslažu 
drva, koja valja pougljiti. 

Sve se ovo zatrpa zemljom 
i tratinom, da uzduh slabo 
dopire do drveta. Vatra se 
podmetne na rupu u dnu oduška i kad su se nekoji komadi drva 
zapalili, zabrtvi se rupa i ostavi tako nekoliko dana, dok se sve drvo 
ne pretvori u ugljen. 10 kg drveta daje od prilike \\ ky uglja. 

Drveni se ugalj upotrebljava kao gorivo, za pravljenje baruta itd. 



SI. 127. 

Koštani ugalj ili spodij dobiva se od kosti životinja, a upo¬ 
trebljava se za crne boje, za laštilo cipela (viks). Ako izgaraju smo¬ 
laste tvari, onda se razvija velik dim, koji nije ništa drugo, nego li 
sitne čestice uglja. Ako se taj dim hvata predmeta, staložit će se sitne 
čestice uglja i tvorit će čađu. Od čađe priređuju tiskarsko crnilo, tuš i 
slikarske boje. 

Ako se kameni ugalj žari u zatvorenim posudama, kao n. pr. 
plinarnicama, onda se pretvora u kok ili koks. 

Koks je vrlo dobro gorivo, ali treba veliku promahu. 

Kao što se drvo pretvora u ugljenicima u drveni ugalj, a kosti 
u zatvorenim posudama u spodij, tako se isto događa s drvetom, kada 
mnogo godina leži u zemlji. Drvo se pretvora u zemlji tako u ugalj, 
da se iz njega izluče tekuće i plinovite tvari, koje odilaze u zemlju i 
uzduh, dok je preostatak manje više čist ugalj. Tako tumačimo, da su 
postale goleme naslage kamenoga uglja, koje nalazimo u zemlji. Po 
drvetu, koje se pouglji i po otiscima lišća, koje nalazimo u kamenom 
uglju, upoznali su ljudi podrijetlo kamenoga ugljevlja. 

Najvažnije vrste kamenoga uglja jesu: ugljac ili antracit, crni 
kameni ugalj, mrki kameni ugalj i uglju srodni treset. 

Tuha i alem (dijamanat) sastoje se od čistoga ugljika. 

Ako ugalj žarimo uz pristup uzduha, onda on izgori tinjajući i 
ostavlja pepeo. Da alem i tuha izgori, treba veoma visoku temperaturu. 
Alem je čist ugljik, pa ne ostavlja pepela, a uz pristup uzduha i u 
kisiku izgori u plin bez boje (ugljična kiselina). 

Metnimo komadiće uglja, tuhe, alema u makar koju tekućinu, 
ne će se rastopiti. 

Ugljik izgara, ali se ne rastapa ni u jednoj tekućini. 

Ostavimo li ugalj, koji smo dobro ižarili, dulje vremena na uz- 
duhu, opazit ćemo, da je postao teži. Ugalj je upio uzduha i vodenih para. 

Ako na stucani ugalj nalijevamo bojadisanu vodu ili sok od 
voća, ili vodu, koja zaudara, oduzet će ugalj boju i miris, a preostat će 
čista tekućina. 

Drveni ugalj i spodij imaju svojstvo, da vrlo jako upi¬ 
jaju ili apsorbiraju plinove, boje i mirisave tvari. 

Drveni ugalj upija osobito plinove, a spodij boje i mirise, pa 
se toga radi mnogo upotrebljavaju za čišćenje vode za napitak, u 
tvornicama sladora i t. d. 

Najvažnija slučevina ugljika s kisikom je ugljikov kis i ugljikov 
dvokis. 

Ugljikov kis nastaje, kad ugalj izgara pri slaboj promahi. To 
je plin bez mirisa i vrlo otrovan, a izgara modrim plamenom, pa 
tvori ugljikov dvokis. 

Ugljikov dvokis ili ugljična kiselina je plin slabo kisela 
mirisa i okusa, ne gori i ne valja za disanje, pa samo veoma raz¬ 
rijeđen i u veoma maloj množini udisan nije škodljiv. 

Ugljična se kiselina stvara pri izgaranju, disanju, vri- 
jenju i gnjilenju. Nje ima u izvor-vodi, pjenušavim pićima, 

soda-vodi i t. d.; nadalje u vapnencu i u ostalim mnogim 
rudama. Ugljična je kiselina 1*5 puta teža od uzduha. 

S vodikom se slučuje ugljik u različite ugljiko-vodike, kojih 
imade velika množina. Plinoviti ugljiko-vodici jesu: močvarni plin i 
etileni u rasvjetnom plinu; tekući u petroleju, čvrsti u parafinu. Pe- 
trolej i parafin su smjese od više ugljiko-vodika. 


7. Sumpor. 

Sumpor (Sulphur); oznaka S. 

Razgledamo li komadić sumpora, koji lako iz koje trgovine pri¬ 
baviti možemo, uvjerit ćemo se, da je sumpor čvrsto i krhko tijelo, 
posebne žute boje, bez okusa i mirisa. 

Sumpor je lako zapaljiv i izgara modrim plamenom, a pri 
tom se stvara plin bez boje. (Sumporni dvokis). 

Sumpor ne možemo rastvoriti u druga nova tjelesa, jer je jed¬ 
nostavno tijelo, t. j. sumpor je počelo. 

Ako sumpor taremo, osjetit ćemo poseban miris, a postaje i 
munjevan. 

Sumpor se tali pri 115° C u žutu tekućinu, a ako ga još dalje 
grijemo, postane tamno crvena i gusta tekućina. 

Ako rastaljeni sumpor lijevamo u hladnu vodu, postane žilav i 
gnjecav, pa se dade kalupiti, ali za kratko vrijeme poprimi opet svoju 
pređašnju tvrdoću. 

Grijemo li sumpor do 450° C, onda vri i pretvora se u crven- 
kasto-žutu paru, pa ako ovu paru ohladimo, dobit ćemo opet čvrsti 
sumpor. 

Sumpor se u vodi ne rastapa; u žesti i u etiru rastapa se teško, 
ali u terpentinovu ulju lako. Isparimo li ^otopilo, u kojem se rastopio 
sumpor, dobit ćemo lece ili kristale. Čist sumpor nije otrovan. 

Sumpor, što ga često u prirodi nalazimo, nije čist, već je obično 
pomiješan sa zemljom i drugim različitim tvarima. Takav se sumpor 
mora pročistiti tako, da ga u zemljanim posudama rastalimo, pri čem 
teže primjese padnu na dno, a lakše odskoče, pa se oberu, a čist 
sumpor odlije. Ovako se dobije prosti sumpor, koji se mora još dalje 
čistiti ili rafinirati. 

Za rafiniranje sumpora uzima se posebna peć (si. 128.). U gli¬ 
neni kotao G metne se sumpor i grije dok ne vri. Pare iz kotla pro¬ 
laze dugim vratom I) u veliku zidanu komoricu A (peć), gdje se 
sumporne pare, dok je još peć hladna, pretvoraju u sumporni cvijet, 
a poslije, kada se peć ugrije, taloži se na dnu peći S kao tekućina, 
pa se može otvorom o ispustiti u šipkaste kalupe i tako dobiti sumpor 
u šipkama, kakav se prodaje u trgovinama. 

Sumpora ima dosta u prirodi, no najviše ga nalazimo po vul¬ 
kanskim krajevima, n. pr. na Vezuvu i u napuljskoj okolici, na otoku 
Siciliji, Islandu, Javi i t. d. 

Sumpor se nalazi često spojen s kovinama u različnim rudama, 
kao što su pakovine, sjajnici i blistavci; u vodi (sumporne vode); u 
sadri i u ostalim rudama. 

Sumpora ima i u organskim tjelesima, n. pr. u sočivicama 
(grahu, bobu, leći), u bjelančevini, u nekim uljima n. pr. u ulju go¬ 
rušice; u soku češnjaka; u vlasima i kostima i t. d. 

Sumpor bijaše već u staro doba poznat. 

Sumpor upotrebljavaju za pravljenje puščanoga praha (baruta), 
sumporne kiseline, za sumporisanje vinove loze, hmelja i bačava; za 
vulkaniziranje kaučuka, za pravljenje rumenice, ultramarina, šibica itd. 

Gnjecavi se sumpor upotrebljava za kalupe i za maz (Kitt.) 



Ako sumpor izgara uz pristup uzduha, onda se stvara sum- 
porov dvokis. 

Sumporov dvokis je oštar i zagušljiv plin, neugodna mirisa, 
koji rastvora organske boje, t. j. boje, što potječu od životinja i bilja. 
Ako se sumporov dvokis u vodi rastopi, postane voda kiselasta i pre- 
tvora modru lakmusovu boju u crvenu, a poslije je pobijeli. Radi toga 
se svojstva upotrebljava rastopina sumporovoga dvokisa za bijeljenje 
slame, vune, svile, za čišćenje mrlja iz platna i pamučnih tkanina, koje 
potječu od voća ili crnoga vina. 

Ako se sumporni dvokis spoji s kisikom i vodenim parama, 
dobit ćemo sumpornu kiselinu. 


SI. 12S. 

Sumporna je kiselina uljevita, vrlojkisela teka i jetka|tekućina 
bez boje i mirisa, kada je čista, a modru lakmusovu boju pocrvenjuje. 
Dade se s vodom miješati u svakom omjeru, pri čemu se uvijek raz¬ 
vija toplina i vodene pare, a može i da uzavri, pa onda štrca na sve 
strane. Poradi toga ne smijemo vodu lijevati u sumpornu kiselinu, 
već obratno, sumpornu kiselinu u vodu i neprestano miješati. 

Sumpor s vodikom tvori sumporovodik, plin koji gori i za¬ 
udara po gnjilim jajima. Otrovan je, a postaje gnjilenjem onih tjelesa, 
u kojima ima sumpora. 

8. Fosfor. 

Fosfor (Phosphor); oznaka P. 

Ako promatramo komadić običnoga fosfora, vidjet ćemo, da je 
svježi fosfor čvrsto tijelo, žućkasto-bijele boje, proziran i pri običnoj 
temperaturi mekan kao vosak, pa se dade savijati, a u studeni je tvrd 
i krhak. Fosfor je ludžbeno počelo, jer se ne može nikako rastvoriti 
u koja nova tjelesa. 

Fosfor ne valja hvatati rukama, jer se već malim trenjem lako 
zapali. U uzđuhu se puši bijelim parama, a u tmini svjetluca (fosfo- 
rescira) i zaudara po češnjaku ; u vodi ga možemo bez pogibli rezati. 

Fosfor se zapali, kad ga taremo ili na 60° C ugrijemo, pače ako 
vrlo fino smrvljen dođe u doticaj s kisikom uzduha, upali se već sam 
od sebe, pa ga radi toga moramo držati u vodi. U vodi se ne ras¬ 
tapaj no ako duže u vodi leži i ako je izvržen sunčanoj svjetlosti, 
prevuče se neprozirnom crveno-smeđom korom. U vinovici se slabo 
topi, a u etiru, benzinu i petroleju vrlo lako. 

Opekline su od fosfora opasne; kad dođe fosfor u želudac, dje¬ 
luje brzo kao vrlo žestok otrov. (Protiv otrovanja fosforom sredstvo je: 
magnezija s klornom vodom). Ako često udišemo fosforove pare, 
n. pr. u tvornicama žigica, obole čeljusne kosti (nastane pokostica) 
(Beinfrass.) 

Ako ostavimo fosfor duže vremena na sunčanom svjetlu ili ga u 
zatvorenoj posudi bez pristupa uzduha grijemo do 250° C, pretvori 
se u crvenu tvar, t. j. u crveni fosfor. 

Crveni fosfor ima sasvim druga svojstva, nego obični žuti 
fosfor. On nije otrovan, niti se svjetluca, niti puši u uzduhu, a upali 
se tek pri 240° C. 

Fosfor se dobiva u tvornicama od kostiju tako, da se s njih 
najprije odluči sva mast, zatim se prže i onda samelju u tako zvani 
koštani pepeo. Koštani pepeo ima 85°/ 0 fosforokisela vapna, iz ko¬ 
jega se daljnim ludžbenim putem izluči fosfor. 

Fosfor je pronađen u drugoj polovici XVII. stoljeća. 

Fosfor se upotrebljava za pravljenje žigica, za fosfornu kiselinu 
za različne ludžbene proizvode i kao otrov za štakore (parcove). 

Žigice se prave tako, da se cjepko drvo posebnim blanjama i 
strojevima izreže na duge tanke štapiće (šibice), koji se poslije rasko- 


s 

SI. 129. 

madaju na duljinu žigica. Te se šibice poredaju u okvir (si. 129.) do 
2000 i više, pa se udaranjem o vrlo glatku i ravnu ploču izravnaju 
da im krajevi dodu u istu ravninu. Strana, koja je tako izravnana' 

umoči se u rastaljeni sumpor, pa kad 
sumpor na šibicama otvrdne, umaču se 
u zapaljivu tvar i tako dobiju glavice, 
koje se zapaljuju. (Od 1 kg fosfora 
načini se do 2 milijuna žigica). Kada 
su glavice gotove, objese okvire sa ši¬ 
bicama vodoravno, da se potpuno 
osuše, pa ih onda iz okvira razmeću i 
slažu u kutije. 

Kod boljih i finijih žigica uzima 
se mjesto sumpora stearin ili parafin, 
a različite boje glavica dobivaju se 
primjesom različitih mineralnih boja, 
n. pr. rumenice, ultramarina, olovnoga 
bjelila, kromova žutila i t. d. 

__ Žigice je pronašao Nijemac 

Kammerer godine 1833. 

Švedske žigice nemaju fosfora, već se zapaljiva tvar napravi od 
klorokisela kalija i sumpornoga antimona, pa se zapaljuju na plohi, 
koja je načinjena iz smjese crvenoga fosfora, staklenoga praška i ljepiva. 

Fosfor je u prirodi vrlo rasprostranjen, ali nije nikada sam, već 
u različitim slučevinama. Rastvoranjem ruda, koje imaju fosfora, dođe 
fosfor i u zemlju oranicu, odavle u bilje, naročito u žitarice Fosfora 
treba čovječje i životinjsko tijelo za gradnju kostiju, a ima ga i u 
mesu, krvi, moždanima i mlijeku. 

Ako oranice gnojimo izmetinama životinja i različitim organskim 
otpacima, pa koštanim pepelom, vraćamo tim oranici potrošeni fosfor 
i usjevi bolje uspijevaju. 

Važnije fosforove slučevine jesu : a) fosforna kiselina, koja se 
dobiva tako, da se pare nastale izgaranjem fosfora privode u posudu 
s vodom. Voda ih rado upija i prima sva njihova svojstva. Fosforna 
kiselina je tekućina bez boje, vrlo kisela teka, nije otrovna ni jetka, a 
modri lakmusov papir pocrvenjuje. 

b) Fosforo-vodik je slučevina fosfora s vodikom. Fosforo-vodik 
je lako zapaljiv i otrovan plin, koji zaudara po smrdljivim ribama, a 
stvara se tamo, gdje gnjiju tjelesa, u kojima ima fosfora, n. pr. gdje 
gnjiju životinjske i ljudske lešine. Fosforo-vodik se sam zapali u uz- 
duhu, pa će valjda biti uzrok pojavima, da nastaju varavi plameni 
(Irrhchter). 

Umjetnim se načinom može fosforo-vodik dobiti, da u bočici 
(si. 130.) slabo grijemo koncentriranu kalijevu lužinu, kojoj smo pri¬ 
dodah nekoliko komadića žutoga fosfora. Kada se na grljku bočice 
pokaže plamečak, metne se u grljak zavinuta cijev i pare se odvode u 
zdjelu s toplom vodom. Plin, koji izlazi iz vode, sam se u uzduh u zapali 

9. Klor 

Klor (Chlor); oznaka — CL 

U tikvicu (si. 131.), iz koje vodi cijev u stakleni valjak, metnut 
ćemo manganove rudače i solne kiseline. Ako ovo polako grijemo, 
napunit će se stakleni valjak zelenkasto-žutim plinom. Taj se plin 
zove klor. 


SI. 130. 



Klor je plinovito počelo, zelenkasto-žute boje, zadušljiva 
mirisa, koji čovjeka tjera na kašalj, a 2 l / 2 puta je teži od 
uzdu ha i otrovan je. 

Ako klora malo udišemo, guši nas i djeluje ubitačno na disala, 
pa je s toga dobro, da kod pokusa nakvasimo stol amonijakovom 
vodom ili žestom, jer njihove pare ublažuju djelovanje klora. 

Napuštamo li klora u vodu, voda 
ga u obilju apsorbira, postane trpka 
okusa i dobije sva svojstva klora. Ta¬ 
kova se voda zove klorova voda. 

Klorova se voda dobije tako, da 
klor iz tikvice cijevlju vodimo u bocu 
(si. 132.) s dva grljka a i b, u kojima 
je voda i konačno u bocu c. 

Ako bacimo u bocu, u kojoj ima 
klora nešto neprava listićava zlata, sta- 
nijola ili tankolistićava tuča, izgorjet će 
to sve jasnim plamenom. 

Metnemo li u posudu, u kojoj 
je klor ili klorova voda, krpicu namo¬ 
čenu biljnom bojom n. pr. indigom, krpica će pobijeliti, isto tako 
crvena ruža, lišće i t. đ., dok boje od ruda ostaju nepromijenjene. 

Ako prilijemo klorove vode drugoj vodi, koja gnjije i zaudara, 
izgubit će sav neugodni miris. 

Klor rastavlja spojeve, koji nastaju gnjilenjem biljnih i životinjskih 
tvari, pa razoruje i sitne organizme, koji se pojavljuju kao uzroci raz- 
ličitih bolesti. 

Klor u uzduhu ne gori, ali se lako spaja s mnogim po¬ 
čelima, a pri tom se razvija često jasna svjetlost; uništuje 
sve boje, koje potječu od bilja, a ne utječe na boje od ruda; 
rastvora spojeve, koji su nastali gnjilenjem organskih tvari i 
uništuje organizme, koji uzrokuju različite bolesti. 



Klor se s toga upotrebljava za bijeljenje platna, pamuka, papira 
i t. d. i za različite klorove spojeve. 

Za bijeljenje i raskuživanje uzima se klorovo vapno, t. j. vapno, 
u kojem ima obilno klora. 

Kod raskuživanja postupa se ovako: U bolnicama, stanovima, 
podrumima, stajama, koje valja raskužiti, klorovo se vapno polije raz¬ 
rijeđenom sumpornom kiselinom ili octom, da se razvije klor. Prosto¬ 
rije moraju biti dobro zatvorene i ne smije se u njih ulaziti. Nakon 
12 — 24 sata, uđe se u te prostorije s vlažnom krpom na ustima i 
nosu, pa se vjetri tako dugo, dok se vonj klora vrlo malo osjeća. Za 
raskuživanje rublja uzima se od prilike 30 g klorova vapna na 1 l vode 
i metne rublje u tu vodu, da leži 10 časaka, a onda se dobro ispere 
u čistoj vodi; ne valja lijevati rastopinu klorova vapna u vodu, u 
kojoj je rublje, ili da tu tekućinu kuhamo s rubljem, jer se onda 
rublje nabrzo raspadne. 

Osim klora ima i drugih tvari, kojima se raskužuje. 

Klor se nalazi ludžbeno slučen u kuhinjskoj soli (kamena sol, 
morska sol), a ima ga i u životinjskim i biljnim slučevinama. 


10. Jod i brom. 

Jod, oznaka = J; brom oznaka == Br. 

Jod je ljubičasto-modar, nalazi se u morskoj vodi, morskom 
bilju, morskim životinjama i nekim vrelima (Hali u Gor. Austriji; 
Lipik u Hrvatskoj). 

Jod je ludžbeno počelo, tvori teške, kovnoga sjaja Ijuš- 
tice, tuhine boje, koje se pri povišenoj temperaturi ishlap- 
Ijuju ljubičasto-modrim parama. 

Jod ishlapijuje i pri običnoj temperaturi, pare su otrovne, a za¬ 
udaraju po kloru. U vodi se slabo topi, ali lako u vinovici. Ljudsku 
kožu bojadiše mrko, ali te boje doskora nestane. Primješan škrobu, 
bojadiše ga modro, pa se zato upotrebljava kao ispitalo za škrob u 
različitim smjesama. Nadalje se upotrebljava jod i njegove slučevine 
pri fotografiranju i u ljekarstvu. 

Brom je tekuće počelo; tamno-crvenp-smeđe boje, neugodna 
mirisa i veoma je otrovan. 

Budući da brzo ishlapljuje, mora se pod vodom držati. U vodi, 
u vinovici i u drugim tvarima se rastapa; škrob bojadiše žuto-crveno; 
rastvara biljne boje. U novije vrijeme upotrebljava se za razkuživanje 
mjesto klora. Bromove se slučeve upotrebljavaju pri fotografiranju i u 
ljekarstvu. Brom se s jodom nađe često u slanim vrelima i mineralnim 
vodama. 

11. Počela ili elementi 

Mnoga organska i neorganska tjelesa nijesu jednostavne tvari, 
već se prikladnim načinom našlo, da su sastavljena od drugih tjelesa. 
Ta tjelesa, koja se više ne dadu nikako rastaviti na druga tjelesa i od 
kojih su mnoga druga tjelesa sastavljena, zovu se počela ili elementi. 

Počela ili elementi su dakle jednostavne tvari, koje se 
ne dadu u druge nove tvari rastaviti. 

Sastavljena su tjelesa takova, Roja su najmanje od dvije, 
po naravi sasvim različite tvari složena. 


Prijegled počela 


Ime 

Znanstveno ime 

Oznaka ili simbol 

Kisik 

Oxygenium 

o 

Vodik 

Hydrogenium 

H 

Dušik 

Nitrogenium 

N 

Ugljik 

Carbonium 

C 

Sumpor 

Sulphur 

s 

Fosfor 

Phosphorus 

p 

Klor 

Chlorus 

Cl 

Jod 

Jodum 

J 

Brom 

Bromos 

Br 

Prijegled slučevina. 


Vodik daje si učen s 


kisikom 

dušikom 

ugljikom 

sumporom 

fosforom 

vodu 

amonijak 

močvarni 
plin ; ras¬ 
vjetni plin i 
različne 
ugljiko¬ 
vodike 

sumporo- 

vodik 

fosforo-vodik 


12. Ludžbeno rastapanje. 

Sol se u vodi, sumpor u etirti, smole u alkoholu rastapaju, pa 
ako otopilo ishlapimo, dobit ćemo opet tijelo, koje smo rastopili. 
(Mehaničko rastapanje, vidi 13. »Rastapanje«). 

Ako pak rastopimo tutiju u sumpornoj kiselini, kao što smo to 
učinili kod razvijanja vodika, pa ovu rastopinu procijedimo i posta¬ 
vimo na toplo mjesto, ne ćemo dobiti opet tutiju, nego prozirne lece 
nekoga novog tijela. Ovo novo tijelo postalo je rastapanjem tutije u 
sumpornoj kiselini, a zove se tutijin kis ili bijela galica; to je 
ludžbeni spoj tutije sa sumpornom kiselinom (sumporo kiseli tutijin 
kis), pri čem se vodik izlučio. 

Pri dobivanju klora od solne kiseline i surca (vidi klor), rastopio 
se surac u solnoj kiselini, a kad bi ovu tekućinu ishlapili, ne bi do¬ 
bili surac, nego crvenkasto u vodi otopivo tijelo t. j. manganov klorir. 

v>v Metni u kušalicu čiste bakrene piljotine i poli je razrijeđenom 
dušičnom kiselinom, bakar će se rastopiti u modru tekućinu. Izparimo 
li ovu tekućinu, dobit ćemo modre lece dušično-kisela bakrena kiša. 

^Dok se bakar rastapao, razvijale su se mrko crvene otrovne pare 
dušične kiseline. 

Ako dušičnu kiselinu slabo razrijedimo, zbiva se ovo slučivanje 
vrlo naglo i s velikom toplinom. (Pozor!) 

Rastapanje, pri kojem se neko tijelo spoji s otopilom u 
novu ludžbenu slučevinu, zove se ludžbeno ili kemičko 
rastapanje. 

Ako otopilo ishlapimo, ne ćemo dobiti tijelo, koje smo rastopili, 
već novu slučevinu. 

Ludžbeno je rastapanje u obrtu i industriji od velike znamenitosti. 

13. Prijegled. 

Ludžba ili kemija se bavi rastavljanjem sastavljenih tjelesa u 
njihove sastojine i sastavljanjem (slučivanjem) počela u sastavljena tjelesa. 

Poučci: 

1. ) Najmanja čestica nekoga tijela zove se molekul. 

2. ) Svaki molekul je sastavljen od atoma. 

Atom sam ne postoji. 

3. ) Ludžbeno rastavljanje ili analiza je rastavljanje sastavljenih 
tjelesa u počela ili elemente. 

4. ) Ludžbeno slučivanje ili sinteza je spajanje dvaju ili više po¬ 
čela u novo tijelo. 

5. ) Ludžbeno se slučivanje zbiva obično uz pojave topline. 

6. ) Miješanje, rastapanje i upijanje jesu mekanički učinci. 

7. ) Rastapanje se zbiva obično gubitkom topline. 




SADRŽAJ. 

PRVI DIO, 

Fizika. 


Strana 

I. O tjelesini a u opće. 


1 . Tijelo, prostornost, tvar (ma¬ 
terija) — — i 

2. Stanja tijela (skupnost, (agre- 

gacijaj — — — — — 2 

3. Spojnost (kohezija) — — 2 

4. Čvrstoća--- — — — — 3 

5. Vrste čvrstih tjelesa — 5 

6 . Prionljivost —- — — — g 

7. Kapilarni pojavi ćkapilarnost) 10 

8 . Nepronićnost — — —- u 

9. Djeljivost —- - — --- --- 12 

10 Supljikavost --- --- - — 13 

11. Teža - - - — 14 

12. Apsolutna i specifična (posebna) 

težina, gustoća — — — 16 

13. Rastapanje, miješanje, gutanje 

(apsorpcija) —- — — — 19 

14. Prijegled — — —- — 20 


II. O toplini (kalorika). 

1 . Toplina, temperatura, prela¬ 
ženje topline --- — - 21 

2 . Rastezanje toplinom — — 22 

3. Toplomjer (termometar) — 25 

4 . Rastezanje i strujanje vode 

(cirkulacija) —- —- —- —- 28 

5. Rastezanje uzduha. promaha 30 

6. Vjetar —- — — - —- 31 

7 . Prijegled — — — — 34 

III. O magnet iz mu. 

1. Prirodni i umjetni magneti-- 34 

2 . Polarnost magneta — — 35 

3. Magnetična influencija — —- 37 

4. Prijegled — — — --- 39 

IV. O munjini (elektriciteti). 

1 . Munjevni pojavi — — 39 

2. Vrste munjine ili elektricitete 42 i 


Strana 


3 . Munjevno rastavljanje (in¬ 
fluencija) — — — — 44 

4 . Električni stroj (munjilo) — 46 

5 . Djelovanje munjine --- —- 47 

6. Sprave za sabiranje munjine 49 

7 . Munjina buđena doticajem 

(galvanizam) --- --- - -- 51 

8. Voltin članak (element) i gal¬ 
vanska struja — — — 51 

9 . Prijegled — - - - - — 53 


V. Mehanika. 

A. Ravnotežje čvrstih tjelesa. 


1 . Težište; vrste ravnotežja --- 54 

B) Ravnotežje tekućina. 

1 . Površina tekućina i tlak na dno 55 

2. Tlak 11 a bokove posude i uzgon 57 

3. Sastavljene posude — — 58 

C. Ravnotežje uzdušnina. 

1. Tlak uzduha - — --- 59 

2. Tlakomjer (barometar) — — 61 

3. Teglice — - — — — 62 

4. Prijegled — — --- 63 


VI. O zvuku (akustika). 


1 . Postajanjei rasprostiranje zvuka 64 

2. Vrste zvuka --- — --- — 65 

3. Prijegled — — - 66 

VII. O svjetlosti. 

1 . Svjetlost, rasprostiranje svjet¬ 
losti. sjena — — — — 66 

2 . Jakost rasvjete — — — 68 

3. Odbijanje (refleksija) svjetlosti 69 

4. Ravno zrcalo — — — — 71 

5. Prijegled — — — — 73 

DRUGI 

Strana 

L u d ž b a (kemija). 


1. Voda — --- — --- - 74 

a) Svojstva vode —- — - - 74 

b) Rastavljanje vode električ¬ 
nom strujom — -- — — 75 

c) Znamenitost vode — — 76 

2. Kisik — — — — - 76 

3. Vodik — --- — — — 78 

4. Uzduh — — - — — 80 

a) Sastavine uzduha - --- 80 


D I O. 

Strana 


b) Svojstva uzduha — --- 81 

5. Dušik — — — — — 81 

6. Ugljik — — — — — 83 

7. Sumpor — — — --- 85 

8. Fosfor — --- --- — 87 

9. Klor — — — - — 89 

10. Jod i brom — — — — 90 

11. Počela ili elementi - --- 91 

12. Ludžbeno rastapanje — — 92 

13. Prijegled — — — --- 92 

